
Iluzia „dacică“ 
De Aurel A. Mureşianu 


l. 


Una dintre cele mai grele și încurcate probleme, care au 
frământat vreodată creerii învățaților și care a făcut să asude și 
pe istoricii români a fost — și este şi astăzi — problema ori- 
ginei și a naționalității popoarelor care au locuit la începutul 
erei creștine ținuturile dintre Balcani, Marea Adriatică, Marea 
Neagră și Carpaţii nordici : Tracii, Geţii, Schiţii, Sarmaţii și 
Dacii. 

Incă primul istoric român, cercetător sistematic al izvoarelor 
literaturei clasice greco-romane, Dimitrie Cantemir, voind să 
stabilească, „răsturnând grămezi de cărţi“, originea și naționa- 
litatea Dacilor, se văzu intrat „întrun lavirint.“ ?) 

Primul dintre învățații români ai veacului trecut care a 
aruncat puţină lumină asupra acestei încâlcite probleme, Bog- 
dan Petriceicu-Haşdeu, o considera el însuşi ca „o măreață ne- 
dumerire care l-a zbuciumat un pătrar de secol.“ 2) 

Deși deducțiunile și concluziunile istorico-etnologice ale 
lui Hașdeu, relative la Daci, au fost adoptate, în trăsăturile lor 
fundamentale, şi considerabil întregite, de marii istorici români 
următori, totuși greaua problemă „dacică“ n'a putut fi încă re- 
zolvată definitiv. 

O elucidare a ei a încercat-o în timpul din urmă cu un 
mare aparat ştiinţific și cu sprijinul ultimelor rezultate ale cer- 


1) Hronicul vechimei romano-moldo-vlahilor, Ed. Acad. Române, p. 75. 
2) Strat şi substrat, genealogia popoarelor balcanice. (Incheierea). 

cetărilor arheologice, regretatul Vasile Pârvan. Cu toată bogăția 
de date şi argumente nouă — provenite în parte și din propriile 
sale descoperiri făcute în ruinele vechilor orașe și orășele greco- 
romane, pontice şi dunărene — cu care ne înfățișează în Getica 
lui expansiunea și rolu! cultural al Geţilor, pe cari îi crede „un 
mare popor unitar ca neam“, aparținând „marei familii geto- 
traco-phrigio-armene“ și „strămoși ai Românilor“, Pârvan se 
vede nevoit să scrie spre sfârșitul operei sale între altele: „Re- 
zumând trebue să spunem cu părere de rău, că numai cu aju- 
torul ştirilor literar-monumentale, clasice nu ne putem în orice 
caz da seama decât în linii mari de problema getică. De aceea 
tot dela săpăturile archeologice e de așteptat răspunsul hotă- 
ritor“.1) 

Cu toate că nici lucrarea lui Pârvan nu izbutește să taie 
nodul gordian, totuși, prin felul de abordare multilaterală a pro- 
blemei „geto-dacice“, ea e de natură a sugera idei și combinaţii 
nouă cugetătoruiui și istoricului preocupat de această impor” 
tantă chestiune, fie că l-ar conduce chiar la alte concluzii decât 
cele expuse cu atâta vervă de învățatul arheolog român. 

Suntem convinşi că orice discuţie pe temeiul deducţiilor 
rezultate din comparaţia și concordanța logică a diferitelor date 
istorice și documente clasice — interp;etate de multe ori greșit 
chiar şi de unii savanți străini — nu poate fi decât folositoare 
Ştiinţei și favorabilă deslegării definitive a acestei probleme; 
care este în legătură atât de strânsă cu însăși originea poporului 
nostru. 

Ne vom gândi deci la cuvintele lui Pliniu, cel tânăr, din 
„Panegiricul lui Traian“ : laudabilia multa etiam mali faciunt şi 
vom trece la examinarea obiectivă a chestiunei. 

Ţările dela Dunărea de jos au format „bulevardul Euro- 
pei“ nu numai în epoca năvărilor huno-tataro-turcești ci şi în 
vremurile mai vechi și chiar cu sute de ani înaintea erei noastre. 
Arheologia a constatat o pătrundere iraniano-aziatică în ţările 
noastre încă de prin .secolul al 7-lea înainte de Hristos. In se- 
colul următor trecu Dunărea, venind dela Bosfor, însoțit de o 
armată și flotă uriașe compusă din nenumărete popoare, și ma- 


1) Getica. O proto-istorie a Daciei. Ediţia Acad. Rom. București 1926. 

rele rege al Perşilor Dariu l. Veacurile următoare ne-au lăsat și 
urme scrise despre năvălirile și trecerile popoarelor, mai ales a 
celor din Nordul și Nord-Estul Europei, prin aceste regiuni. 

Suntem în era expansiunei și amalgamării popoarelor. Elinii 
colonizează și cuprind o lume întreagă. Ei cresc, precum ne 
spune chiar istoricul lor Herodot, dela „un început mic“ 
întro națiune mare „amestecându-se cu alte popoare“ (Istoria, 
1, 58). Herodot ne vorbește chiar și de poporul nou al Ghelo- 
nilor, rezultat din amestecul coloniștilor greci de pe țărmul nord- 
estic al Mării Negre cu „Schiţii“ de acolo (Istoria, IV, 108). 
Ştim de altfel şi dela poetul Ovidiu, că orașul Tomi (Constanţa 
de astăzi), veche colonie elenică, devenise pe timpul lui aproape 
cu totul getic.!) După expansiunea grecească urmează expan- 
siunea puternicei și mai număroasei ginte italice a Romanilor, 
întemeiând încetul cu încetul cea mai mare împărăție a istoriei. 

Dar nici celelalte triburi și popoare ale Europei nu 
stau pe loc. Celţii sau „Galaţii“ pătrund până în Peninsula 
Balcanică. Ei imprimă chiar unei părți a populațiunilor dela 
Nordul Peninsulei felul lor de cultură. Centrul civilizației ome- 
neşti deplasându-se dela Nil şi Eufrat spre marea Egee, po- 
poarele aziatice și semiaziatice dela Estul Europei năvălesc spre 
Apus. Schiţii, avangarda Mongolilor, și mai târziu Sarmaţii pă- 
trund până în Ardeal, trăgând și împingând și alte popoare cu 
ei. Germano-Scandinavii din Nordul Europei, urnind şi pe Ve- 
neţi și pe celelalte triburi nordice, întemeiază stăpâniri nouă în 
vecinătatea Grecilor, Romanilor şi Iiliro-Traco-Celţilor. 

Primele informaţii scrise despre numele şi obiceiurile aces- 
tor popoare le avem dela învățatul patrician grec din Halicarnas, 
Herodot, care precum se știe a trăit în secolul al 5-lea înainte 
de Hristos. Deși a călătorit foarte mult, Herodot n'a ajuns până 
în ţinuturile noastre?) și tot ce-a scris despre ele a scris, precum 
mărturisește el singur, după „spusele“ și după „poveștile“ mai 
ales ale Grecilor locuitori în „emporiile“ de miazănoapte ale 
Mării Negre între cari unul dintre cele mai mari și puternice 
era și orașul Olbia dela gura Niprului (Borysthenes). 


„____1) Ovidius, Tristia, V, elegia VIII: „La puţini au mai rămas urmele 
limbei grecești și și acestea au un sunet getic barbar.“ 


2) „Precum spun Tracii, țările de dincolo de Dunăre le ocupă albinele, 
de care nu se poate răzbi.... dar eu nu cred că e adevărat.“ (Istoria V, 10). 

Cât de vagi cunoștințe etnice avea Herodot despre popoa- 
rele „barbare“, ne dovedește și faptul că el nu putuse defini 
nici măcar naționalitatea Pelasgilor, foști „coniocuitori ai Ateni- 
enilor“, afirmând numai că au vorbit o limbă „barbară“. (Istoria, 
|, 57). Ce preciziune putem noi atribui informaţiilor sale asupra 
popoarelor dela Nordul Dunării și Mării Negre, când ne spune 
el însuși că le ştie „din spusele“ și din „poveştile“ Grecilor din 
apropierea acelor ținuturi, reproducându-le chiar în mai multe 
variante ? ! 

Imensul teritor dela gurile Dunării şi Carpaţii ostici, dea- 
lungul țărmului nordic al Mării Negre şi până la râul Don, He- 
rodot îl numește Schitia, iar pe locuitorii lui Schifi, numire pe chiar 
Grecii o dădeau şi ținuturilor mongolice dela răsărit de lacul 
Aral din vecinătatea nord-vestică a Chinei de astăzi,!) fără să ne 


1) O legendă asupra originei Schiţilor comunicată de Herodot, și în care 


acesta le atribue şi „porecla regească“, roi faârtos Enovvuimv, Scolotoi, 
(Istoria 1V,5—6), a făcut pe învăţaţi să nucaute originea numelui Schit, în cuvântul 
Chitai, cu care popoarele Rusiei numeau în vechime pe Chino-Mongoli (Moscova 
avea din vechime un cartier. „chinezesc“ numit Chitai-gorod), sau în cuvântul 
Sari-Chitai, străveche numire a unui trib fatar din Nordul Chinei din care se 
trăgea şi dinastia chineză din veacul al 17-lea. Numele Targhitaos, pe care 
legenda lui Herodot o dă „primului“ Schit, se poate identifica foarte bine cu 
numele șirului de munți, aşezaţi între munţii Altai şi lacul Balcaş care este şi 
astăzi Tarbagatai. Pe aici se vede că era trecerea principală a Schito-Huno- 
Mongolilor spre Europa, veniți dela răsărit şi din pustiile Gobi al căror 
nume se aude și astăzi la poporul maghiar, căci dacă Ungurul vrea să nu- 
mească pe Săcui, cum am zice noi, „primitiv“ sau „mitocan“ atunci îi zice 
„Gobe“. De altfel și rădăcina cuvântului Crango (Ciangău) trebue căutată în 
mongolicul Ciangai, cunoscut și astăzi în topogragrafia Chinei. Se știe de 
altie! că Hunii înainte de a invada Europa au năvălit asurpa Chnejilor, pur- 
tând lupte îndelungate cu aceștia. Tătarii şi Mongolii îi numeau Unn-Oiguri 
(Strahlenberg, Das Nord- und Ostliche Theil von Europa und Asia, Strockholm 
1730, p. 23), de unde și numele lor de „Hunoguri“ dela scriitorii bi- 
zantini şi Unguri pe care noi l-am dat şi triburilor fin-ugoro-turcești ale 
Maghiarilor venite mai târziu şi amestecate cu rămăşiţele „Ungurilor“ lui Atila. 
Atât unii arheologi streini cât mai ales cei maghiari exagerează influența 
schitică asupra artei preistorice a țărilor noastre. Și poate că ea cu timpul 
va fi atribuită altor popoare cu care Schiţii se vor fi amestecat întrând în 
Europa. Cu toate acestea nici Pârvan nu părăseşte teoria originei iraniene a 
Schiților, bazată pe povestea lui Herodot care deduce originea Schiţilor din 
personajul mitic Targitaus „fiul lui Zeus (Jupiter) şi a fiicei râului Bo- 
ristenes (Niprul)“. 

spună precis,că printre ei trăiesc și alte neamuri. Cu toate acestea 
din alte pasaje ale cărții sale reiese, că acest nume încetase deja 
de mult de a însemna exclusiv pe nomazii aziatici cuceritori. Pe te- 
ritoriul schitic el așează și popoare agricole şi sedentare (Istoria 
IV. 17, 18, 52 și 53). In orașele comerciale grecești de pe țăr- 
murii dela Marea Neagră a Schitiei funcționează interpreţi pentru 
7 limbi, 0v £nră pioo6tov (Istoria, IV, 24). Ba găsim în Schitia, 
probabil în cea de lângă Dunăre, și Traci, căciHerodot vor- 
bindu-ne de cânepa care crește la ei (la Schiţi) și sălbatecă și 
cultivată, ne spuue că Tracii țes haine ce aproape nu se deo- 
sebesc de cele de in“ (Istoria, IV, 74). Despre râul Mureş (Maris) 
a auzit că se varsă în Dunăre. În regiunile lui locuiesc Aga- 
thirzii, purtătorii de podoabe de aur și apropiaţi în obiceiurile 
lor de Traci. De aici încolo spre Nord spune el singur că „nu 
poate şii nimic precis“ (Istoria II, 115). Herodot n'avea cunoș- 
tință nici de regiunile arctice, unde ziua și noaptea ţin câte 
o jumătate de an, căci el scrie numai că după spusele ultimilor 
locuitori dinspre miazănoapte îndărătul lor ar vieţui oameni 
monștri cu picioare de capră având numai un ochiu și „cari 
dorm o jumătate de an“ (Istoria, IV, 25). 

Este însă un pasaj în Istoria lui Herodot, în care se re- 
zumă, putem zice, întreaga problemă etnică a Schiţilor. Herodot 
scrie că nu poate arăta precis „numărul“ Schiţilor, pentru-că „a 
primit informații variate asupra numărului lor“, întâi că „ar îi 
foarte mulți“, iar al doilea că „ar fi foarte pufini Schiţi adevă- 
raț.“ (Istoria, IV, 81). 

Aceste rânduri ale lui Herodot ne lămuresc pe deplin cau- 
zele marei confuziuni pe care a provocat-o la geografii și isto- 
ricii erei noastre felul superficial de numire al popoarelor și jă- 
rilor în anticitate. 

Una dintre cele mai mari confuzii provocate de lipsa de 
preciziune a autorilor vechi a fost și confuzia între Gefii arătați 
de Herodot ca locuitori ai ținuturilor dintre Dunăre și Balcani, 
între Tracii vecini cari îi desnaționalizaseră, şi între Dacii lo- 
cuitori mai spre Nord, a căror imperiu se intinsese pe timpul 
marelui rege Burebista, pe la mijlocul veacului întâi înainte de 
Hristos, dela rîul Sava, Balcani și Marea Neagră până în 
Boemia, Moravia şi Polonia de astăzi. 

„Grecii — scrie geograful Strabon pe la începutul erei 
noastre — cunosc mai bine pe Geţi, cari au trecut de multe ori 
Dunărea şi s'au amestecat cu Tracii și cu M'zii.. Geţii continuă 
el sunt cei cari locuiesc spre Marea Neagră și răsărit, iar Dacii 
sunt cei din părțile opuse de cătră Germania şi izvoarele Dunării“ 
(Geografia VII, 3). 

Geţii dela Dunăre îi erau cunoscuți și lui Herodot, pe 
când Dacii şi Sarmaţii apar în istorie numai mai târziu.) 

Dion Cassiu, marele istoric greco-roman, care a trăit în 
primul secol al stăpânirii romane în Dacia, deși extinde numele 
Dacilor de multe ori și asupra Geţilor, supuşi de ei, totuși scrie 
hotărît, vorbind de războaiele lui Decebal, că „îi numește Daci, 
precum îi numesc Romanii și precum se numesc ei înșiși, cu 
toatecă că unii Greci, le zic Geţi. Eu ştiu — continuă Cassiu 
că Geţii sunt ceice locuesc dincolo de Haemus (Balcani) la Du- 
năre“ (Cassiu Dio, LĂVII, 85). 

O adevărată zăpăceală a produs însă între învățați faptul 
că Geţii, cari începuseră a se „traciza“ încă pe timpul lui He- 
rodot, sunt arătați de Strabon ca „vorbind aceeaşi limbă cu 
Tracii.“ Aceasta ar însemna că și Dacii au fost neaoși Traci. 
Bazat pe constatările sale regretatul Vasile Pârvan — cu toate 
că admite și el teoria unității naționale geto-dacice — se ridică 
hotărît împotriva „confundării Tracilor sudici cu Daco-Geţii da- 
nubiani, de sigur rude, dar nu acelaș popor“, afirmând şi la alt 
loc că Geţii sunt un popor de „mentalitate nordică.“ (Getica, p. 
159 și 657.) 

Strabon, care ne-a lăsat date precise despre marea babi- 
lonie și marele amestec de popoare de pe teritoriul nordic al 
Peninsulei Balcanice, amintește în trecăt că orașul în limba 
Tracilor se chiamă bria. Şi de fapt întâlnim în Tracia mai multe 
iocalități cu această terminațiune, în Dacia însă nu. Numirea 
caracteristică a orașelor și cetăților în Dacia era dava şi această 
terminațiune o aflăm nu numai în Dacia traiană, ci împrăștiată 


1) Herodot a mai auzit că în Nord-Estul Europei locuiesc şi Tissa- 
Geţi, cari trăesc din vânat, iar la Nord-Est de Marea Caspică Massa-Geţi, 
popor mare și viteaz, care poartă multe podoabe de aur şi „despre cari 
spun unii că ar fi şi ei Schiţi“ (istoria 1. 201). 

pe fot cuprinsul teritoriului locuit de Daco-Celto-Germano-Sar- 
mați, dela Dunăre şi până în munţii Sileziei și spre răsărit până 
la râurile Vistula şi Bug. 

Regretatul Vasile Pârvan constată și el prezența numelor 
dace pe imensul teritor dintre Dunăre și Vistula, atribuind acest 
fenomen unei puternice expansiuni și penetrațiuni „getice“ spre 
Nordul Europei. „Dacii — scrie Pârvan — nu sunt la Vistula 
o excepție, ci ei sunt foarte număroşi și în legătură unii cu 
alții“ (Getica, p. 222). 

Istoricul Tacit, care a cunoscut foarte bine şi de aproape 
țările din Nordul Europei, și care a fost contimporan cu îmnpă- 
ratul “Traian, în scrierea sa despre Germani, spune că „Ger- 
mania are la răsărit de vecini pe Sarmaţi și pe Daci“, şi că 
„Sunt despărțiți unii de alții prin munţi dar și prin frica reci- 
procă“ (De moribus Germanorum, |, 1). Altădată vorbind de 
ofensiva barbară împotriva provinciilor romane dela Dunăre 
pune alături de Daci și pe Germani (Historia, III. 46). Tacit 
ne mai spune că Germanii răsăriteni purtau numele de Suevi.!) 
Tot dela el aflăm că aceşti Germani de răsărit erau amestecați 
cu Celți, cu Veneţi și cu Sarmaţi (Germania, II, 46). Cele mai 
puternice triburi germanice vecine cu Dacii erau Marcomanii și 
Quazii, cari în veacurile viitoare vor da mult de lucru legiunilor 
romane și cari vor contribui în primul rând la prăbușirea stă- 
pânirii romane în Dacia. 

Chiar şi luliu Caesar, contiporanul lui Burebista, descriind 
pădurile „Hercynice“ din partea de miazăzi a Germaniei — o parte 
a acestora se numesc şi astăzi munţii „Harz“ — ne spune că 
la răsărit ele să întind „până la hotarele Dacilor“, ad fines Daco- 
rum (De bello Gallico, VI. 25), atingând teritoriile mai multor 
ginți (multarumque gentium fines adingit).!). 


1) A nu se confunda cu Svedezii de azi din Peninsula Scandinavă. 

2) Germania propriu zisă se extindea pe atunci la răsărit numai până 
în regiunile râului Elba deși triburi izolate germane, ca acelea al Goţilor, 
locuiau Și mai departe spre răsăritul Europei. Branderburgul şi Prusiile au 
fost cucerite de Germani numai în veacul de mijloc. Marele teritor al Daciei 
era ocupat de mai multe neamuri, desființate şi înghițite mai târziu în cea 
mai mare parte de Sarmato-Slavi. 

Politica Germanilor, Suevilor, Dacilor și  Sarmaţilor era 
îndreptată în aceeași direcțiune: nimicirea stăpânirii romane, 
la Dunăre. Ne spune chiar Dion Cassiu (LXVII, 7), că împăratul 
Domițian cerând dela Quazi şi dela Marcomani ajutor împo- 
triva Dacilor fu refuzat. Ştim dela Tacit că încă împăratul Ti- 
beriu aşezase, de sigur că cu învoirea Dacilor, cetele de Mar- 
comani și de Goţi, refugiate pe teritoriul roman în urma unul 
război civil german „dincolo de Dunăre între râurile Marus și 
Cus (Mureşul și Crișul), dându-le şi un rege, Vannius, din nea- 
mul Quazilor“.!) 


Strabon vorbind despre decăderea militară a Geţilor și Da- 
cilor — el scria cam pe timpul împăratului August — spunea 
că odinioară dispuneau de o oştire de 200,000 de oameni, dar 
acum această oștire a scăzut la 40,000 și sunt pe cale de a se 
închina Romanilor, dar nu s'au supus încă cu totul, pentrucă 
sperează încă în ajutorul Germanilor (Geogratia VII, 3). 


De fapt Dacii au fost ajutați în luptele lor și de poporul 
germanic al Suevilor. Despre Suevi știm dela Tacit că se 
deosebeau de ceilalți Germani prin faptul că-și legau părul în 
„moţ“ deasupra tâmplei, așa precum sunt înfățișați unii priso- 
nieri barbari pe baso-reliefurile monumentului dela Adam-Clissi, 
din Dobrogea de astăzi. 


Tacit mai amintește la hotarele dela răsărit ale Germaniei, 
în părţile Sileziei de astăzi, pe lângă prupurile Gotinilor (recte: 
Cotinilor) și Ozilor, „re cari limbile galică (celtică) și panonică 
pe care le vorbesc îi dovedesc a nu îi Germani“ (Gothinos gal- 
lica, Osos pannonica lingua coarguit non esse Germanos), și 
tribul „sued“ al Burilor (Germ. Îl, 43). Știm însă dela Ptole- 
meu că și în mijlocul Daciei se găsea o populație cu numele 


1) Barbari utrumque comitatu, ne quietas provincias immixti turbarent, 
Danubium ultra inter flumina Marum et Cusum locantur, dato rege Vannio 
gentis Quadorum (Tacitus; Annales, [I, cap. 63), — cu aceşti Marcomani stă 
probabil în legătură şi localitatea Marcodava, așezată de Ptolemeu în Ardeal 
la Nordul Mureșului, și căreia învățații şi și Vasile Pârvan i-au căutat o altă 
origine. (Vezi şi Getica, p. 259.) 

Buri și o cetate cu numele Buridava. Regretatul Pârvan, care 
credea nestrămutat în expasiunea geto-dacică spre Nordul Eu- 
ropei, susține că Tacit ar fi numit pe Buri numai din greșală 
Suevi şi că ei au trebuit să fie tot Geţi (Getica, p. 223). 


Tot în munţii Sileziei, la sud-est de Vistula — unde am 
văzut că existau mai multe „Dave“!) — Tacit așează şi tribul răz- 
boinic și temut al Ar/Jor, trib dela care şi-a luat numele puter- 
nicul rege „sued“ Ariovist, care supunâud pe Germani a pătruns 
în cuceririle sale până în Galia și care avu război și cu luliu 
Cezar. Ariovist al Suevilor-Ari: mare rege al Germanilor — Bu- 
revista al Suevilor-Buri: mare rege al Dacilor. Poate să fie 
aceasta numai o simplă coincidență ? 


1) In regiunile nordice ale Poloniei de astăzi, nu departe de locurile 
în cari întâlnim „davele“ dace ale lui Ptolomeu, s'au mai păstrat încă rămă- 
șițe vii ale unei limbi arhaice europene vorbite aici pe timpul Dacilor : limba 
litvană. Un dialect al acestei limbi s'a vorbit şi în Prusia actuală — unde gă- 
sim și urmele unei „dave“: orașul Spandau — a dispărut însă în veacul al 
17-lea. Hașdeu căutând originea cuvântului românesc doină a aflat că în Eu- 
ropa acest cuvârt nu se mai găsește decât în limba litvană și chiar în acelaș 
înțeles de cântec național: daina. Nepresupunând existența Dacilor pe aici 
Haşdeu a atribuit această frapantă asemănare originei comune a celor două 
limbi din trunchiul ario-european (Din istoria limbei române, p. 13 şi urm.) 
Limba litvană are însă şi foarte multe particularități gotice (Goţii le-au fost 
vecini) și a fost influențată și de limbile slave. Făcându-se analiza puținelor 
cuvinte dace care ni-s'au păstrat în scrierile celor vechi, sau constatat ase- 
mănări suprinzătoare cu limbile gotică și litvană. Ca curiozitate amintim aici 
că și terminațiunea numelui primului mare rege al ținuturilor din Nordul 
Dunării, Dromihaites, învingătorul şi cuscrul lui Lisimach, vestitul general al 
lui Alexandru cel Mare şi rege al Traciei, o găsim şi la numele poetului 
litvan din veacul al 18-lea, Duonelaifis. De origine litvană a fost și vestita 
dinastie a lagelonilor, al cărei strămoş s'a chiemat logaila (compară numele 
românești : Mănăilă), Băd.ă), care a avut atâtea legături și cu Moldova. Intre 
cuvintele românești a căror origine este şi astăzi „obscură“ (v. „Dacoromânia“, 
Cluj. An. iV 1924—26, p. 1398) este și cuvântul jupân, care nu se găsește 
decât în limba noastră şi la Slavii de Sud, cari au convieţuit cu Românii. 
Orosius şi lornandes ne spun .că regelui Daciei Decebal i-se mai zicea și 
Diurpan. Să nu îi avut acest cuvânt la Daci înțelesul de Domn și stăpâ- 
nitor ? Atunci am avea pe lângă cuvântul doină încă un cuvânt veritabil dac 
în limba noastră. 

Toate rezultatele cercetărilor asupra marei probleme „dace“ 
ne duc la concluzia, că Dacia dinainte de Romani n'a fost un 
stat național unitar creat numai de un singur popor; că în ho- 
tarele ei influența popoarelor dela Nord s'a ciocnit și a rivalizat 
cu infieunța popoarelor dela Sud; că în epoca puterii ei politice a for- 
mat o confederațiune daco-germano-sarmato-getică și că la înte- 
meierea primului mare regat dacic războinicele triburi nordice ale 
lui Burevista au jucat acelaș rol, pe care Francii germani îl vor 
îndeplini câteva secole mai târziu în Franţa și Varegii scan- 
dinavi în Rusia. 

Nicolae Barbu 


Despre N. B. avem o singură caracteristică: „EI era de-o 
desinteresare nepomenită... El era de o modestie exemplară, ură 
pompa și ostentațiunea, trăia modest, retras în mijlocul cărților 
sale şi al elevilor săi și-al câtorva rari prieteni care-l gustau, 
care-l pricepeau, îl iubeau și-l admirau“ (G. Danielopol). Pu- 
ținul său scris original va fi de pus în legătură cu modestia 
aceasta tăcută.) 

Se născuse 'n Brașov, în anul 1855, în Şcheiu. Tatăl său, 
tot Nicolae, eră paraclisier la bis. St. Nicolae; mamă i-a fost 
Elena Pădure. El a studiat la Brașov, firește. 

După bacalaureatul de-aici, trecu 'n București, la litere, 
unde-şi luă o licență remarcată, în a. 1881, cu profesorii | Za- 
lomit, E. Francudi, P. Cernătescu, B. P. Hașdeu și G. L. Frollo, 
deci în: filosofie, literatura elenă, istoria generală, filologia com- 
parată și literaturile neolatine. Teza de licenţă a avut titlul Poe- 
sia d'amoru la Eleni (1881). 

După patru ani de studii, la Berlin, B. luă un doctorat în 
filologia clasică (1887), cu o teză, despre Sappho" și poesia erotică 
la Eleni. (De Sapphus Epistula). La Berlin avusese profesori pe 
Vahlen, Curtius, Hirschfeld, Robert, Kirchhoff; apoi pe Paulsen 
şi Steinthal, Tobler și psihologistul literar Dilthey; trăise deci 
în cerc larg de idei. 

Insă 'n a. 1888, făcând o călătorie, peste Constantinopol 
spre Italia, în Bosfor pătimi o ciocnire a vaporului său austriac 
cu un vapor rusesc; o boală de nervi și inimă-i rămase moște- 
nire din grozava primejdie, pe care însuși o descrisese în formă 
literară. Urmările accidentului i-au sporit tăcerea, ce și eu i-am 
cunoscut-o.) 

Până a nu trece Carpaţii, N. B. inspiră dragostea de litere 
și poesie ce-o conținea atmosfera Braşovului. 

O poesie are titlul Adio Za Poiana-lungă, şi-i scrisă ?n 
Dec. 1876.5) In ea străbate aceeaşi natură ca şi 'n Acuma cântă 
Ai 1 ar pa Transilvaniei din a. 1894 (nr-ul 79); şi 1997 (nr-ul 91), de 


2) In timpul când Liga se alcătuia, la el acasă, la sfat. 
3) Familis, 1878, nro. 40, p. 249. 

liră ! din aceeași revistă.!) Brașovul străbate discret prin versu- 
rile acestea, de care-a lipit, însă, toată natura sa. 

Intre cele două poesii, Orientul latin (Aron Densuşianu și 
]. Al. Lapedatu) a publicat o poveste versuită în felul (nu cu 
succesul) lui Alecsandri, care tocmai îşi scria legendele.?) 

Trecut în Ţară N. B. firește se deschidea tot mai mult 
vieții de-acolo, unei vieți de-altfel de mult normal prelungite 
până 'n Ardealul sudic. Astfel el se închină de ex. lui Eliade, 
în La desvâlirea statuei lui Eliade, zicându-i: 

Căci tu eşti dintr'acei oameni mari la suflet, mari la minte 
Ce mormântul nu-i încape, ce 'nfruntând cumplita soarte, 
Fără să s'abată'n cale, merg mereu tot înainte, 

Pentru carii nu-i cădere, nu-i uitare, nu e moarte.*) 

Dar N. B. nu ţinea să rămână el; și se adânci în opere 
străine, grecești și latinești, pentru care și școala dela Brașov 
şi cea mai mare din București îl pregătiseră. Pe maestrul său, 
dela Brașov încă, pe Alecsandri, îl comparăn Poesia d'amoru, 
cu Alecut) ; gingășia din epoca-i brașovenească-l ajută să tăl- 
măcească îine versuri grecești — antice; conștienţa artistică-l 
îndeamnă să se 'ntreacă cu Eliade, când traduce pe Safo5): O 
nemuritoare Venere din cer ; etc. Anacreon şi Ibic i idila greacă 
sunt tot atât de bine *nţelese și traduse.€) 

Dintre „proposiţiunile“ discutate la licență, una merită să 
fie citată 'n treacăt și aici, ca s'o mediteze cetitorii : „Litera- 
tura română din prima jumătate a acestui secol nu esprimă sta- 
rea societății poporului român.“ 

De-aici înainte, între ce N. B. a fost. în Ardeal şi-apoi în 
Ţară nu mai găsesc fire de legătură. Traducerea lui din Tit 
Liviu (cu prefața datată din Berlin, Mai 1883) el o făcea supt 
influența bogatei informaţii ce-o avea din studii conduse de 
învăţaţi mari, ca cei citați mai sus. 

Observ că 'n Bucureşti un protector semnificativ i-a fost 


lui N. B. — A, Treboniu Laurian ! 


G.B.D. 
1) Familia, 1873, nro. 183 Mai. 


2) Orientul latin (Braşov), 1875. 
-*%) Familia, 1881, No. 82, p. 571. 
4) P. 68. 
5) P. 106 și 120, 
6) Poessa d'amoru este o carte ce, tocmai din cauza traducerilor bune, 
nu poate îi uitată. 

Acuma cântă, liră! 


Acuma cântă, liră! Acuma să s'audă 

Pe tinăra ta coardă un vers mai fericit ! 
Destul gemeai bătută de-o vijelie crudă, 

Ce te 'ngropă 'n zăpadă p'un ger nedomolit! 
Când crivățul sălbatic mugiă cași o fiară, 

Îți îngheţase coarda și-abiă cântai uşor : 
Atuncea eră iarnă, acum e primăvară... 
„Acuma cântă, liră, iubitul meu odor!“ 


* 


Trecut-a iarna aspră de viscole umplută, 
Prin care păserica fugiă p'un ger cumplit; 
Şi floarea se uscase sub omăt greu căzută; 
Şi soarele cel mândru treceă pe cer roșit. 
O altă auroră de raze 'mpodobită 

Pe orizonte crește. Privesc la ea duios: 

E. veselă, frumoasă, în aur învelită 

Și poleeşte cerul senin şi maiestos. 

Alt soare se ridică şi vesel îmi zimbește 

Şi întâia rază lină pe lira-mi o-a lăsat; 
Trimite și-alte raze şi lumea 'nveselește. . .. 
„Acuma cântă, liră, căci tu te-ai desghețat !“ 


* 


Pământul se desbracă de 'nvelitoarea-i albă 
Şi pomișorul iarăşi se scutură de ea: 

Ei au simțit cel soare îrumos pe fruntea-i dalbă, 
Voesc ca să-l zărească, voiesc a-l salută. 
Resare iarba verde, resare de "'nveleşte 
Grădini, câmpii, coline cu un covor verdos; 
Şi pomişorul vesel de floare se *nălbește 

Și floricica ese cu-al său plăcut miros : 
Când soarele apune, ea dulce îl sărută, 

Se culcă şi-l așteaptă cu ochii pânditori, 

ÎI vede dimineaţa, se scoală, îl salută. ... 
„Acuma cântă, liră, culcată între flori !* 


* 


Se scoală vermulețul în groapa-i neguroasă, 
Se plimbă gândăcelul din pom în pom voios, 
Și fluturelui sboară pe floarea mlădioasă, 

Se leagănă pe dânsa, se 'mbată de miros. 
Aleargă păsărica din locuri depărtate 

Să vadă primăvara, un timp mai fericit: 

Ici versul filomelei s'aude cum străbate 

În zori de dimineaţă pe plaiul înverzit; 

Ici cântă rândunica când soarele-i spre sară 
Şi colo ciocârlia se 'nalță către nor 

Şi cântă cu blândeţe un vers de primăvară... 
„Acuma câniă, liră, cu paserile 'n cor!“ 


% 


Resună peste luncă, pe coasta cea verzie 
O melodie dulce, un fluer de păstor 

Ce stă culcat la umbră. Zefirul îl adie 
Şi-un rîuleţ aproape îi murmură ușor ; 

Se uită în uimire cum mielul în tăcere 
Se culcă şi adoarme plecat Pal mamei sin. 
Pe câmp țeranul ară și cântă cu plăcere 
Când soarele resare, când cerul e senin. 
lar eu de p'o colină cu flori împodobită 
Reped a mea vedere pe câmpul depărtat. 
Pe văi; și pretutindeni e lumea 'ntinerită.. 
„Acuma cântă, liră, când tot a renviat !* 


(Familia; nr. 18 din anul LX, 1873; S|I8 Mai.) 


II. 


Adio la Poiana-lungă 


Poesie, cânt, plăcere 
Au pert și mau învins: 
Tot se stinge în tăcere, 
Numai dorul stă nestins! 
Plai cu flori mirositoare, 
Câmp de roze parfumat, 
Păsărele călătoare, 
Vânt de frunze 'namorat, 
Lunci plăcute şi duioase 
Unde lăcrămioare cresc, 
Doine dulci, armonioase... 
Vântul suflă, 
Nava pleacă, 
Eu pornesc! 


Flori, câmpii resunătoare, 
Voiu să plâng dar lângă voi, 
Căci sum frunza călătoare 
Şi mă duc în sbor de foi! 

Acum orice amintire 
Este un jalnic suspin, 
Orice tainică simţire 
Nor de ploaie pe senin! 
Orice voce de plăcere 
E oiîtat pătrunzător, 
Orice dulce adiere 
Glas de crivăț mugitor! 
Traiu, retragere plăcută, 
Unde florile iubesc, 
Cânt de dor, luncă tăcută... 
Vântul suflă, 
Nava pleacă, 
Eu pornesc! 


Filomele, voci duioase, 

Voiu să plâng dar lângă voi, 
Căci din roze grațioase 

Sbor în veștejite foi! 


Fraţi, plăcute surioare, 
Fiţi ferice, bun remas! 
Vântul rupe câte-o îloare, 
Frunza pleacă, eu vă las! 
Filomela ce suspină 
Pentru mine e 'nzadar; 
Cerul meu nu se 'nsenină 
Şi steluţele dispar; 
Nimeni dorul meu nu știe, 
Paserile-l bănuesc... 
P'un ocean de vecinicie 

Vântul suflă, 

Barca pleacă, 

Eu pornesc! 


Flori, câmpii resunătoare, 
Voiu să plâng dar lângă voi, 
Căci sum îrunza călătoare 

Şi mă duc în sbor de foi! 


Fericire, ești departe, 
Când iau tainicul meu sbor, 
Dor de cale ne: desparte 

Vai! de ce sum călător! 
Voi vedeă clădiri pompoase, 
Tron, suris de hipocrit, 
Dar. ... nici aste văi frumoase, 
Nici ast dulce ciripit!! 
La In atâta desfătare 
Eu voiam să mă pălesc 
D'a zefirului suflare !... 
Salutare ! 
Vântul bate, 
Eu pornesc: 


Filomele, voci duioase, 

Voiu să plâng dar lângă voi, 
Căci din roze graţioase 

Sbor în veștejite foi ! 


(Dec. 1876.) 
(Familia, 1878 No. 40, p. 249.) 


Probe din traducerile lui N. Barbu. 


Fireşte nu din Tit Liviu, frumos început, continuat (după 
moartea lui) de ș- 1. S. Petrescu, Craioveanul delicat şi distins 
coleg, însoțit cu N. Locusteanu, tot Oltean, profesori bucureșteni, 
ci din poeții greci, pe care poetul îi simția profund; toate din 
Poesia d'amoru la Eleni (1881). 


Din Sofocle : Antigona. 


O ! invincibile amor, 

Tu ce pe cei avuți loveșşti 
Şi pe obrazul rumeor 

Al copiliţei îniloreşti, 

Tu treci oceanul spumător, 
Străbaţi colibe țărănești : 
De tine nimeni nu-i scăpat, 
Nici zeu, nici omul muritor ; 
Celce de tine-i săgetat 

Se sbate ?n foc consumător. 


OBCU CLUJ 


IL. 


Din Sajo (zice Barbu). 
Cătră Afrodita. 


O ! nemuritoare Venere din cer, 

Fiicamăgitoare a lui Joe,-ţi cer 

Să nu-mi stingi în lacrimi şin durere grea, 
Mamă, vieața mea. 


Ci vino ş-acuma, ca şi altă dat, 
Când ruga-mi plecată tu mi-ai ascultat ; 
Casa-ţi părintească tu ţi ai părăsit 

Şi 'ndat-ai venit. 


Intrun car de aur porumbei îrumoși 

Te duceau, dau iute din pene, focoși; 

Fi sosiră 'ndată, din ceruri, prin vânt, 
Pe negrul pământ. 


lar tu, fericito, mi-ai descoperit 

Pe faţa-ţi cerească un zimbet iubit; 

M'ai întrebat ce am și ce-am încercat? 
De ce te-am chemat ? 


Ce dor se încinge în sufletul meu 

Aşă de puternic ; și cui aş vrea eu 

Să *nspir iar iubire? „Cine te-a rănit, 
Safo, — aşă cumplit? 


Dacă astăzi fuge, mâini te va urmă; 
Dacă nu-ţi iea daruri, mâine îţi va da; 
De nu te iubește, mâini te va iubi 

Şi tu n'ei voi“. 


Vino şi acuma, vin” Şi doru-mi greu 

Mi-l alină iarăși ; sutletului meu 

Dă-i ceeace cere și-mi fii 'ntr'ajutor 
Intral meu amor ! 

HI, 
Din Anacreon 


Nu te feri de mine 
Văzându-mi părul alb; 
Dac'a juneţei floare 

Te 'mpodobeşte dalb, 

Să nu-mi respingi amorul: 
Priveşte 'ntr'o cunună 

Cât stă de bine rosei 

Cu crini albi împreună. 


Din Prass:la. 


Tu ce 'n fereastră pari frumoasă la vedere, 
Fecioară eşti la cap, dar încolo muere.*) 


*) Versurile acestea au fost imitate de lancu Văcărescu, iar Titu 
Maiorescu, crezându-i-le originale, i le-a citat în Poezia română. — G. B. D. 

Câteva date și amintiri despre 
prof. N. Barbu 


de Șt. Pop, directorul lic. Sf. Sava. 


N. Barbu e unul din cei Il copii ai fostului „făt“ la bis. 
Si. Nicolae şi al Elenei Pădure, ambii din Şcheii Braşovului. 

Cursul primar l-a urmat în Braşov, locul lui de naștere. Tot 
aci a făcut şi liceul (azi lic. „A. Şaguna“), în care intră la 1867 
și-l termină la 1875. In cursul superior avea o bursă de 50 îl. pe 
an dela biserica Sf. Nicolae. Se zice că-i mai trimetea poetul 
Vasile Alecsandri câte 40 lei lunar pentru culegeri de poezii!). 

După examenul de maturitate (1875) vine în Bucureşti. 

Se înscrie la Universitate, facultatea de litere, unde îşi trece 
licența în 1881 cu teza: „Poesia d'amoru la Eleni“. 

In toamna anului 1882, obținând o bursă prin concurs, pleacă 
la Berlin. A lucrat în seminariile profesorilor Kirchhofi şi Vahlenius 
„Octies sex menses“. In 12 Martie 1887 îşi trece doctoratul în 
filosofie cu teza scrisă în latineşte: De Sapphus Epitula. Disser- 
tatio inauguralis quam... publice detendit auctor Nicolaus Barbu, 
Coronensis Transsylvanus (Berolini 1887. 1 broş. 44 pg.). 

in 1884 publică traducerea în românește a primelor șase 
cărți din Titu Liviu. Ediţia Academiei Române. 

A funcţionat la liceul Sf. Sava ca profesor la limbile latină 
şi elină. 

1. Prof. de limba elină dela 19 Martie 1887 la toate clasele: 
IIL—VII, iar dela 1 Sept. 1889 rămâne numai la cursul superior, 
V—VII. (Numit definitiv prin concurs dela 16 Oct. 1885. Având 
probabil, până în Martie 1887, concediu de studii). 

2. Profesor de limba latină dela 1 April 1888 la cursul 
superior: V—VIl. Detfinitiv dela 29 Martie 1888. 

A funcţionat la ambele catedre dela Sf. Sava, până la moarte. 

Prin 1893 a fost trimis de Ministerul Instrucțiunii ca să facă 
o anchetă asupra învățământului din Bulgaria. 

1) Informația o confirmă cele două surori în viaţă ale lui, — d-nele 
Eleftera Stinghe şi Eufrosina Spuderca, pe care adeseori le punea seara, să-i 
cânte poezii pop., trimițându-le apoi poetului Alecsandri. 

Ax. B. 

Barbu a călătorit foarte mult. Prin Italia: la Roma, Florenţa. 


Napoli. A văzut mormântul lui Vergiliu, — a cărui descriere o 
făcea elevilor. A fost în Asia Mică, la Troia, și în Africa, la 
Cartagena. 


A decedat la 31 Martie 1894 în Bucureşti!) şi a fost înmor- 
mântat, la Bellu, în 2 April. La înmormântare, între alţii, a vorbit 
şi G, Danielopol, fost profesor la facultatea de drept, mare admi- 
rator al lui N. Barbu. 


Fiindu-i elev în cl. V şi VI, la Si. Sava, am cunoscut nu 
numai din auzite această covârșitoare personalitate, de care colegii 
lui în viață şi astăzi vorbesc cu mare respect. Elevii îl socoteau, 
cum şi era, ca pe un mare savant. B. avea asupra noastră o pu- 
termică autoritate, Se spunea, printre noi, că B. fusese, la Berlin, 
întrun seminariu catolic, de unde cu greu a fugit ca să vie în 
țară, şi acolo învățase el să vorbească curent latineşte. 

In adevăr, odată, în ajunul Si. Nicolae, elevii din cl. VII s'au 
apucat de i-au făcut o felicitare în limba latină, pe care i-au citit-o 
în clasă. Spre surprinderea lor, profesorul N. Barbu, zimbitor, le-a 
mulțumit, ținându-le, până la sfârșitul orei, o cuvântare numai în 
latinește. Se dusese faima de știința lui B. în ale clasicismului. 

Sever, dar drept, nu se pomenea ca un elev slab să poată 
căpăta notă de trecere la N. Barbu, prin orice influență şi fie bă- 
iatul oricui. Se ştia că la el trebue să înveți, trebue să ştii carte 
ca să promovezi clasa. Era de temut pentru cei mediocri, dar 
foarte respectat şi totuşi cel mai iubit profesor. Lecţiile lui erau 
adevărate sărbători prin solemnitatea ce punea în predare. Făcea 
toată lecţia în clasă, inclusiv bucata de tradus pentru lecțiunea ur- 
mătoare. Abunda în amănunte interesante, de gramatică, mitologie, 
date biogratice și critică literară. "Toată clasa vibra, toți elevii erau 
numai ochi și urechi. Traducerilor le da totdeauna forma cea mai 
literară — totuşi adequată textului. Părea că tot sufletul profeso- 
ului se revarsă în ceea ce spunea. Aud şi acum primele două 
versuri din Eneida cartea Il-a date de el în versuri româneşti: 

„Toţi tăcură şi-aţintiţi țineau privirea 
Când Părintele Eneas dintr'un tron înalt începe:“ 


1) A murit de febră tifoidă în casele, azi dărâmate, ale fotografului Ni- 
culescu, pe Şoseaua Jianu, lângă Institutul Bolintineanu. 

Când scanda versurile, latinești sau greceşti, nu era numai 
o înşiruire de silabe pe schema exametrului: părea că le cântă. 
Tot înțelesul frazei era prins în armonia versului. Am auzit pe 
mulți, dar nimeni nu cetea așa de frumos versurile latinești sau 
greceşti. Sunt foşti elevi cari și astăzi îşi mai păstrează caietele 
de notițe luate la cursul lui Nicolae Barbu. Cu ce încântare învă- 
țau elevii bucăţi întregi din Vergil şi Horaţiu! 

Notele cu cari aprecia sârguinţa elevilor, variau dela cea 
mai mică, până la maximum 8 (opt), la oral. La limba latină dă- 
dea elevilor să facă acasă câte o compoziţie — răgaz de o lună — 
asupra unui subiect luat din text, desvoltarea de vreo două-trei 
pagini, trebuia făcută bine înțeles în latineşte. Bunăoară, să se 
explice câte un vers de Vergiliu: „Crimine ab uno disce omnes“ sau 
„Tantae molis erat Romanam condere gentem“. ş. a. Băieţii le. lu- 
crau cum puteau mai bine, adecă făceau composiţia în româneşte 
şi pe urmă o traduceau în latineşte. Profesorul le aduna în ziua 
hotărită şi apoi le controla acasă, notându-le cu ! sau II dacă erau 
mai bune, sau notă slăbiciunile. Aceasta însemna că la nota dela 
oral, o lucrare bună adăugea unul sau două puncte. Astfel un elev 
bun, dacă avusese la oral 7 sau 8, putea obține după lucrare, nota 
trimestrială 9 sau 10. 

Rareori un profesor s'a bucurat de atâta influență hotăritoare 
asupra elevilor. 

Era şi înfocat patriot. Toată vieață romană o lega de a noa- 
stră. Pe când preda el, ziua de 24 lanuarie nu era socotită ca 
sărbătoare școlară. Barbu intra în clasă şi spunea elevilor: „Astăzi 
când e ziua Unirii, eu nu ţin curs“. Şi toată ora vorbea despre 
unitatea sufletească a Românilor de pretutindeni, în fraze scurte, 
secante, sentenţioase, cari rămâneau întipărite în mintea copiilor 

La moartea lui, plâns de elevi, aceştia, încă din liceu, au 
întemeiat, în amintirea lui: „Societatea literară Nicolae Barbu“. 
Această societate a durat vreo patru ani, chiar şi la universitate 
— unde au continuat-o întemeietorii — până ce vremea i-a îm- 
prăştiat, iar şedinţele de Dumineca dimineața nu s'au mai putut ținea. 

«Profesorul Nicolae Barbu a fost şi greu de înlocuit. Indată 
după el, a venit ca profesor de 1. latină G. |. Căpitanovici, pe 
care directorul Sabba Ştefănescu îl recomanda „tot“ ca doctor dela 
Berlin. Ce folos! Acest biet Căpitanovici, nepregătit, nu putea urma 

lui Barbu. După ce a dictat în clasă (a VI-a) două lecţii despre 
„Genitivus epexegeticus“, la a treia i s'a înfundat. Spunea odată 
un exemplu și auzim: „Amicus meu“ Băieţii îşi pierd răbdarea. 
I se cere să scrie pe tablă şi  Căpitanovici, emoționat, îşi cerce- 
tează hârtiile şi scrie şi pe tablă: „Amicus meu“. Atâta a fost de 
ajuns. Intrebat ce caz este acesta, profesorul spune:  „ablativul 
curat“ sau „ablativul pur“. Mare gălăgie ; profesorul e obligat să 
iasă din clasă. A doua lecţie a fost aşteptat cu tabla scrisă, mare 
şi frumos: „amicus meu“. Şi cu aceasta i s'a încheiat cariera, 
nici directorul nu ne-a putut sili să-l mai primim în clasă pe Că- 
pitanovici. 

Eu unul păstrez şi astăzi în suflet icoana marelui dascăl şi 
între colegii mei de şcoală acum bătrâni, trăieşte neștearsă amin- 
tirea lui Nicolae Barbu. 


Portretul Iui N. Barbu este așezat la locul de cinste în galeria marilor 
„dascăli dela Colegiul Naţional Sf. Sava din Bucureşti. 

Tot despre N. Barbu 
— Informaţii întârziațe — 


Registrele şcolare ale lic. „A. Şaguna“ ni-l arată pe N. B.ca 
pe unul din cei mai distinşi elevi. In ultimele două clase numai 
la matematică, iar în cl. VI. numai la religie e notat cu „ademe- 
nenţia“, încolo, la toate materiile „eminenţia“. 

In clasele sup. a avut profesori: pe Ștefan losif (tatăl poe- 
tului Şt. O. Iosif) cu româna şi elina, pe David Almăşianu cu la- 
tina, pe Dr. Nic. Pop cu istoria şi geografia, pe Dr. loan Meşotă 
cu logica. Tot cu elina, în cl. VII, pe Dr. Vas. Glodariu. 

li amintim, pentru partea lor de merit în desvoltarea ulte- 
rioară a elevului lor. 

*% 


După trecerea baucalauriatului, s'a susținut singur la studii în 
Bucureşti, dând meditații în familia unui „boier“ Rădulescu, la care 
a stat doi ani. Cu un fiu al acestuia a trecut apoi, după termina- 
rea facultăţii de litere din Bucureşti, în Germania. 

Ei 


A fost bun prieten cu Gh. Pitiş —- mort după războiu — 
tot profesor de limbă elină şi tot Brașovean. (Informaţiile nepotu- 
lui său de soră, ale d. [. Stinghe, proprietarul librăriei Minerva, 
Braşov. 

%* 


Pentru caracterizarea conştiinţei profesionale a profesorului 
N. B, a inflexibilității sale la intervenții, din orice înălțimi ar fi 
venit ele, mi se comunică, ulterior, următorul caz: 

Prin anul 1893, lăsase repetent, la corigență, pe elevul din 
cl. VI. Tocilescu Gr. Nicolae, fiul profesorului universitar Grigore 
Tocilescu. Acesta, pe atunci secretar general, crezându-și băiatul 
nedreptăţit, cere anchetă. Ministrul Take Ionescu însărcinează cu 
anchetarea cazului pe insp. gen. prof. C. I. Istrati, om integru, 
care referă favorabil lui N. Barbu. Cu toate acestea, ministrul nu- 
mește alt profesor examinator, pe Ştefan Mihailescu (care supli- 
nise mai 'nainte catedra de greceşte a lui N. B. şi acum era tre- 
cut supl. la clasele divizionare). Rezultatul reexaminării,— promovarea 
lui Tocilescu. N. B. însă, deși T. Gr. N. se înscrisese în cl. VII, nu-l 
recunoaște elev al acestei clase și băiatul e silit să se mute la altă 
Şcoală (la lic. Lazar). Dar N. B. nu sa mulțumit cu atâta; a pro- 
testat la Minister şi, se zice, şi la rege. (Informaţia d-lui Şt. Pop, 
dir. Colegiului Naţional Sf. Sava). 


Ax. B. 


OBCU CLUJ 


se DP 3 


Din autobiograiia lui Stan Blebea 
(1809—1873*) 


Publicată de Constantin Lacea. 


Pe la anii 70 ai secolului trecui își termina marele proprietar 
şi negustor de frunte, Stan Blebea, însemnările sale făcute pe foile 
netipărite din fruntea Bibliei lui Şaguna. Dăm aici o parte din 
aceste însemnări, cu convingerea că ele vor contribui, în oarecare 
„măsură, la cunoașterea mai exactă a stărilor culturale, sociale și, 
în special, economice de acum 100 de ani și de mai încoace. Afară . 
de aceasta, spiritul de întreprindere şi hărnicia acestui om, care ies 
din comun, credem că vor interesa de asemenea pe cetitorii acestei 
reviste. Pentru unii chiar și limba şi stilul, în care sunt scrise 
aceste însemnări, prezintă oarecare interes. 

Eu în copilărie am trăit la Săcele. Tată-mieu era iconom. 
Oi, cai mulţi ținea la Țara Rumânească, făcea şi negoţuri cu vite, 
lână şi alte mărfuri, afară de prăvălie. Eu însă ca copil am în- 
vățat la şcoală în Cernatu. La 1820 au venit volintirii din Bul- 
garia în Țara Rumânească. S'au adunat mulți. Au trecut Turcii. 
Pă ei!) era Ipsilat (sic), cum spun bimbașa Saba, şi alţii mulțime, 
cum au simţit că vin Turcii, ei s'au tras cătră munţii Carpaţilor, 
cătră Ardeal, și au fugit dupân”) Bucureşti. Toţi boierii, neguţă- 
torii dupân toate oraşile și satile din Țara Rumânească au fugit 
la Braşov și prin sate, la Ardeal?) şi Sibii. Unii au rămas cu anii 
pă aicea. Turcii au întrat în Ţara Rumânească şi au prădat, tăiat 
pân Bucureşti peste tot, vinovat, nevinovat. Au luat pă volantiri 
la goană, i-au băgat în munți; s'au mai bătut, i-au mai tăiat prin 
munți. Unii au mai scăpat, fugind la Săcele, Braşov, care sânt 
rămași și azi dintr'înşii pă aicea. Apo(i) la (1)822 şi 823 au venit 
Muscalii în Țara Rumânească şi au scos pă Turci, dar după tra- 
gerea Muscalilor înapoi, tot au rămas Turci mulți pân Ţara Ru- 


*) Data naşterii, care diferă de cea de pe monumentul din cimitir, e 
scoasă din notele autobiografice. C. L. 

') Peste ei. 

) De prin. 

3) Brașovul nu era socotit ca făcând parte din Ardeal. Cf. articolul meu 
din această revistă, a. 1929, nr. 2, p. 142 și urm. 

mânească, beşiii, arândaşi, negustori, că ei nu lăsa să negusto- 
rească alții, fără ei în Țara Rumânească. Brăila era cetate mare, 
turcească. Acolo era mulți şi stăpânea ei raiaoa Brăilii toată până 
Ja Călmățui, pă la Stoineşti (2), Zăvoile, pă la Viziru, să stăpânea 
tot de Turci, şi să întărea; strica la creştini, tăia negustori, mo- 
cani, ciobani, ce le venea bine, strica. Apoi după relele lor, la 
1828 au venit iar Ruşii (Muscalii) în Țara Rumânească. Atunci 
au fugit Turcii toți după unde au fost din Rumânia. Alţii s'au 
mai băgat în cetate la Brăila, s'au închis acolo. Au bătut Rușii 
la Brăila vro doo luni, până au spart, de au luat-o. Apoi au ră- 
mas Ţara Rumânească, cum au fost mai înainte. 

Atunci iconomii de vite, cum eram şi noi şi părinţii noștri, 
eram slobozi cu vitele, umblam toată Ţara Rumânească şi păşteam 
fără să dăm la niminea o para, numai la Stat 3 parale și un 
ban de oaie și de vita mare 10 parale. 

Eu după ce am ajuns la 821 și 822, m'au luat de la 
şcoala rumânească şi m'au dat la un dascăl grecesc, în târgu 
Cernatului, şedea un boeri.)) După ce sau dus boeri 
m'au dus la Sent Gheorghi?) şi m'au dat la şcoala ungu- 
rească, vo doi ani, şi vo doo luni la nemțească.?) Şi de acolo 
mau luat şi m'au dat la Câmpina, iar la Grec vro 6 luni, şi pri- 
măvara, la 824, m'au dus la Țara Rumânească, la lalomiţă, la 
satu Pribegi, unde avea tată-mieu vitele. Avea oi multe şi cai vro 
450. Şi mau triimis cu Rad(u) Jalea și Radu Pârşoiu la Moldova, 
de am strâns cai, că tată-mieu legase contract cu Neamţut), de i-au 
dat cai la oştire, vro câţiva ani. Apoi la 8275) am fost prin Bu- 
covina, pă la Cernăuţi, prin Ţara Leşească ; am întrat în Rusia pe 
la Camini Podoski.€) De acolea am mers tocmai la Vardigov?), 
în Rusia, unde era un târg de cai, care mam mai văzut nice nu 
voi mai vedea; era 9 mii cai. Şi am luat caii şi am venit cu ei 


1) Se ştie că boierii familişti, cărora le dedea mâna, când se refugiau 
în părțile Brașovului, luau cu sine şi pe dascălul copiilor lor. Cf. articoluj 
meu din această revistă: „Un Sas din Brașov care scria cu chirilice“, a. 1929, 
Nr. 3, p. 204. | 

2) Sfântul Gheorghe. 

3) Probabil, la Brașov, la școala săsească. 

4) Stăpânirea austriacă. 

5) La etatea de 18 ani. 

6) Camenița. 

7) Probabil, Harcov. 

pân Basarabia, pă la Noo Suliţi, am ieşit iar la Cernăuţi, la Bu- 
covina, şi am mers cu caii prin Ardeal, prin Bănat, am trecuti 
Tisa cu ei la Seghedin. Ei fugea noaptea; ce am tras, Doamne 
fereşte ! Peste Tisa, ne-au fugit de dinainte, d'abia i-am strâns, 
10 zile vai de noi, i-am dat peste Dunăre, la remândă,!) la Buco- 
var, la reghementu Lictiştain,2?) usari; era grof Voik(t) obârşii.?) 
De acolea tată-mieu i-au umblat cam rău. Caii împăratului au mai 
scăzut, şi au prăpădit din stare, au măritat 6 fete*) şi un fecior, 
le-au dat zestruri. 

Şi pă la 828 şi 829 mai făceam eu negoț pă la Moldova cu 
căpital mai mic, de 5-— 600 galbeni, mai cu credetu. Peste vară am 
mai mers pă la Ungaria, Bănat, de am desfăcut caii tată-mieu, 
de s'au plătit pă unde să îndatorise, și mi-am făcut şi eu 100 
galbeni pentru mine, şi mi-au mai dat şi taica 120 oi. Şi la 8305) 
m'am însurat şi am luat pă Țica lui Dumitru Furnică din $Şchei 
şi am luat 300 galbeni, şi cu ce mai aveam eu şi cu credetu 
făceam negoț tot pă la Moldova şi dedeam de făcea şi tată-mieu 
împrejuru târlii câte ceva în România. În anul dintii mi-au rămas 
700 oi, cârlani, câștig, şi țineam târlişoară bună; aveam şi cai, 
Taica şedea pă lângă vite, eu mai umblam încoaci încolea, şi 
mergeam bine. La 831 mi-au umblat bine, am câştigat de 
am făcut şi casile la Săcele, ca om tânăr. Mi-au dat și taica, 
Dumnezeu să-l ierte, €) locu casii şi bârnile şi piatra, ce s'au putut. 
La 833 mi-au murit nevasta. Eu tot mergeam cu negoțu. La 835 
m'am însurat iar, eram de vro 24 de ani.?) Am luat pe Țica lui 
Ion Vineşi de la Turcheşi, iar femee bună, Dumnezeu să le ierte. 
lar mergeam bine cu negoțu, tot pă la Moldova. 

După aceia, la 837 am luat cu arendă moşia Dudeşti de la 
Sânaia; era părintele losiv stareţ, Dumnezeu să-i erte păcatele, 


1) Remontă. 

2) Probabil Lichtenstein. 

3) Colonel, din germ. Oberst. 

2) Una dintre aceste fete a fost bunica mea, Stana, deci soră cu Stan 
Blebea, măritată Lacea. C.'L. 

5) Deci la 21 de ani. 

6) Tatăl său a murit la etatea de 86 de ani, la mânăstirea Sinaia, unde 
fusese călugăr 14 ani, cum se vede dintr'altă însemnare a fiului său. 

7) Era de 26 de ani. 

era omu lui Dumnezeu, ardelean de cătră Turda Am ţinut-o cu 
10 (mii) de lei mulţi ani. Mi-au umblat bine, am câștigat destul, 
am prăsit şi vite multe. Am ținut și Batogu: vro trei ani. 

La revuluția de aicea la 848 am luat şi moșia Hagienii. Am 
fost cu nevasta la Hagieni: şi Dudeşti, am câştigat destul în anii 
aceia, Am luat muntele Şeţu !) şi hanu dela Ploeşti. Mă jucam cu 
banii şi cu vitele, 

După aceia la 851 mi-au murit şi astălaltă nevastă. La 852 
m'am însurat iar, am luat pă Bălaşa Nechifor. Primăvara, mergând 
cu ea la moşie, la: Dudești, am mers pă la Bucureşti şi am luat 
şi munţii Seciurile,?) Şteiasa-mare, Urechea şi Moraru. Am luat 
bine, am măritat 3 fete, cari mi-au rămas de la al doilea nevastă 
şi fecioru Ioniţă. l-am înzestrat pă toți şi pă toate şi pă Ioniţă, 
cum să. vede semnat la protocol. 

Atunci, înainte de 848, Rumânii în Ardeal era rău de tot 
şi neînvățaţi, și care era și eşea câte unu învăţat dupân şcoli streini» 
că noi nu aveam aşa şcoli mari pă atuncia, doar aşa cu mare 
nevoie, dacă putea întra câte unu cam scriitoraşi câte undeva. Și 
iobagii făcea pe la curți în tot Ardealu câte trei zile pe săptă- 
mână, şi acelea după ce că viiața lui era jumătate pentru domnu- 
său şi-l bătea ca pe vită, apoi îl luoa la lucru domnu-său numai 
Cam vara și pă vreme bună, şi, când era: rău și ploae, lăsa. să-și 
lucre lui, şi când: nu avea ce lucra cu ei îi punea de lucra la 
zidării şi alte de-şi făcea curți, case şi alte, cum să văd şi azi; în 
Ardeal şi: Țara. Oltului, curţile cele mari şi. zidăriile. pă la iosaguri*) 
sânt: tot de iobagi făcute, vai de om ce era. 

(La) 848 au fost revuluția p(entru) libertate aicea și în Ru- 
mânia. Precum și în "Țara Rumânească. Cu venirea Ruşilor au: 
făcut: regulament şi obăgie (sic!) şi acolo câte 42 da zie pe'an şi 
miliţie, grăniceri, ce ntau mai pomenit Țara Rumânească; și' zilele 
acelea să le'facă:la arihdași: și propietari, vara' cu cai, boi ce'avea.. 
Pă lângă acestea unde dedaa. din 10 una dijmă, le luoa' din 4; 
din 5, învoeli nedrepte şi acolo, vai de om; erbărit de vite, jefuiri 


1): După el, acest: munte poartă, astăzi numele de: „Șeţu Blebii“. 

2) In: familie, se: povestește că. moşia: Seciurile. na. cumpărat-o. cu: 
bani, ci a luat-o în schimbul; unei. turme: de: ai, 

3): Proprietăţi, moșii, din ung. jOszăg. 

după moşiile vecine, închisori de vite şi de la lăcuitori, și mulți, 
nu mai putea trăi, nici mocanu, nici lăcuitorii, că-i jetuia toți pă 
drum şi peste tot; şi din zi în zi tot mai rău. 

Apoi la 848 s'au sculat Ungurii asupra împăratului neamţu, 
au făcut revuluție mare. Rumânii au ținut cu împărat(ul), i-au 
bătut pă unde au ajuns pă Nemţi, la câte un loc i-au mai dat 
îndărăt Rmânu. Au venit Koșat,!) Bem, au întrat prin Braşov, 
Sibii, pă la Săcele. S'au fost dus Secelenii rumâni; au jefuit, 
stricat pă la curţi, pă la Budila. Şi cum au venit Ungurii, au je- 
fuit şi Săcele(le) grozav, atât Ungurii streini, dar mai mult ron- 
gheșii, talpoşii din Săcele.?) Mi-au luat şi mie multe. Eu eram 
în Ţara Rumânească, la moşii. Când am venit pă la Noemwvri, 
am găsit nevasta cu copiii la Braşov, şi de acasă prădat tot. 
Mi-am luat nevasta, copiii, m'am dus la Ţara Rumânească, la 
moşie și negoț. Mi-am văzut de treabă un an de zile. La 849 
priimăvara am băgat pă Păcală la Braşov, că aveam mărfuri multe, 
seuri, lânuri. Şi mi-au adus la Sfântul Gheorghe la Slobozie vro 
3000 galbeni din Braşov, şi în ziua aceea mi-au venit vestea şi 
de la Silistra că mi-au ars nişte pei de vită, ce le aveam tovă- 
rășie cu Jalea, care costa 1200 galbeni. Şi cu banii ce mi-au 
adus din Braşov şi ce am strâns iarna de la moșii pă notreţuri, 
bucate, că am vândut toate cu preț mare, şi am luat bani mulți 
şi pă peşte, că mi-au eșit mult la Dudești, m'am apucat și am 
strâns vro 3600 berbeci, botoaşe 2) ; le-am luat eftine, că nu eșea 
nici un negustori, că să răsvrătise şi Țara Rumânească, și nu 
ştia omu ce să facă de frică, dareu am gândit ce va vrea Dum- 
nezeu, şi am luat şi vro 40 mii de ocălână, că nu o luoa nimini, 
și am dat lâna la Ploeşti, câte un sfanţ, era luată cu 60 parale, 
şi am câştigat în vara aceast(a) sumă de bani de la berbeci, îndoiţi. 
După aceia am luat şi munţii de la Alecu Belu, adecă Seciurile, 
Şteiasa, Urechea, Moraru, şi m'am mutat la Braşov, după ce am 
luat casile de la Păulică(?), şi am făcut îndărăt case noo, cum 


1) Kossuth. 

2) Cuvinte de ocară la adresa Ungurilor, în special Ciangăilor. Ron- 
ghioş, din ung. rongyos „zdrenţos“, talpoş din ung. talpas „cu tălpile mari“, 
cu aluzie, probabil, la cismă, încălțămintea Ungurilor. 

3) Oaie bătrână care nu mai fată și nu mai dă lapte, (pusă pe îngrăşat.) 

să văd.!) Apoi am mai ţinut cu arendă şi la munte și mai nainte 
şi până acum munţii Sânăii, ai Filipescului, Trăistenii, în Ardeal 
Șercaia, Todorița. Am făcut zahanaoa la Săcele, am avut stupina 
de la Gref cu zahana cu tot până la 866. Am schimbat cu Zivolt?) 
şi am luoat casile din Uliţa Şcheilor, dela Remeşi Kaizel5), cum 
să văd; mă ține 20 mii, și stupina cu cheltueli cu tot mă ţine 
„36 de mii, dar face la vremea asta şi peste 40 de mii casile acelea. 

La Țara Rumânească, cât am fost eu, au fost D(omni): 
Ghica, Ştirbei, Bibescu şi caimacanii Filipescu Vulpache, Canta- 
cuzino şi alții. După aceia au bătut pă Muscali la Crimeia Fran- 
țozu, ltalianu, Turcu, cu toţii s'au pus pă el. La 1858 (sic!) s'au 
făcut unirea Ţării Rumâneşti cu Moldova, şi au pus pă lon Cuza 
Domn peste amândoo. Şi în zilele Cuzii sau luat moșiile de la 
mânăstiri pentru Stat, un venit mare. S'au dat împroprietărire 
țăranilor, cum se vede azi, s'au stricat iobăgia toată, s'au liberat 
toți. După aceia, ce au făcut, că au dat pă Cuza jos și au adus 
prinţ strein, Neamţ de la Prusia... S'au lipit vro câţiva ciocoi aris- 
tocrați din Moldova şi România de el şi au pornit să strice li- 
bertatea, cum să vede și azi,... şi au închis din libertăți. Şi s'au 
făcut la 870 un feli de mişcare de revuluție la Ploeşti și pă airea, 
morți, bătăi la alegeri, bătăuşi din partea guvernului, şi au închis 
mulți comersanți, neguțători dupân orașe, cei mai mulţi din Ploeşti, 
i-au pedepsit pă unii şi până azi, dacă au fost proastă ţara, de 
nu s'au sculat, să-i fi topit pă acei aristocrați. Cum să vede şi 
până azi, nu sânt în pace la alegeri şi în Cameră, fiind doo par- 
tide, adică roşii libertiţi şi albi aristocrați, şi nu poate să izbo- 
tească Țara Rumânească spre bine, până nu va fi unire şi înţe- 
legere între ei şi frăţie. 

1870. Acuma cum văz, dela Avgust, s'au luat Napoleon 
Franțuzu cu Prusu la bătae, sau dus Franţuzu la graniţa Pru- 
Sului, s'au izbit acolo şi l-au răspins Prusu pă Franţez, şi au în- - 
ceput să-i bată şi să-i gonească pân Franţa, că Franţa (=—Franţei) 
i Sau părut glumă, nu prea au fost pregătită. Şi au gonit prin 


1) Casele din colțul străzilor Regina Maria (fostă str. Neagră) şi Mich, 
Weiss (fostă a Aţei), astăzi despărțite în două, casa nr. 17 din str. Regina 
Maria şi casa nr. 35 din str. Mich. Weiss, 

2) Seewaldt. 

3) Romischer Kaiser, numele restaurantului din str. Mureşenilor nr. 3. 

Franța, până s'au închinat chiar înpăratul Napoleon şi s'au dat ca 
prisoneri la Prus, fiindcă și el (nici el) nu era bine cu Fran- 
țezii lui, că era partide şi la Franțezi, cine ştie nu (probabil: ce) 
au fost şi între ei. Apoi la Octomvrie au venit Prusienii până (la) 
zidurile Parisului şi au înco(n)jurat Parisu, şi au fost peste 400 
de mii de Franțezi în Paris închişi; să bat, să isbesc, -cine ştie 
ce vor mai face acum, zilele astea, până în anul nou, că să is- 
besc mereu, odată bate unu, aldată celăla(D)t. Nu ştiu, că Brusu 
au bătut şi pă Austriacii noștri mai acum vro trei ani. S'au cam 
întărit Prusia; de o birui şi acum, apoi nu-i treabă. 1870, De- 
chemvrie 20. 

Până la 871 Martie au luat, s'au dat şi Parisu, şi iat(ă) că 
s'au predat şi Meţu, cetate tare, cu 180 de mii de oştiri, dar acolo 
au fost vânzare din partea Napoloniștilor, şi i-au făcut prisoneri 
pă toţi şi i-au dus la Prusia, de i-au ţinut iarna afară goli între 
niște ziduri, numai pae le-au dat de au pus sup ei ca la dobi- 
toace, şi au găsit la Meţ şi 60 de milioane de galbeni, vezi aşa 
vânzare, vai de ei. Acum tractează de pace Bizmark cu Franţezii, 
să dea 5 miliarde şi și doo provinţii din țară. Ce va mai fi, nu 
să știe, că acolo au fost bătăi mari, 6 luni au perit peste un mi- 
lion de oameni din amândoo părțile, tot cam o potrivă, dar pă 
Franţizi i-au stricat vânzările, şi chiar înpăratul Napoleon au fost 
oțu cel mai mare. Viilem,!') prințu Pruşilor, în Franța l-au înco- 
ronat ca înpărat al Nemţilor. Napoleon s'au dus, nu mai este prii- 
mit în ţara lui. S'au făcut rebublică (sic!) în Franţa, şi merge cam 
tău, că sânt partide de ale lui Napoleon.“ 


Urmează o caracterizare drastică a boierilor și a  învățaţilor 
după la Paris („să-i fi luat dracu la Paris“), a: partidelor politice 
(alcătuite „din ciocoii cei mai ai dracului“) cu felul lor de a face 
alegeri („când se fac alegerile, se fac scandaluri şi morţi, bătăi, 
vai de om“) şi de:a gospodări ţara („mănâncă la bani toţi; de la 
oții nu se depărtează“). 


1); Wilhelm. 

O nuntă în hotarul brănean pe la 1850 
— Dora D'istria — 
Comunicare de Ion îi. lonică 


Dintr'o carte întocmită cu alte rosturi decât acelea ale descri- 
erii de călătorii şi locuri umblate, întâmplările lecturii ne-au scos la 
' iveală pagini cu referințe la ținutul Bârsei. Curiosul datelor vechi 
poale găsi în ele o satisfacție lipsită de interes, dar istoricul social, 
cercetător al formelor trecute de viață, ajunge să desprindă aci un 
document, care cu opizeci de ani îndărăt, pe lângă alte informațiuni 
laterale, reconstitue — după ce o făcuse mai întâi pentru publicul 
cult al Apusului — ritualul unei nunţi românești din Branul de sus, 
în holarul Munteniei. 

Mărturia ne vine destul de departe. Cartea a apărut la Ziirich 
către jumătatea secolului trecut. Autorul ei este însă Român; aș 
pulea aproape spune: este și nu este. „Je suis nce sur les câtes 
d Albanie..,“, ne declară un rând din prefața lucrării. Dar și deo- 
sebit de această închipuită origine de artificiu literar!) şi poate pre- 
stigioasă într'o lume romantică, Dora d'Istria este suficent de uitată 
la noi, pentru a ne părea, întradevăr, venind dintre streini. 

Ea și-a dus între ei cea mai mare parte a vieţii. A scris între 
ei și în limba lor. Dar Elena Ghica, cu pseudonim literar format 
din inflexiunile dorului românesc/ fu fiica marelui Ban Mihail Ghica 
și se născu la București (1829). Legăturile obicinuite familiei și 
situațiunii sale o purtară curând, despărțind-o de viața adevărată a 
nației, spre societatea aceea de pretutindeni, care dacă era şi la noi, ?) 
nu era însă a noastră. Călătorii îndelungate o conduseră prin Au- 
stria și Italia. La douăzeci de ani, devenită prințesă rusă de Kotzoff- 
Mosjalski, ea pleacă la Petersburg, unde șase ani de zile, sentimen- 


1) Totuşi de jumătate numai închipuită: originea familiei Ghica este 
albaneză. Cronicarul Neculce ne povestește în ncuitata sa „, Seamă de cu- 
vinte“, cum (cu aproape 200 de ani înaintea Dorei d! 1.) cel ce avea să devină, 
în Moldova, Ghica Vodă, „de nemuli! lui fiindii Arbănașă, copilti tânării 
ati purces de la casa lui la Țarigradii, să-şi găsâscă un stăpâni să slu- 
jescă“.,. 

2) Dora. d'|. în scris. IV din „Les femmes en Orient,“ ne descrie, ea în- 
săși, societatea aceea greco-franceză din Bucureşti, ca suspendată în mediul 
românesc. 

tele sale liberale și dorul ţărilor însorite sunt greu puse la încercare. 
Apoi colindă Europa centrală şi apuseană: Belgia, Elveţia, unde 
se pare că studiază legile şi moravurile Confederaţiei. După o călă- 
torie în toată Grecia, ea revine în Italia (1861). Trece apoi, rând pe 
rând, prin oraşele capitale ale Occidentului; este o familiară a lor, 
o obicinuită a curților princiare, unde talentele şi știința sa vastă . 
în literaturile vechi şi moderne erau căutate și prețuile. La Berlin, 
ea lasă, între altele, o amintire, pe care un biograf anonim o notează 
spre a pune în lumină cunoștințele întinse şi sigure ale prințesei. 
„Intro zi, la Curtea regelui Prusiei Fred. Wilhelm, Humboldt, rugat 
de acest prinț să descifreze câteva inscripțiuni în greaca veche, gra- 
vate pe niște baso-reliefuri, se întoarse către prințesa Elena, care 
explică în mod curent aceste inscripțiuni“. 

Era pricepută și în limbile moderne și cineva a putut spune 
cu dreptate: „ea cunoaşte și scrie multe limbi moderne şi le vor- 
beşte pe toate cu atâta uşurinţă, încât cei cari o ascultă, cred că 
idiomul în care se exprimă, este limba sa maternă“. 

O desăvârșită europeană din secolul trecut se arată a fi fost 
Dora d'Istria. 
| Dacă luăm însă seama nu la întâmplările exterioare ale vieții 
omului, ci la gândurile, cari o întovărăşesc şi o conduc pretutindeni, 
Dora d'Istria a fost dincolo de orice tăgăduire, Româncă ; dar, poate, 
mai mult bănă hRomâncă. Între peregrinările sale apusene, ea are 
timp să-și străbată și să-și cunoască țara. Ea se imprietenește 
cu cântecile şi cu basmele -populare; se apropie de literatura 
noastră cultă începătoare, în care marele nume era acela al lui 
Văcărescu. Mai atentă, încă, asupra stărilor politice și sociale ale 
țărilor române, ea le poartă problemele în locurile unde se. discută 
soariea popoarelor mici. Opiniei apusene, care începuse atunci să se 
plece curioasă asupra neamurilor de la Gurile Dunării şi din Bal- 
cani, ea îi face cunoscute aspiraţiuni şi revendicări esențiale ale popo- 
rului nostru. 

Lucrările sale le prezintau continu; dar ele le prezintau studiind. 
“Şi astfel, problemele cari ne interesau, erau redate într'o atmosferă 
de cercetare, de încercare de înţelegere obiectivă, dar şi întro 
atmosferă de ascunsă duioșie, După numeroasele articole din La 
Revue. de deux Mondes. (începând din 1850), în ,, Viața mănăstirească 
în Biserica orientală“ (La vie monastique dans l'eglise orientale, 1855 
Bruxelles). în „Eroii României“ (Les hâros de la Roumanie), în 

„Femeile în Orient“ (Les femmes en Orient 1858 Ziirich), în „Ro- 
mânii şi Papalitatea“ (1 Rumeni ed i! Papato) etc. 1) aspecte impor- 
tante ale vieții noastre naţionale, sau mai larg, sociale, sunt pușe 
în lumină cu acea fineță de înțelegere şi simţire, care se apropia, 
neîncetat, cu o infinită delicateţă şi simpatie de obiectul interesului 
său. Fragmentul tradus ne va servi de pildă. 

Dora d'Istria vedea uneori în cadre foarte largi. Problemele 
naționale ale colțului sud-est european se angrenau, pentru ea, în 
reorganizarea întregii Peninsule balcanice. În „Les femmes en Orient'“, 
într'unul din capitole, găsim chiar ideea netedă a formării unei fede- 
rațiuni balcanice, care avea să se sprijine —— în concepțiunea autoa- 
rei — pe cele două elemente principale ale ei și purtătoare de tra- 
diții şi idei civilizatoare, pe cel român şi grecesc. 

Apărăloare a cauzei naționalităților şi a libertății politice a 
fost Dora d'Istria şi pentru celelalte popoare din vecinătatea noastră 
(pentru Greci, Albanezi, Slavii din Sud etc..). E interesant de ştiut 
că în anul 1861, pe când ea era încă în Italia, Garibaldi îi scrise 
pentru a o îndemna să întrebuințeze marea ei influență asupra 
Românilor, împotriva Austriei. „Moido- Valahii — spunea revoluţio- 
narul italian, întrun pasaj al acelei scrisori — trebue să facă tot 
așa, (să favorizeze aspirațiunile najionale ale Ungurilor). Eu am spe- 
ranfa fermă că înalta influență, pe care o aveți asupra compatrio- 
ților d-voastră, va contribui puternic să strângă legăturile, cari trebue, 
de aci înainte, să unească rasele orientale cu frații lor împrăștiați 
în Europa centrală și occidentală“ (14.7.861), 

Că Dora d'Istria a dat sau nu ascultare îndemnurilor lui 
Garibaldi, nu o ştiu. Ea era însă o părtașe entuziastă a principiilor 
liberale și democratice ale Revoluţiei, pe cari le sprijinea în practică 
şi pentru cari găsea uneori, în teorie, argumente de o savantă nai- 
vitate. „Poporul român — spunea ea întrun pasaj vrednic de 
citat  — înțelege instinctiv importanța Revoluţiei franceze. 

1) Opera publicistică a Dorei Dl. e însă mult mai vastă. Ea cuprinde 
pe lângă citatele lucrări, şi descrieri de călătorii cu referinţe la stările sociale, 
ca „La Suisse allemande * et Pascension du Mânch“ sau „Excursion en 
Roumâlie et en Morte“ (1863), care făcu să fie acordată autoarei marea na- 
turalizgre grecească; apoi diferite alte studii cu subiecte actuale epocii, ca 
„ Les orientaux a Paris“, „Des femmes par une femme“ (1864), sau compo- 
ziții de un interes literar: „Discours sur Marco-Polo“, „La Venise“ etc. etc, 
Dora dl. moare în 1888. 

Un singur fapt, între o mie, e de natură să-i arăte influența minu- 
nată a acestei transformaţiuni sociale. De la 1789 media vieţii a cre- 
scut în Occident cu aproape zece ani. keforma deasemenea a avut 
mari rezultate fiziologice. La Geneva, de la căderea episcopilor, durata 
existenței s'a mărit cu 14 ani“. (Les femmes en Or. vol. Î. sc. II). 

Un simț continu treaz al măsurii sufletești, precum şi dra- 
gostea și interesul pentru făpturile reale, au ferit-o însă, întotdeauna, 
de exagerările morale ale unei ideologii combative, dar inorganice, 
de primejdiile sectarismului. Alături, poate. de unele rari şi inofensive 
ciudățenii intelectuale, ea și-a păstrat un suflet proaspăi şi primitor 
impresiunilor lumii, o generozitate largă, însfârșit, o dragoste închi- 
nată, deasupra tuturor, frumuseții morale. 


% 


Fragmentul de mai jos e desprins dir. „Les femmes en Orient“, 
Intreaga lucrare, în două volume, conține, sub forma scrisorilor unei 
tinere albaneze către o prietenă parisiană, o lungă anchelă asupra 
condițiunilor sociale ale femeii în apropiatul Orient. Ea începe la 
Românii trans- și cis- carpatini, pentru a trece apoi la popoarele 
balcanice şi a isprăvi la Slavii din Nord. Întreprinzând această an- 
chetă, Dora d'istria a făcut aplicarea unui principiu foarte just, 
surprinzător pentru epocă, căutând în instituțiuni şi moravuri tradu- 
cerea ideilor curente ale unei societăți. Cu acest rost se oprește 


autoarea — oprindu-ne şi pe noi — la riturile unei nunţi, la cân- 
tecele şi la poveștile populare. Ele îi oferă materialul obiectiv al unei 
analize sociale, — metodă fecundă, care lasă să se intrevadă la 


autoare calități științifice de prim ordin. 

În tratare, Dora d'Istria este, însă, mult mai liberă. Ea iubeşte 
limba frumoasă și comparaţiile literare. imaginaţia ei corectează 
uneori realitatea faptelor. Nu le atinge fondul. Cursul viu al lucru- 
rilor — și aceasta e de un merit capital — se simte continu sub 
înfățişările sompluoase și deseori voit pitorești, cari ne prezintă, undeva, 
țărani români din regiunea muntoasă, ospătând pe divanuri turcești. 

Paginile ce urmează traduc scrisoarea Ill-a a vol. ]. Ea este 
datată: „Au village de Târtz, frontiere ae Valaquie“. Pentru oricine 
din Țara Bârsei enigma nu-i anevoioasă, Noi suntem împreună cu 
Elena Ghica, la Bran. 

In satul Bran (Granița Valahiei). 


„Călătoria, pe care am făcut-o de la Cluj spre graniţa 
Transilvaniei, a fost pentru mine de un farmec neîntrerupt. 
Dacă las la o parte Alpii și Pyrenii, eu mam văzut nimic mai 
„frumos ca acest ținut. Amestecul raselor sporeşte atracțiunea 
privelişti. Români, Germani, Maghiari, Secui, Bulgari, Armeni, 
Evrei, se ating unii de alţii, în acești munți, la frontiera lumii 
orientale. Dar la nici unul din aceste popoare eu n'am găsit 
admirabila ospitalitate a Românilor. Aibă această naţiune toate 
defectele, cu care o dăruesc Secuii și Sașii (les Seklers et les 
Saxons), instinctul fraternității creştine, pe care ea îl are întrun 
grad așa de înalt, ar trebui, singur, să facă să-i fie iertate. Care 
este într'adevăr plaga societăţii contimporane? Nu este tocmai acest 
egoism incurabil, care îndeamnă să subordoni mișcările cele 
mai înalte ale sufletului „chestiunilor de bani“? Eu recunosc 
fără greutate marile calități ale Anglo-Saxonilor, ale Germanilor 
și Scandinavilor, dar „zeul dollar“ al Americanilor are printre 
popoarele germanice prea mulți adoratori, dispuși să-i sacrifice 
tot ceea ce formează demnitatea firii omenești. Nu este oare ru- 
șinos ca în ţările, cari merg în fruntea civilizațiunii, inima și 
casa bogatului să fie aproape totdeauna închise sărmanului ca 
și străinului? La Români lucrurile nu stau așa. Chiar în Nordul 
Transilvaniei, unde situațiunea lor este așa de anevoioasă, cei 
mai săraci primesc pe drumeț cu o dragoste întradevăr mișcă- 
toare. In ochii lor, d-ta ești un prieten îndată ce le-ai trecut pra- 
gul casei (cabane). Ei te tratează ca pe un frate, fără să te în- 
trebe dacă ești ortodox, protestant sau evreu. Nu este aceasta 
adevărata caritate evanghelică, caritatea pe care Isus Hristos a 
predicat-o înzadar neamului omenesc și pe care egoiștii, sec- 
tarii şi pretinșii patrioți îşi dau silința să o discrediteze? Nu 
este vrednic de luat în seamă că aceşti țărani latini din Car- 
pâţi —, așa de adesea defăimați — sunt mai înaintați asupra 
acestei chestiuni fundamentale decât cei mai docţi teologi ai 
Occidentului şi că ei păstrează, într'o inimă frățească, sentimentul 
creștin în toată profunzimea și în tot adevărul său? 

Când străbăteam un sat românesc, abia pronunţam cuvântul 

apa!) (în textul îr.) și iată că vre-o țărancă ieșea să ne-o ofere 
cu graţia urei nimfe și cu maiestatea unei regine. Intro zi, 
întrun cătun, aproape de Alba-lulia, eu observai înaintea unei 
cruci închinate Panaghiei,?) două ulcioare de apă pregătite 
pentru călătorii însetați. Această fecioară, care străbătuse, odi- 
nioară, deșerturile aride ale Egiptului, pentru a fugi de mânia 
unui tiran, nu era oare potrivită pentru a prezenta drumeţului 
lipsit darul milos al țăranelor latine? De câte ori nam găsit, 
așezate cu grije la umbră, asemenea vase umplute în fiecare 
dimineaţă, şi cari sunt menite nu unui frate, unui prieten, ci Hri- 
stosului, care călătorește în persoana celor mai săraci copii ai săi! 
Când parcurgi orașele mari ale Apusului, bagi de seamă cu un 
fel de groază, că te-ai rătăcit întrun mare deșert de oameni. 
Aci sentimentul acestei izolări dureroase nu există. Trecând prin 
fața căsuţii ţăranului român, îţi zici că ajunge să intri înlăuntru 
pentru a găsi acolo o gazdă binevoitoare, gata să împărtășească 
cu dumneata mămăliga (în parent. „bouille de mais“) şi focul 
căminului său. Care este țara Apusului unde ai putea să nădăj- 
duești o primire asemănătoare ? Ospitalitatea care ți se oferă 
nu are ea ca unică regulă speranța câștigului?% Eu știu că 
este ușor să iei în râs pe asprii munteni ai Carpaţilor, bună oară 
pe acei „colibași“, ale căror colibe fumegânde domină lunga 
vale a Dumbraviţei.t) Colibaşii, păstori cu făptura înaltă, cu 
membrele mușchiuloase, cu tâmplele rase, coboară câte odată 
până la Brașov, îmbrăcați cu câte-o piele de oaie, asemenea 
„ţăranului de la Dunăre“. Aceşti Români îndrăsneți, cari mai 





1) Nota aut. „eau dans Ya langue romaine rustique (lingua romana 
rustica). Le p prenait souvent la place du qu: apa pour aqua“. 

2) Nota aut. „La Tră&s Sainte, La Vierge“. — Aceasta e de altfel sem- 
nificația grecească a cuvântului. 

3) Nota aut. Eu trimit la tabloul înfățișat de O. Feuillet în „Le Village“. 

3) Nota aut. „Calibas a le mâme sens que le mot vandeen Huttiers. 

N. A. „Această vale deschide intrarea în Valahia şi se întinde între 
stânci îâră de sfârşit“, — Această vale a Dumbraviţei nu a putut fi identifi- 
cață în regiunea brăneană. Dl profesor |. Moşoiu, autorul Monografiei Bra- 
nului, crede că ar îi vorba de Valea Sbârcioarei, singura care corespunde 
indicaţiilor date de autoare. De ce însă numele de „Dumbraviţa“? Să fie yre-o 
amintire nesigură a văii Dâmbovicioarei? Posibil, dar această vale nu de- 
schide intrarea în Muntenia dinspre Țara Bârsei. Apoi nici elementele de de- 

mult de o singură dată, în îndepărtatele lor drumuri cu turmele, 
dincolo de anticul Istcu, au întrebuințat împotriva Musulmanilor 


carabina, pe care n'o părăsesc niciodată, primesc în coliba lor 
pe streinul, pe care cerul [i-l trimite, cu o dragoste într'adevăr 


frățească. In timpul petrecerii mele aci, câțiva dintre ei m'au în- 
tovărășit în Dumbraviţa, unde eu trebuia să asist la căsătoria 
unei țărane valahe, rudă cu gazda mea din Bran (T5.t2).1) 

Inainte de a vorbi de ceremonia nunţilor, trebue să dau 
câteva amănunte indispensabile asupra logodnei. Dacă îţi este 
pe plac de a-ți face o idee exactă, alipeşte-te, împreună cu mine, 
cortegiului, care se duce la casa ţăranului Fulga și a soției sale 
Kira (probabil, în realitate, Chiva). 

Inaintea noastră merg cu veselie, cu muzica în frunte, vre-o 
doisprezece tineri, a căror ţinută şi al căror port merită să fie 
descrise. Unii și-au așezat pe părul lor lung și împletit înapoi,. 
câte-o căciulă (in text „..une caciula-bonnet“) de miel negru, 
alţii, câte-o pălărie cu margini largi; toți sunt înarmaţi cu câte-o 
bâtă, care poartă la capătul de sus un buchet de flori. Cămașa lor 
e ridicată în formă de tunică deasupra cioarecilor (sur une 
braie gauloise), cari fac să te gândeşti la Dacii Coloanei Traiane; 
o centură largă de piele, bătută cu țint: de aramă, le încon- 
joară mijlocul. Unii poartă cisme?) ungurești, alții au în picioare 
sandale de piele de capră — opinci, — legate. cu curele în- 
crucişate pe glesne. | 

Inainte de a intra, lumea se reculege pentru a lua înfăţi- 
Şarea gravă, pe care o cer împrejurările. Lăutarii își acordă in- 
strumentele și n i începem să mergem, câte doi, după orchestră 


scriere ale D. d'l. nu corespund prea sigur unei regiuni muntenești. „Coli- 
başii““ sunt de pe versantul septentrional! al! Carpaţilor şi autoarea ni-i arată 
dominând, cu casele lor, Valea „Dumbraviţei'“. Această vale, deci, ar urma să 
se găsească ea însăși în Transilvania. Câteva rânduri mai departe, D. dl. 
vorbește însă de „țărană valahă“ în Dumbraviţa. Autoarea își orânduește 
oleacă după plac elementele descrierii sale, pe unele chiar le adaogă proprio 
motu. Ceea ce pare probabil e că regiunea, unde se opreşte autoarea e 
tocmai vegiunea de hotar dintre Muntenia şi Țara Bârsei. 

1) Se va nota că „Tortz“ se numește numai partea centrală a Branului, 
din jurul Castelului, deci cel mult porțiunea, de-a-lungul șoselei naţionale, 
începând la intrarea Porții şi sfârşind în gura Șimonului. 

2) N. A. „Numite de Unguri houze“, de unde „houzard“. (?) 

Se bate la poartă, pe care o găsim baricadată, dar care cedează 
la prima sforțare. Vioara, naiul (la flâte de Pan) și cobza se în- 
trec cu căldură ca pentru a celebra intrarea noastră victorioasă 
în curte. Acestui tumult îi urmează di:tr'odată o tăcere reli- 
gioasă. Stăpânul casei Fulga, și venerabila sa soție, aşezaţi ca 
Philemon și Baucis, pe laviţa lor (în text: „.sur leur divan“) 
împodobită cu un straiu, cu dungi galbene și albe, devin mai 
arătoși. Primul dintre lăutari, care pare pătruns de însemnătatea 
situațiunii, li se adresează într'un. ton solemn: „Moșii și stră- 
moșii părinților noștri, ducându-se la vânătoare și străbătând 
pădurile, au descoperit ţara, pe care noi o locuim şi care ne dă 
folosul mierii și laptelui său. Așa dar, îndemnat de această 
pildă, c'nstitul fecior Ştefan a plecat și el să vâneze peste câm- 
puri. peste păduri, peste munţi, şi a întâlnit o căprioară, care, 
sfioasă şi ruşinoasă, a fugit de el și s'a ascuns. Noi ceilalți, 
luându-i urma, am ajuns la casa aceasta. Trebue deci ca dum- 
neavoastră să ne-o dați în mâinile noastre sau să ne aritați că- 
prioara, pe care noi o urmărim cu atâta trudă și osteneală !“1) 


1) Intâinim aci una din acele orații — redată în proză de autoarea 
noastră — cari fac, în mod regulat, parte din ritualul nunţii. Locul lor în 
ceremonie variază ; obicinuit ele se pronunţă la aducerea miresii. Dar în cu- 
legerea de Poezii populare a lui Alecsandri, noi găsim, cu un conţinut ase- 
mănător, o „oraţie de peţitii“. Ele se leagă toate de acelaş mit al feciorului- 
împărat vânător, a cărui semnificaţie originară o vom urmări cu un alt prilej, 
lată, spre pildă, un fragineat din oraţia culeasă de Alecsandri, asemănătoare 
căreia, ca alcătuire, cra de sigur şi oraţia din „Valea Dumbraviţei“, 


Ali nostru tânăr împăratit 
de cu seră ne-a chiămatii 
şi acestă poruncă ne-a dati 
„să stringeţi cete de voinici 
„cu topoare mari şi mici 
„ca să facil uă vânătore 
„de paseri gălbiore 
„de blânde căpriore“ ! 
Noi cu toții ne-am supusii 
La vânătâre ne-ami dusi 
€r împeratulii, în de-sâră 
zări uă urmă uşoră 
de sprintenă fiară. etc. etc. 
Cei cari spun aceste orații — și pe cari Dora Dilstria îi întitulează. 
în franțuzește, ambassadeurs — sunt așa numiții conăcari sau colocari. 

Fulga și Chiva răspund mai întâi că o fiară de neamul 
acesta nu a venit la ei; strâmtoraţi, apoi, de întrebările 
solilor, ei bat din palme și o femeie bătrână, bunica lor,!) 
vine și se așează alăturea. Atunci arătându-le-o: „Aceasta-i aceea, 
pe care o căutați? — „Nu!“ — Ei bat încă odată din palme 
şi o altă persoană vine să se așeze pe laviţă. „E astălaltă ?, în- 
treabă, arătând pe mama lor. — „Nu, Nu!“ — „Atunci, strigă 
Chiva, trebue să fie cea de-aici, şi ea ridică învelitoarea, care 
cade până jos, în fața laviţei. De acolo iese o bătrână servitoare 
acoperită cu sdrențe. „Nu! Nu!, de o mie de ori nu! Fiara, pe 
care noi o căutăm, are părul de aur, ochii de șoim, dinţii de 
mărgăritar şi buzele rumene ca o cireașă; ea are mijlocul unei 
leoaice, gâtul unei lebede, degetele îi sunt mai gingașe decât 
ceara și fața sa mai strălucitoare decât soarele și luna“. 

Era greu să nu îii învins de atâtea vorbe de laudă. Astfel 
şi Fulga și Chiva, veseli de aceste cuvinte măgulitoare, fac so- 
lilor un semn, care însemnează „0 să fiți mulțumiți“. Intr'adevăr, 
dintr'o odăiță,) de unde se auzise totul, iese cu podoabele sale 
cele mai frumoase,o tânără fată, înaltă și rumenioară, de 16 ani, 

„(O dalbă de fată 

Vie și frumoasă 

Dulce răcoroasă.*) 
Anicuţa răspunde propunerilor iubitului ei, întroducându-și în 
deget, cu o prefăcuti neîndemnare inelul, pe care el i-l dă, şi 
logodna e terminată. Căsătoria va fi celebrată peste câteva zile 
la „pacinicul“*) satului, unchiul patern al miresii. Până atunci 


Copiliţa rămâncuţă 

Toţi vecini:or drăguță 

Cu chip dulce luminos... 
Cum e floarea câmpului...*) 


î) N. A. „ln Orient, unde femeile se căsătores: foarte tinere, se pot 


vedea reunite mai multe generații sub acelaș acoperiş“. 
2) Probabil celarul caselor brănene. 


3) „Blanche, douce cet attrayante...“* (în textul îr., cu nota autoarei 
„Alecsandri : Ballades de la Roumanie — Hercuie, Ercu'ean.) 

4 „le pacinic', este probabil paznic cu grafia franceză. 

5) „La gantilie roumaine — pareille ă la fleur du champ...“ in text. fr. 
cu referința autoarei: Ballades de la: Roumanie trd. par, Alecsandri — Le 
voile et Panneau (Năframa şi inelul.) 

EP pai 


intră în odaia sa, din care nu mai poate ieși decât în ziua de 
nuntă. | 

In preseara căsătoriei eu sosesc cea dintâi la casa paz- 
nicului. 
— Unde-i fata ta? o întreb pe Chiva, și Chiva, ducându-mă 
imediat în camera vecină : „lat-o“, îmi răspunde. 

Aniţica vine spre mine foarte mândră de podoabele sale. 
Ciorapi albi și papuci negri, o rochie de mătase și un brâu cu 
fluturi mari de argint, o scurteică (..une „scurteca“, espăce de 
veste) căptușită cu jder, iar în părul său fire de aur, cari cad 
în mănunchiu până la pământ: 


Mândră nuntă pregătea, 
Pe lleana și-o gătea ' 
Cu beteală de mireasă..!) 


Aniţica e înconjurată de vre-o douăzeci de tinere fete, cu 
cari ea cântă și râde. Toate prietenele ei și chiar surorile mai 
mari, îi arată deja mai multă băgare în seamă. 

„A doua zi, nu eram încă sculată, când sosesc în sat solii 
(colocarii) lui Ştetan. Părinţii miresei au așezat straje oamenii 
lor, cari trebue să pună mâna pe soli şi să-i aducă prinși. Fi 


„scot strigăte de răsboiu și aceste chiuituri mă fac să alerg în 


foișor.*) 

— Ce aţi venit să faceţi aici? — îi întreabă Fulga. 

— Să vestim răsboiul, răspunde cu o voce răsunătoare că- 
petenia solilur, oastea ne urmează și cetatea va fi luată pe sus. 

— Să ne înțelegem!, — răspunde Fulga; şi el şi nevasta 
lui, luându-l fiecare de câte o mână, se duc cu mulțimea înain- 
tea mirelui. 

La o sută de pași dela casă, Ştefan răsare deodată cu 
ceata lui, întrun nour de praf, călare pe un armăsar sur, 


„un puiu de zmeu 
„e.Mânz de fugă sprintenel...*) 


1) Bailades de la Roumanie, trad. Alecsandri —-- Le Soleil et la Lune. 
— N.A. 

2) Foişor este termenul brănezn pentru pridvor, — N. Tr. 

2) Ball. de la Roum. trd. Alcssandri — Novak et la fille du Kadi. 

EI se opreşte strigând: — Isbândă !— Isbândă |, răspundem noi, 
Când cele două tabere, împreunate, sunt în faţa casei, ele încep, 
o cursă, care închipuie o luptă de întrecere (un turnoi). Călă- 
reții, cari ajung cei dintâi la ţintă, primesc, din mâna miresei, 
un văl brodat cu fir sau cu mătase. 

Aceste jocuri') isprivite, noi ne ducem la biserică, unde 
preotul așteaptă pe miri; Ștefan și Aniţica stau în picioare pe 
un straiu, pe care sau împrăștiat bani. Călcându-i în picioare 
cei doi tineri mărturisesc că ei mau căutat bogăția în unirea ce 
o vor încheia.”) Preotul le pune pe cap cununiile, emblemă a pu- 
terii asupra familiei.*) Cununia (chirostia) nu este făcută nici din 
aur, nici din pietre preţioase, ci din tablă (fer-blauc) ascunsă sub 
florile cari o înlănțuesc. Când el (preotul) o pune pe fruntea 
lor, unul dintre privitori aruncă în stânga și în dreapta nuci și 
alune, pentru a da să înțeleagă că soții nu trebuie să se mai 
gândească la plăcerile frivole ele copilăriei.*) 

Intorși la casa paznicului, noi găsirăm o masă pregătită 
pe două scânduri, așezate pe pământ.  Divanuri erau așezate de 
fiecare parte și lumea se aşeză turcește pe ele.) Ospăţul îu 





1) Dora D'istria numește .„jocuri“* acest ritual cu caracter dramatic, 
care are un rost constitutiv în nuntă. El este un întreg de rituri de intrare 
și trecere, cari conduc treptat spre termenul ceremoniei, adică spre deter- 
minarea unei noi stări sociale (aceea de familie.) Aceste rituri poartă sem- 
nele unei considerabile vechimi, iar. sensul lor se leagă de străvechi orga- 
nizări ale familiei şi neamului (gens). 

2) Semnificaţia reală a practicei îmi pare mai curând de căutat într'o 
direcție opusă aceleia indicată de autoaie. „Călcatul în bani“ aci e menit să 
aducă prosperitate mai târziu familiei. 

3) N. A. „Balada Soarele și Luna“ numeşte şi ea „cunună împără- 
tească'“ (chirostia.) 

4) N. A. „Acesta este un obiceiu românesc.** — Aceeaşi observație ca 
la nota 2. Nucile şi alunele îmi par, mai curând, legate — ca fructele în ge- 
neral — de semnificaţia plinătăţii şi a rodniciei, pe cari ele sunt menite să le 
vestească pentru familia nouă. In Provența, spre pildă, se oferă copilului de 
Curând născut un codru de pâine, un drob de sare, unou și un chibrit, cu 
vorbele rituale : „să fii bun ca pâinea, înțelept ca sarea, plin ca oul şi drept 
ca chibritul !“ Jocul semnificațiilor. este aci asemănător. 

5) Dora P'istria ma putut întâlni, fără îndoială, un ospăț rânduit tur- 
cește într'o regiune românească munteană : Masa a fost, cu siguranță, așe- 
zată destul de sus, pentru € ca, gal, Să, „poată lua loc jur împrejur pe 
laviţe. 

presărat cu râsete şi cu cântece. Am reținut unul dintre cele 
mai drăguţe. 


„Oltule, Oltuţule, 
Seca-ți-ar pâraiele 
Să crească dudaiele 
Să trec cu picioarele! 


Oltule, râu blestemat, 
De ce vii tu turburat 
Și te repezi ca un zmeu 
Şi-mi oprești pe Niţă-al meu? 
etc. etc.) 


6) Versurile sunt din N. Văcărescu. lată versiunea franceză a lor: 





Olto, petit Olto, Que je vois tes cailloux 

Fais secher tes torrents Que je me lave les pieds, 

Qu'y croissent les broussailles Voici Nicu; non ce n'est pas lui! | 

Afin que je passe a pied! S'il venait, mon petit frere, j 

Olto, fieuve maudit Sa soeur le reconnaitrait. | 

Pourquoi viens tu si trouble ? Celui qui vient n'est pas mon îrere. ţ 
4 


Pourquoi te precipite tu comme un O vent, va donc lui dire 

zmeou Que les retards sont bien facheux, 
Et marrâtes tu Nicu Que Florica s'ennuie, 
Change, change tes eaux Et que son champreste en jachere. 
Tranquillise tes tourbillons 


Nota aut. adaogă: „N. Văcărescu este fratele lui lon Văcărescu, autorul 
bucății încântătoare întitulată „Primăvara amorului“, capul-de-operă al poe- 
ziei române. Românii socotesc, cu toate acestea, că I.V. a imitat prea mult 
pe Greci, ca și celebrul său compatriot Ronsard (Mărăcine), care mărturi- 
sește, el singur, originele sale, în aceste versuri ciudate :“ | 


Or, quant ă mon ancestre il a tir sa race 
D'ou le glac& Danube est voisin de la Thrace, | 
Pius bas que la Hongrie, en une îroide part 
Est un seigneur nomme& le marquis de Ronsart 
Riche d'or ei de gens, de villes ct de terre. 
etc. etc, 
După ce lumea a mâncat, a băut, a râs, a cântat, fratele 
lui Ştefan, ridicându-se, îi adresează această cuvântare : 
„Frate, iată-te ajuns la vârsta căsăt oriei și a bucuriei, tatăl 
nostru îți dă un loc la masa lui și te însoară astăzi, unindu-te 

cu altă familie. Păstrează totuși mereu amintirea acelora, 
cărora le datorezi lumina zilei și fii credincios dragostei, ce o 
merită fraţii tăi ! Urmează să fii supus cu mintea și cu inima 
voinței părinților tăi, pentru ca să dobândești binecuvântarea 
lor! Cinstește pe tatăl tău şi gândește-te mereu la ce a suferit 
mama ta pentru tine, căci ea ţi-a dat viața! Dee Dumnezeu ca 
binecuvântarea Lui și aceea a părinţilor tăi să te păstreze me- 
reu în veselie !“* 

Ştefan se ridică la rândul său și răspunde cu o voce pă- 
trunsă: 

„lubiţi părinţi, îrate drag, eu nu voiu uita niciodată pe 
aceia, al căror sânge curge în vinele mele: nevasta mea să fie 
fiica dumneavoastră şi neamul ei să fie al vostru!“ 

După acest răspuns al soțului, o fa:furie acoperită cu nă- 
frame, brodate cu fir și cu lână, dar pe care mireasa îl menește 
nuntașilor, este purtată în adunare. Obiceiul cere ca fiecare să 
pună în locul năframei, pe care o alege, un dar potrivit cu 
câștigurile sale.!) e, 

„Masa terminată, tinerii soți erau gata de plecare, când vă- 
tăşelul (le vatachel?), care stătea în spatele miresei şi care 
purta mărul de nuntă (un bâton orn€ de fleurs et de rubans). 
luă cuvântul, în numele acesteia, pentru a ruga pe părinţi să-i 
ierte greșelile, pe cari ea le va fi făcut în familie, și spre a le 
mulțumi pentru duioșia, cu care a fost îngrijită.) 


1) N. A. „Darurile de năframe joacă un mare rol în nunțile tibetane,-— 
Vezi ed. Malte-Brun, dată : de Huet.“ — Darurile dela nuntă intră întrun 
sistem foarte larg de schimburi rituale și obligatorii. Sociologul fr. Maunier; 
făcând un studiu al acestora la Kabili, citează, într'o pagină comparativă, și 
schimbul de daruri relatat aci de Dora D']. De altfel, extensiunea, pe care au- 
toarea o dă acestui schimb, îmi pare nesigură. In toate cazurile cunoscute, 
năframe nu se dăruesc tuturor nuntașilor. Darurile acestea sunt legate de 
anumite grade de rudenie sau de anumite roluri în ceremonie, etc. 

2) N. A. „Probabil de la vates latinesc.*, Etimologia Dorei D'1. nu-i 
norocoasă. Dar termenul înşuși de vătășel îmi pare surprinzător pentru re- 
iunea unde sa oprit autoarea. Mult mai firesc „vornic.“ 

2) Avem aci, în fond, ritul oral aşa numit al „iertăciunilor“, EI variază, 
în privința conținutului, în jurul unei teme centrale, care cuprinde, pe lângă 
elementul moral, şi o adevărată cosmogonie populară; este însă, în mod cu- 
rent, nelipsit din ceremonia nunţii. lată mersul obicinuit al .„.iertăciunilorie 
(împrumutat br. „Regulele nunților“ |. Mârza, Huși 1872): 

Această vorbire, a cărei idee e foarte mișcătoare, fiind ter- 
minată, Ștefan, însoţit de mireasă, se duse să sărute mâna so- 
crului și soacrei. Aniţica, după ce făcu la fel, ceru mamei și ta- 
tălui ei îngăduința de a se retrage. 

„Du-te, fiica mea, du-te, spuseră în acelaş timp Fulga 
si Chiva și Cel de Sus să binecuvinteze unirea ta! Să' dea 
Dumnezeu ca împreunându-vă să vă pună în suflet deopotrivă 
dragoste unul pentru altul, și să coboare binecuvântarea Sa pe 
capetele voastre. Ștefane, nu uita învățăturile Bisericii: Să-ţi 
iubeşti femeea !, să nu-i pric nuiești supărare!, să trăești cu ea 
în pacea Domnului ! Şi tu, dragă Aniţica, iată pentru tine, pe 
care te-am crescut in brațele noastre și te-am înconjurat cu 
dragostea noastră, iată ora de despărţire, care ne silește să îm- 
plinim o datorie, plăcută și totodată dureroasă. Dar, ori cât 
ne-ar fi fost de greu, tu poți urma pe acela, pe care inima ta 
l-a ales. In noua voastră stare, noi nu vom înceta să vă bine- 
cuvântăm și să rugăm pe Dumnezeu ca să vă dea ani mulţi 
fericiţi, ca EI să vă îndrepte paşii în înțelepciunea Sa și în bu- 
nătatea Sa părintească, pentru ca sufletul vostru să se bucure 
în fericirea voastră, căci voi sunteţi singurul sprijin al siăbi- 
ciunii noastre și singura mângăiere a bătrâneţii! — Dee Dom- 
nul ca binecuvântarea Sa să se reverse asupra copiilor, pe cari 
El li-i va da!“ 

Mireasa se aruncă atunci în brațele părinților săi. Ştefan 
se pregătește să o ducă, dar în clipa când caută să treacă pra- 
gul, cumnaţii săi se prefac că vor să-l oprească cu securea în 


„Ascultaţi, ascultați, ce-şi fac râdă 
dumne-vâstră cinstiți nuntaşi, din ramurile lor 
şi d-vâstră împrejurași, și din răcâre 
că noi. acestor părinți ne-omil ruga rădăcinile lor. 
şi d-lor pre fii i-oril ierta Căutaţi spre fiii d-voastră 
că noi ne-omit smeri care au înghenunchiati 
şi de rost omtl grăi şi vă milostiviţi 
d-vâstră, cinstiți părinți, cu duhul blândeţelor să-i iertaţi 
care dela D-zeu sunteţi rânduiţi şi să-i binecuvântați.... 
ca și pomii cei rodiţi, | etc. etc. 


Ceeace este ciudat, e locul „iertăciunilor“ în descrierea D. d'l. Ele se 
spun, în general, înaintea plecării la biserică. 

mână, și el e silit să-i îmbuneze cu câte un dar. E aci probabil 
o amintire a răpirii Sabinelor. Mireasa se urcă atunci în carul 
care îi duce zestrea, având alături o cumnată de a ei. Ştefan 
vine în urmă călare. Pe drum lumea face să răsune de sgomotul 
armelor ecourilor Carpaţilor, cântând mereu acelaş vechiu refren : 


Taci mireasă nu mai plânge, 
Că la maică-ta te-om duce 
Când o face plopul mere 

Și răchita micşunele.!) 


Aţi băgat de seamă că în logodna şi nunta românească nu 
se regăsește nici unul din acele obiceiuri, cari amintesc cu a- 
sprime femeii că ea trebue să se socotească, nu egala ci șerba 
bărbatului său. Nimic, după părerea mea, nu este mai semnifi- 
cativ; căci ceremoniile căsătoriei sunt de obiceiu traducerea 
ideilor, pe cari popoarele și le fac despre această instituţiune. 
Obiceiurile diu România sunt evident expresiunea unei convin- 
geri, pe care un scriitor distins al țării d-voastre a expus-o 
foarte bine.2) Egalitatea celor două sexe poate fi, ca pretutindeni, 
uitată în cutare sau cutare caz paiticular, dar ea este implicit 
recunoscută de toată lumea. Sar putea chiar spune că există 
aci amintiri vagi ale cultului, pe care cavalerismul Ev. Mediu îl 
închina femeilor. Nu vreau să citez alt exemplu decât o istorioară, 
care mi-a fost povestită de Chiva. Adevărată: sau nu, această tira- 
dițiune a Carpaţilor are un înţeles foarte clar și eu sunt mul- 
țumitoare țăranei de a 'mi-o îi spus. 

Un păstor din Transilvania se îndrăgostise de fata unui 
Valah, căruia îi păştea turmele. Cu toată deosebirea de stare,. 
el nu se temu să o ceară în câsătorie. Stăpânul, gândindu-se 
că ambiţiunea era poate tot atât de mare ca și dragostea i în pre- 

1») „Plus de soupirs et plus de larmes 

Je te rendrai lorsque sans charmes 


L'osier produira des citrons 
Et la trainasse de melons! 


Aci se termină descrierea ceremonialului nunţii. Este uimitor cum în 
ea lipseștt orice menţiune a instituţiunii și a rolului activ, așa de important 
în ceremonie, al nășşiei. 

2) N. A. „Femeea, spune H. Desprâs, departe de a fi sclavă şi secve- 
strată, domneşte la căminul românesc“., Rev. de deux Mondes 1848. 


OBCU CLUJ 


= d 


tenţiunile transilvăneanului, îi făgădui mâna fiicei sale, cu con- 
dițunea ca el să petreacă iarna pe Bucegi, ale căror vârfuri 
sunt acoperite de zăpezi eterne. Păstorul primi, cu bucuria pe 
care i-o insufla iubirea, această încercare temuță. Era pe la 
sfârșitul toamnei din 1770, când el se urcă la mănăstirea din 
Sinaia, aprinse acolo o lumânare în cinstea Panaghiei, închină 
„o alta Sfântul i Dumitru, sărută sfintele icoane şi luându-și o 
traistă cu mălaiu, rachiu și brânză, plecă, cu câinele său, în ul- 
timele zile ale lui Octomvrie Inceputul nu era încurajator. Ce- 
țuri întunecoase acopereau crestele munţilor, ninsoarea cobora 
tristă pe coastele despuiate, vulturii pierduţi în nouri lăsau să 
se audă ţipete sfâşietoare. Incă:cat precum era, cu multă trudă 


el ajunse într'o peșteră, unde înfruntă cinci luni de zile un îrig | 


tot aşa de cumplit ca și al Siberiei. Se pare chiar că el știu să 
ațâţe și să păstreze în peştera care-l adăpostea, focul trebuincios. 

Şi iată că păstorii reluară drumul munților a doua zi după 
„Buna-Vestire. Strigătele de bucurie, sunetul cimpoiului, bebăitul 
turmelor, răsunară din nou în cheile înverzite ale Carpaţilor, 
„Dar această renaștere universală părea că-l lasă nesimţitor. In- 
zadar păstorii strigă la urechile lui numele de Marcu, înzadar 
cântă ei cântecele de nuntă. S'ar îi spus că el își ațintea toată 
luarea aminte către murmurul vânturilor sinistre din Decemvrie, 
spre tunetul avalanșelor, care se rostogoleau printre stânci. In 
picioare, pe o lespede mare de piatră, ce răsare pe ultima treaptă 
a munţilor pe cari îi-va părăsi, el încearcă să vorbească: limba 
sa se oprește înghețată în gâtlej. In sfârșit, la capătul puterilor, 
el se repede înaintea tovarășilor lui ca un bloc de zăpadă mâ- 
nat de uragan, le întinde mâinile, vrea să le strângă pe inima 
sa; dar viața îi fuge, el își dă ultimul suspin în braţele lor. [i 
săpară groapa chiar în locul unde murise și, în ziua de Paști, 
prietenii săi veniră să așeze o cruce la cap. Aflându-i moartea, 
logodnica sa și stăpânul își pierdură mintea. 

Din acest timp, vârful Bucegilor și-a păstrat numele de 
“muntele Doru (Vâriul cu Dor), adică muntele „durerii şi al pă- 
rerii de rău“, 


Dora. D' Istria. 
trad. de I.L, 

O piatră pentru adevăratul monument 
al lui Șt. O. Iosif 
— Contribuţie biografică — 
“De G. Maxim-Burdujanu 


(Urmare) 


Cum judeca poetul mişcarea cea nouă a Semănătorului şi ce 
rol îi dădea în evoluţia literaturii noastre, am văzut mai sus; cât 
priveşte rodul ce-l aştepta dela ea, iată-l: redeşteptarea național- 
socială şi, mai presus de toate, îndreptarea literaturii către izvorul 
cald şi viu al sufletului popular. Aceste mari speranțe poetul le 
hrănea din munca asiduă, colaborând la diferite reviste ale tim- 
pului, printre care mai putem adăoga şi Albina, revistă de popu- 
larizare, Bucureşti, 1904“, la care poetul rămâne pentru scurt 
timp, căci — aflăm întrun loc — „Iosif a apărut şi a dispărut“t!). 

Dupăce în 1902 publicase poezii la „Convorbiri Literare“, 
acum în 1904, răsărirea „Luceafărului“ la Buda-Pesta, este salu- 
tată cu mai multe poezii din partea acestui — alt fiu al Ardealului 
şi anume: „Câmpul Libertăţii“, „Sonet“, „Ştefan Vodă“, — frag- 
ment, în care poetul vorbeşte de rătăcirea prin munţi a Voevo- 
dului Ştefan, versuri în cari ghicim .isvorul poemului „Zile Mari“.?) 


Dar într'o bună zi?), în calea ce ducea de la Fundaţie la 
redacția Semănătorul, se deschise o potecă şi singuraticul avea 
Sapuce calea ei. De la o vreme, omul ce sta în scaunu-i de la 
Fundaţie nu mai mișca, ca altă dată, mâna mecanic pentru a pune 
Ştampila pe reversurile ce i le întindeau studenții şi nici nu mai 
rămânea ceasuri întregi cu ochii adânciţi în cartea-i deschisă di- 
nainte, ci din când în când îşi arunca câte o privire către colţul 
mesei de citit, unde o studentă, nici că se sinchisea de cartea-i 
deschisă pe masă, ci visa. Obişnuita cititoare, avea un gând și nu 


1) Semănătorul 1904, 816. 

2) Lpiceafărul, 1904, III, 18, 95, 373. 

=) Pentru capitolul ce se deschide: Șt. O. Iosif — N. Negru, folosim 
mărturisirile personale ale D-nei N. N., spicuim, „Helianta“, dar privim totul 
după sfatul D-lui S. Pușcariu, şi nu căutăm a înfățișa viața lui Șt. 0.1, 
decât privind în ea însăşi și răsfrângerea ei în opera poetului. 

îndrăznea să şi-l spună; dar într'o după amează, se apropie de 
fotoliul bibliotecarului-poet şi-i întinse niște hârtii pline de versuri, 
ca dânsul să-şi spună cuvântul. De astă dată, după închiderea 
bibliotecii, poetul nu se mai întorcea singur şi calea redacţiei n'o 
mai duse, ca'n alte dăţi, până la capăt, ci o luă pe poteca-i de- 
schisă ca din senin. Aşa s'au cunoscut Şt. O. Iosif şi D-na Natalia . 
Negru. Viaţa cea nouă începuse: în singurătatea poetului apăruse 
o ființă şi chiar din prima zi Şt. O. [. îşi puse toată nădejdea în 
- sufletul acesteia. Intradevăr, poetul se simţise, până atunci, un 
străin, un rătăcit pe această lume, căci „inadaptabil“ a rămas 
toată viaţa lui“.:) 

Și el, care se credea până atunci: „un copil fără noroc oropsit 
pe lume, strein de bunurile vieţii, rătăcind cu ochii plânşi într'o ceaţă 
adâncă“,?) simţea că renaşte: „ţi-aduci aminte Helianta, ce zăpă- 
cit şi fără nici un rost pe lume mă credeam eu“?%) Se simţea 
atât de transformat după această cunoştinţă cu N. N., încât tă- 
cutul Iosif sbucnea adesea față de prietenul său, D-l Z. Bârsan: 
„sunt fericit, dragă Zaharie, aşa de fericit încât mă întreb dacă 
mai există pe lumea asta un om aşa de fericit ca mine“. 
Dar acel „copil neştiutor, naiv şi pururea mirat de viaţă, de mi- 
nunea şi ciudățeniile ei, rămase așa întreaga lui viaţă“.) — spune 
lonescu Sachelarie. Mirat privi şi la fericirea ce i se înfățișa și 
pe care n'o credea că există aevea și tot mirat va rămânea la ro- 
stul și soarta ei. Cunoştinţa cu N. N. înseamnă pentru cântărețul 
patriarhalelor sunetul de goarnă, care pe cântăreţul doinei l-ar face 
să-și lase munţii ca s'apuce șesul, uitând de timpul pierdut în 
amurgui vremilor. losif, care-şi sprijinea familia, care îusese lipsit 
de mult de glasul desmierdător al unei mame, vroia să fie mân- 
găiat, sprijinit, încurajat şi din primul moment avu încrederea că 
numai această ființă ar fi fost cea chemată, dar spre desnădejdea 
poetului, tocmai dânsa „era neîncrezătoare“.5) Ce contrast şi de- 
zastru sufletesc trebuia să se deschidă între ei, când cel ce ieşise 
în cale „era trist, melancolic, bolnav și așa de blând şi sfânt încât 


1) Insemnări Literare, 1919 No. 3. 
2) Flacăra, 1912—1913, 338. 

3) Helianta, 126. 

4) Convorbiri Literare, 1922, 505. 
5) Helianta 1923, 125. 

mi-am zis că nu-i un 0m....; avea în glas și'n privire bunătatea 
lui Isus“.:) Cam tot în acest chip şi'n continuarea antecedentelor 
trebuie să interpretăm rândurile de mai jos — fragment dintr'o 
scrisoare adresată D-lui Z. B.: „M'am pomenit deodată în pragul 
celui mai frumos rai scăldat într'o lumină fermecătoare. lată de ce 
nu trebuie să desnădăjduieşti nici odată — și consecvent a rămas 
poetul chiar atunci când durerea îl doborise. Fie care dintre noi 
e dator să lupte şi să nu-şi piardă credința într'o răspiată viitoare. 
Mai curând sau mai târziu, cu preţul multor lacrimi, în schim- 
bul multor mizerii, capeți şi tu stropul tău din fericirea risipită în 
lumea întreagă. Şi cel ce se împărtășește cu el, uită tot ce-a în- 
durat şi e de o mie de ori răsplătit pentru toate. Mă simt bun şi 
vesel, fericit, foarte fericit....“2) 
Și această fericire o visa poetul de mult, o presimţea în ajun 
aşa cum par a ne spune versurile celor două poezii: Steaua şi 
De Urit. 


„Visez în ceasul de melancolie, 
Că vine 'ncet, se-aşează lângă mine 
Şoptindu-mi basme, cântece, secrete... 


sau 


„Ştiu bine că e o nebunie, 
Și tot aştept şi dânsa nu mai vine 
Mi-alung urîtul făurind sonete“.3) 


Viaţa cea nouă fugări icoanele vremilor patriarhale şi. ca din 
senin începură a năvăli „cântecele“. Şt. O. Iosif, cel ce întâlnise 
“în cale-i o femeie, era acum aidoma acelui pe care ni-l înfățișează 
D-l Z. B.: „O fire închisă.) Se împrietenea greu cu cineva. Nu 
avea sau poate nu voia să uzeze de mijloacele cu care cineva se 
“poate face simpatic. 

Eu cred că nu voia. Nu ţinea să aibă prieteni. Era retras în 
el însuşi... din fire, sau poate în urma multelor necazuri pe care 
le-a îndurat!) — fire singuratică; întotdeauna mi-a făcut impresia; 


+1) ldem 1923, 124. 

2) Poezii, 1901—1902, 41 — aluzie poate și la timpul petrecut în stre- 
'inătate. 

3) (v. p. preced.) P. Locusteanu, Flacăra 1913, 291. 

4) La îel şi Helianta, 1923, 127, pasag. ultim. 

unui pom întrun pustiu, înfruntând vânturile“ ;... sau cum singur 
mărturisește : „ar trebui să-ţi închipui ce înseamnă pentru un om 
rătăcit întrun pustiu, apariţia unui înger“... — Ce viaţă de jertfă. 
“Un suflet de copil sfânt, înfrigurat și bătut de vânt... şi nu s'a 
plâns, nu l-am auzit nimeni plângându-se“. 

Din potrivă, năzuia spre mai bine, cum informează şi lo- 
nescu Sachelarie: „Avea încredere în răsplata viitoare.... și îndemna 
şi pe cei din jurul lui... Bun ca un înger. O! bunătatea lui! N'am 
mai întâlnit-o la nimeni“.!) 

Conchidem, pentru cele anticipate: Cei ce se întâlniră în cale 
erau cu totul deosebiți: unul era pribeagul, în veci pe drum și 
niciodată răsvrătit contra sorții sale, — doar era nepot al lui „Iosif 
Omul“, — „bun ca un înger, blând ca un sfânt, pe când cealaltă 
era femeia: | 


„Cu ochii albaştri... dar 
De-o strălucire așa ciudată“... 


Numai așa putem înțelege că cel ce-o întâlnise începu să 
plângă amar „când dânsa l-a privit întâia dată“, ceeace ne ușu- 
rează a înțelege că Iosif, deși ascundea în sine pe cântăreț și pe 
om, nu putea despărți pe unul de altul fără ca însuşi cântecul 
să nu înceteze, iar omul să nu plângă losii văzu în N. N. pe 
femeia, care ar fi putut să-i dea și iui acel „strop de fericire din 
fericirea răspândită în lumea întreagă“, femeia care i-ar îi dat ori 
când îndemn la muncă. Dar ceeace nu văzu poetul era deosebirea 
între vers şi viaţă, între lumea lui de vremi patriarhale și aceea a 
vremilor contemporane; iar cât priveşte femeia, aceasta primea 
să-i dea mai mulți stropi chiar, dar în schimbul gloriei la care 
urcase poetul. 

Șt. O. Iosif, muncea din răsputeri, căci pentru dânsul N.N. 
nu vroia să rămână numai stimulent la muncă, ci aceea care se 
'străduia să-l facă să lucreze, mânată de sigur de dorinţa ca iubi- 
“rea lui Şt. O. Iosif să fie dublată și de aceea a ei de a fi iubită 
de un poet mare. De fapt, în acest an, Şt. O. 1. scrie împreună 
cu II. Chendi, pentru „Revista Teatrală“ o „serie întreagă de re- 
cenzii referitoare la piesele teatrale înaintate spre premiarea cele 


1) Convorbiri Litreare, 1922, 505. 

mai bune piese dramatice romănești“.!) Acelaş an, cred, este 
pentru C. Sp. Hasnaș prima etapă de 12 ani din activitatea lite- 
rară a poetului losif: „în istoria literaturii el nu poate păşi cu 
mers hotărît, decât pentru primii 12 ani de activitate literară“,2) 

Dar iubirea poetului — reîntorcându-ne iarăşi la ea — nu 
putu fi binecuvântată aşa curând de părinţii „Liei“, care se împo- 
triveau la căsătoria fiicei lor cu poetul Iosif. 

E o pagnă intimă, pe care indiscreția biografilor trebuie 
s'o deschidă, căci în vina acestor părinți stă poate şi nenorocirea 
ce-a survenit — mărturisește D-na N. N., — între losif şi dânsa. 
Era prin lunie 1905, când poetul se afla în Bucovina pentru a în- 
genunchia la mormântul lui Ștefan-Vodă şi consimțământul părin- 
ților nu se dăduse, de abia în Iulie acelaş an se săvârși căsătoria 
între Şt. O.1 și N.N. 

Și-a fost, la Buciumeni, nuntă mare, nunta unui poet c'o 
fată de crai, la care — pe lângă alte multe fețe — au luat parte 
poeţi şi scriitori din cele patru unghiuri ale ţării, cum ne pove- 
steşte însuși participantul la această zi mare din viața poetului no- 
stru, D-l N. lorga.3) 

E foarte caracteristic pentru sufletul poetului şi pentru pre-: 
simţirea ce-o avea în, fața acestei fericiri, care părea că-l covâr- 
şește,.... zic, sunt foarte semnificative cele două poezii postume — 
manuscrise facsimile: — „Liei“ şi a doua fără titlu, ce i l-am 
putea pune noi cam aşa: „A fost odată“. Poeziile datează din 
acest răstimp 1904/1905 şi închid în ele două stări sufleteşti 
foarte profunde : 

Covârşitoarea povară ce simțea poetul în fericirea căzută aşa 
din senin, şi în care el nu vedea decât visu-i împlinit, încercând 
— în fiecare strofă — să se prindă cât mai strâns de nădejdea 
lui cea nouă; iar a doua cuprinde povestea lui ce se învăluie 
încă în anii ce vor veni.) | 

Căsătoria poetului părea fericită, fiindcă nici odată nu se 
simțea descurajat, atunci când viața celor doi se lovea de atâtea 
trebuinţi meschine. Poetul locuia — fiind în acest timp numit şi 


1) Revita Teatrală, 1913, 261. 

2) Flacăra, 1913, 295. 

3) „Sate şi Mănăstiri din Moldova“. 

) Vezi poeziile postume — faximile — publicate în acest vol. 

custode la Muzeul Aman — în chiar încăperile alăturate acestui 
muzeu, lată-l deci — el trubadurul de ieri — pus la adăpostul 
grijei de mâine ; dar pe lângă lipsa de bunăvoință şi ajutor din 
partea părinților D-nei N. N. — îmi mărturisea personal — încetul 
cu încetul începu să se îndrepte spre casa lor și invidia oame- 
nilor: D-na Aman, interveni la Ministerul Instrucțiunii şi Cultelor,!) 
şi-l dete afară pe losif de la Muzeul Aman, instalând pe un pro- 
tejat. In mijlocul iernii ieşi Iosif cu soţia şi copilaşul — cântata 
Corina -— din cuibuşorul lor, pentru a rătăci în căutarea unui 
adăpost. 

Poetul nu ştia ce-i răzbunarea nici răutatea — deoarece 
nici când atari sentimente m'au aflat adăpost, nici de-o clipă, în 
sufletul lui —; dar. ca să-şi alunge necazul, metarmorfoză pe 
D-na Aman în „Smeoaică“, închizând-o în cele opt versuri, în 
ritm de epopee ale poeziei „Smeoaica“ care, pornită pe urmele 
lui Făt-Frumos şi ale Crăiesei sale, vine „C'o falcă'n cer şi alta'n 
pământ“... lat-o pe: 


pu Smeoaică cu chipul hidos ; 

Rozând la copaci, prin pădure străbate. 
Ea vine cumplită cu părul vâlvoi, 

Şi dacă ne-ajunge, Aman! e de noi“, 


Dar „galben din soare“ fugea zorit de Făt Frumos, în timp 
ce Crăiasa tot arunca în urmă: năframa, apoi pieptenul de aur 
şin urmă oglinda vrăjită, care, prefăcându-se în „baltă adâncă şi 
lată“, împotmoli în mocirlă pe „Smeoiaca cu chipul hidos“. Păţi 
Șt. O. 1. aşa cum se păţeşte adesea în țara noastră: Când favo- 
ritismul se strecoară şi alungă de la locul lor: munca şi cinstea. 

Dar să mai îngăduiască puţin Omul-losif, şi să mai vedem 
şi de poet. Acest an 1905, atât de bogat în evenimente pentru 
poetul nostru, îl găseşte întemeind cu alţii revista „Viaţa Literară“. 
Insemnăm tot odată, şi pentru acelaş timp, un eveniment dureros: 
ruperea prieteniei cu II. Chendi, fapt pe care Şt. O. [. nu și-l va 
ierta niciodată şi asupra amănuntelor căruia vom reveni mai Ia vale, 

1) Ne informează aceeaşi. 

— Aduc mulțumiri bunăvoinței D-nei N. Negru 'de a-mi fi pus la di- 
spoziţie, acum câţiva ani, unele scrisori ms. ale poetului, precum şi pentru 


faptul de a-mi fi servit informaţii prețioase pentru. cercetarea biografiei lui 
Şt. O Iosif. 

Totuși un lucru pare sigur, după d-li Z. B. şi pe acesta îl 
reținem acum : „ei mau fost de vină ci împrejurări streine lor“.!) 

In Mai 1904 — văzurăm şi mai sus — Şt. O. losif „însăr- 
cinat de Ministrul cultelor din acele zile Sp. C. Haret, de a scrie 
un poem despre Ștefan cel Mare“, o porni spre Putna, abătân- 
du-se pe la Suceava, „cea cu multe turle“; la Pătrăuți, jud. Su- 
ceava, în biserica istorică a satului și apoi în casa unde păstorea 
Pr. C. Morariu „un preot înalt, frumos, cu barba albă, cu figura-i 
„impozantă, un adevărat Apostol“ ; în urmă la Rădăuţi şi în sfârşit 
la mormântul Voevodului de la Putna unde îngenunchia cu adâncă 
evlavie.) 

Cât priveşte prieteniile lui Iosif, amintim că în acest timp se 
strâng tot mai mult legăturile dintre poet şi Anghel, având drept 
urmare colaborarea lor în versuri originale sau traduceri, precum 
şi proză. Anghel se şi mutase la poet: „Anghel de la hotel Me- 
tropol se mută la un loc cu losif“. Numai mai târziu, în urma 
catastofei sufleteşti dintre Iosif şi N. N., „Anghel a închiriat un 
apartament de la Societatea Scriitorilor Români, iar Iosif locuia în 
str. Virgiliu.) Nu trebuie să uităm, pentru acești ani, nici înscrierea 
poetului la Facultatea de Litere de la Universitatea din București, 
pas făcut de Iosif în urma prea multelor insistenţe din partea N. N.*) 

Istovirea puterilor lui Şt. O. [., hărțuit între munca de la 
Fundaţie şi pregătirea examenelor, plus grijile familiare, şi mai 
presus de toate rigurozitatea acelor examene, culminând cu acele 
pentru istoria Românilor la minuţiosul şi mult documentatul Di- 
mitrie Onciu, toate aceste nu şi le iartă D-na N.N. nici astăzi, — 
după mărturisirea proprie. 

In acest timp Iosif scria traducerile cele multe ce le făcea 
în sprijinul grijilor casei lui; colabora mai ales la Semănătorul, 
unde lucra alături de Anghel, Sadoveanu și alţii. Pe cei de la 
Semănătorul îi puteai adesea întâlni şi'n casa poetului. losif lucra 
foarte intensiv, fiindcă se simțea mult fericit în viaţa lui, mai ales 
după sosirea în lume a iubitei lui fetițe, Corina: „iubea mult fe- 


1) Flacăra, 1912—1913, 338. 

4 Vezi scrisorile postume publicate în „Floarea Soarelui“ No. |. 190; 
„Făt Frumos“ 1926: „Jun Lit.“ 1926. 

3) Luceafărul 1919, 370. 

4) Menţionez după mărturisirea proprie a autoarei, 

tița, pentru care îşi schimbase viața de boem“, ne informează 
acelaş V. S. Numai din când în când se furişa în mintea poetului 
neliniştea : „cine ştie de copiii nu moştenesc şi bolile părinţilor“, 
gândindu-se la boala ce-o contractase în împrejurări necunoscute 
Anii aceștia sunt rodnici pentru Şt. C. 1, întrucât dă la lumină, 
şi volumul „Credinţe“, închinat „Liei“, în care volum sunt adu- 
nate poezii erotice, versuri prevestitoare a neîncrederii în viitor, 
poezii care au fost publicate mai înainte, apoi şirul de „icoane 
din Carpaţi“, plus unele reminiscenţe din impresiile anilor 190) 
şi 1901 la Paris şi în Germania. 

Acest volum ne anunță deja că nu mai avem de a face cu 
Iosif al „patriarhalelor“, ci cu un altul, schimbat aproape cu totul. 
Aşa de pildă în Patriarhale avusesem un losif numai „învins de 
dor și jale“, care ruga pe mama lui: 


„Ci nu 'ntreba: pe unde 
A fost-şi ce-a găsit. 

EI rana-şi va ascunde, 
Şi nu-ți va şti răspunde 
Decât: sunt obosit“. 

pe când Iosif din „Credințe“ nu numai că cra un „învins“ 
ci un descurajat, care într'un fluture îşi căuta speranța iubirei ce 
nu se va mai întoarce. Anul 1906 aduce și „Poezii“, traduceri 
din Ibsen, publicate Bucureşti 1906. 

De anul următor 1907 se leagă și cea de a doua vizită ce-o 
făcea poetul Bucovinei, dar de astă dată deadreptul în capitala 
ei: Cernăuţii, pe carc îi vedea, îini pare — pentru a doua oară, 
prima dată fixând-o noi pentru 1804, după Putna. lată prilejul 
însuși : Societatea studenţească „Junimea“ din Cernăuţi, organiza 
serbări comemorative, reprezintând piese poetului, de curând com- 
pusă „Zorile“ şi a cărei aparaţie aparține aceluiaş an. Şi dacă 
pentru Bucovina acest fapt fu un prilej de a serbători pe Şt. O 
losif şi de a primi în capitala ei pe D-nii M. Sadoveann, D. An- 
ghel, N. Negru şi alți scriitori, pentru noi momentul acesta se 
adună în contul modestiei poetului sărbătorit, prin faptul remarcat 

“de D- M. S.: „...după discursurile de rigoare, strecurat prin îm- 
brățișeri şi strângeri de mână, (Şt. O. 1.) îşi ridică gulerul, stre- 
cură cununa de argint sub poala ridingotei“, luând-o către o ca- 
fenea, împreună cu ai lui şi unde toţi se simţiră mai la larg afară 

de Iosif, care se plângea: „nu știu ce să fac cu coroana asta — 
zicea losif serios — se uită toată lumea la dânsa.!) Este și această 
mărturie un crâmpei din sufletul modest al spoetului, după cum 
piesa ce se reprezintase era şi dânsa crâmpei „de epizod dra- 
matic din revoluţia de la 1848“, remarca D-l M. S.. fapt ce vom 
arăta mai pe larg în altă parte, fiind deja menționat în capit. pre- 
cedeate. | 

In Octomvrie 1907, Teatru! Naţional reprezintă traducerea 
poetului „Dragoste cu toane“, la care asistă şi D-l H. P. Petrescu, 
condus de D-l Z. B. în loja lui Şt. O. Iosif, în ochii căruia pri- 
mul putu citi: „aceeaşi curăţie a privirilor, aceeaşi lipsă de afec- 
taţie, naturaleța personificată“. 

Tot anul 1907 amalgamează pe cei doi poeți cunoscuţi Şt, 
O. |. şi D. Anghel, pentru a da un al treilea: A. Mirea. Prietenia 
poetului nostru se întărise atât de mult cu D. Anghel de când 
acesta fu oaspele binevenit în casa poetului. Dar dacă „Zorile“ 
acestui an ne dau pe A. Mirea, în ajun apunea soarele lui Şt. O.]. 
Deşi nu avem de a face cu o complectă contopire a sufletelor 
celor doi poeți pentru a-l avea pe cel de al treilea şi deşi — cum 
vom vedea în alt capitol — nici D. A. ma stins pe cel ce era 
Şt. O. [., precum nici acesta n'a putut modera pe celălalt, totuși, 
fiindcă ne ocupăm de Iosif, putem spune că aici, chiar în preajma 
Sau sfârşitul acestui an am încheiat cu puterea de creație a talen- 
tului iosefian. Şi dacă mai întâlnim ceva iscălit de Șt. O.I., atunci 
aceasta e numai ecoul îndepărtat, mocnit, stins al durerii sau 
muncii lui, fără a îi şi al talentului său şi nici de cum ace! al 
vremilor patriarhale, care ne-au adus un poet literaturii noastre. 
Și nu cred să mă înşel, când caut deslegarea la însuși poetul, 
care ceva mai târziu, la 1910, îşi strânge ceeeace credea dânsul 
mai bun, întrun volum „Poezii 1893 -1908*, parcă el însuşi 
vroia să încheie cu poezia-i, pentru care nu mai găsea accente 
ca altă dată, ci doar compătimirea: „sărmană urgisită poezie!“ 


(Va urma) 


o 


1) Insemnări Literare, 1919, No. 3. 

Poeţii germani în oglinda tălmăcirilor 
românești 
— Traduceri, imitații, influenţe — 
(Studiu de literatură comparată) 
de lon Gherghel 


(Urmare). 


Dintre revistele literare române ce se întrec săi cultive în 
special pe clasicii germani Schiller și Goethe, în jumătatea a 


doua a veacului trecut, foarte puţine îşi uduc aminte de poetul 
Mesiadei. In 1868, se însuflețește un singur traducător, Gr. H. 
Grandea, în proză ritmată: 

„Salutare, orelor tăcute, pe cari steaoa serei le leagănă în jurul frunței 
mele ca să mă inspire! Oh, nu tugiţi fără să mă binecuvântaţi, fără să-mi 
lăsați câteva cugetări divine! — La poarta cerului, un spirit a zis: Grăbiţi-vă, 
orelor sânte, cari pășşiți atât de rar porţile aurite ale cerului, duceţi-vă către 
acel june, care cântă fraților săi pe Mesia... 


..„ Opera ce-i veți inspira va străbate secoli; oameni din toți timpii 
o vor asculta; ea le va ridica inima către Dumnezeu și-i va învăța virtutea.!) 


la altă revistă literară din veacul nostru, ne traduce Mihail 
Oltescu Lumile („Die Welten“), dând incomplet numele autorului: 
„Din Friedrich Gottlieb“. Incepe astfel: 


Mare e Domnul, și orice făptură a sa, 
Ce o cunoaştem, e mare! 

Nu te cunoaștem pe tine, Oceanul 
Lumilor! —...... 


Poetul se întreabă ce trăsnet îi va da glas, care dintre în- 
geri îi va împrumuta gândire pentru ca să laude și să preamă- 
rească pe cel veșnic. Omul trebue să nizuiască necontenit spre 
„veșnicele plaiuri“ de sus; de cele mai multe ori el se cufundă 
însă într'a!l lumilor ocean. „Vijelia patimelor îl înăbușă“.?) 


* 
* * 


') Vezi Albina Pindului, 1868 — 1. 96: Orele de inspiraţie. 
2) Vezi Floarea Darurilor, 1907 — IL 148—149. 

După cum nu isbutise să se creeze la noi un curent literar 
în jurul lui Klopstock, tot astfel rămân și „hainbundiștii“, în 
general, puţin cunoscuţi, în afară de unul singur Gottfried Au- 
gust Biirger. Dar și acesta pătrunde în literatura română numai 
prin cea mai apreciată dintre baladele sale ce dădu hrană poe- 
tică Strigoii-lor lui Eminescu. 

Piesa lui Anton Leisewitz, mult lăudată în timpul său (Julius 
von Tarent), văzu şi în Transilvania lumina rampei, pe scena 
din Sibiiu, pe la sfârșitul veacului al XVIII!) Nu știu să se îi 
tradus însă în limba română, astfel încât trecu neobservată. 

Din |. H. Voss cunoaștem până în prezent o singură tra- 
ducere, apărută în Ramuri (1923—XVII 226). E întitulată Țesă- 
toarea, autorul versiunei e V. Tempeanu.?) 

Ţesetoarea lui Voss e premergătoarea Margaretei din Faust: 


In tinda casei eu țeseam. 
Trecu odată un drumeţ; 
Ochii lui negri îmi zîmbiau, 
Obrajii mei se'mpurpurau ; 
II auziiu cum dă bineţ 

Mă ruşinaiu și-abia lucram. 


Firește că lucrurile nu se opresc aici. El îi jură că n'a 
aflat nicăiri alta „așa de albă la privit“. Şi în timp ce războiul 
țesea buimac, fata își pierde inima, și deşi se arată supărată, 
îndrăsneala tânărului creşte, până ce fata consimte să-și lase lu- 
crul baltă. N'au lipsit nici lacrimile care, deși nu atât de sfă- 
Șietoare ca ale Margaretei, ne fac să bănuim durerea fetei, după 
ce drumețul își va fi văzut de drum. 

Tot V. Tempeanu face cunoscut Românilor la 1925, în 
Ramuri, o poezioară plină de sfaturi înțelepte a lui Ludwig 
Hâlty: Bătrânul țeran către fiul său care zice: 


Cinsteşte dreptul și credința 
In viaţa ta, copile, 
Din calea dreaptă nu cârmi, 


x 
n 


| ') Vezi Filisch Eugen: Geschichte des deutschen Theaters in Sieben- 
biirgen, în Arckiv des Vereins fiir siebenbiirgische Landeskunde, Sibiiu, 1888, 
vol. XXI. 


3) Și-o publică și în antologia Din scrinul vechi ed. cit. p. 38. 

fiindcă, urmând astfel, 


Cu lacrămi la mormântul tău E 
Vor căuta nepoții; 

Din lacrămi flori vor răsări, 

Când vom dormi cu toţii. 


Din Mathias Claudius cunoaștem deasemenea numai o sin- 
gură tălmăcire românească, apărută în Convorbiri Literare la 1869 
subt titlul Phidile, Traducătorul este N. Schelitti. 


Dintre poeţii germani care stau în legătură cu „hainbun- 
diștii“ Biirger este, incontestabil, cel mai cunoscut la Români. Pă- 
trunde mai întâi în Albina Pindului, cu un sonet compus după 
moartea soției sale, tălmăcit, după toată probabilitatea, de Gr. H. 
Grandea, la 1868. 


O altă poezie din Bii ger: Către Inimă ne dăruește Traian 
G. Stoenescu, la 1907, în Revista literară şi politică. Mai nou, 
apăru o traducere a lui G. Coșbuc: Femeile din Weinsberg în 
Arhiva Someşană (1926). E o traducere fidelă din punct de ve- 
dere al forme, însă sensul îl redă cu libertate. Firește că astiel 
unele expresii din original nu intră în traducere. Cităm strofa VI: 


Doch wanns” Matthă' am Letzten ist Dar când nimic nu-ți dă Mathei 


Trotz Raten, lun und Beten, Din psalmi” ş'apocalipsă, 
„So rettet oft noch Weiberlist Atunci viclenele femei 

Aus Ângsten und aus Noten. Te scot din greu şi lipsă, 

Denn Piaffentrug und Weiberlist Că'n viclenie — retro noi! — 

Gehn iiber Alles, wie ihr wisst. Femeile-s numai eroi. 


Femei iscusite ca cele din Weinsberg nu-s nicăiri. 
Cine vrea să se însoare, să-și caute soție în Weinsberg, 
exclamă poetul. 


Un bun traducător: lorgu G. Toma își publică, la 1907, 
tălmăcirea baladei lui Biirger Der Kaiser und der Abt, în Juni- 
mea Literară. Poetul german pune mai pe sus de învăţătura 
trufașă și de traiul îmbelșugat al abatelui mintea sănătoasă, 
bunul simț și istețimea ciobanului Hans Bendix, cu ajutorul 
căruia scapă preotul de urgia împăratului. Mai mult valorează 
aşadar spiritul practic, iscoditor, decât cel ancbilozat de prea 

multă huzureală și falșe învățătură. Cu drept cuvânt zice deci 
ciobanul : 


„Deși lătineasca îmi este străină, 

Eu şoarecu-l pot amăgi cu slănină, 
Căci, voi, învățații, cu bani înzădar 
Cătaţi, ce mi-a dat mie mama în dar“. 


Cu toate că din Biirger au străbătut, după cum vedem, 
mai multe poezii în literatura română, totuși o înrâurire mai 
adâncă a exercitat acest poet numai prin Lenora. 

Cea dintâi încercare de a reda farmecul acestei balade se 
datorește lui Grandea. E publicată la 1870 în A/bina Pindului. După 
ce ni se dă o notiță biog atică, urmează traducerea, în proză, a 
celei „mai frumoase din florile muzei sale, celebra și populara 
baladă Lenora.“ In unele părți traducerea e fidelă, în altele ex- 
cesiv de liberă. Intâlnim apoi și unele intercalări (ce au un 
scop explicativ și sunt plasate unde redarea simplă a textului 
iS'a părut neîndestulătoare), dar mai ales unele omisiuni ca de 
ex. în str. VIII, care est: foarte sumar redată lipsind precizarea 
noţiunilor Ungarland, Glauben și Meineid. In strofa a XI ulti- 
mele două versuri: „Ohm ihn mag ich auf Erden, Mag dort 
nicht selig werden“ este redat prea liber prin „Dumnezeu nu 
are milă... „Oh nefericitu ce sunt!“ — Deasemenea în strofa XII 
„Gehirn und Adern“ este redat prin „inimă și suflet“. Din strofa 
XV au rămas netraduse ultimele două versuri: „Herein in 
meinen Armen, Herzliebster, zu erwarmen“. In schimbul acestor 
licențe, tălmăcirea aceasta nu ne recompensează măcar cu o 
limbă curgătoare. Dealtfel nici nu se poate pretinde aceasta în 
acea epocă când curentul latinist ajunsese la punctul culminant. 
Astfel şi în tălmăcirea lui Grandea dăm peste latinisme ca „or- 
Varea tenebrelor“ prin care vrea să ne redeie „Nacht und Graus“. 
Meritul lui Grandea de a fi atras cel dintâi luarea aminte a 
Românilor asupra acestui juvaer poetic rămâne însă nealterat, 
Cu toate lipsurile, inerente oricărei deschideri anevoioase de 
Cărare, . 

Trec mai bine de trei decenii până se hotăreșşte cel mai 
iscusit tălmăcitor român să se apropie de Lenore. In primăvara 
anului 1902 își publică Şt. O. Iosif tălmăcirea acestei balade în 

Sămânătorul. Patru ani mai târziu apare, la lași,în Viaţa romă- % 
nească, încercarea lui lorgu G. Toma. — Cea dintâi, deşi mai | 
| beră, redă mai fidel atmosfera și armonia originalului. losif i 
nu respectă nici împletirea rimelor modelului şi totuşi lectura 
tălmăcirii sale împresionează mai adânc. Traducerea lui lorgu 
G. Toma e mul: mai apropiată, ca expresie, rimă și ritm de 
original. E deci mai credincioasă și totuși nu te farmecă, nu-ţi ! 
intră așa la suflet ca cea a lui losif. Incătușat în structura sti- 
listică a limbei străine, traducătorul nu mai ajunge să respecte 
cerințele stilistice ale limbei materne. E foarte instructivă cola- 
ționarea acestor două traduceri pentru evidenţierea cerințelor une: 





qune tălmăciri : 


Șt. O. Iosif 
LENORE. 


Din somn Lenore 'n zori de zi 
Tresare tulburată: 

„O Vilhelm, m'ai uitat? Eşti mort! 
Veni-vei tu odată ?* 

lubitul ei lupta sub steag 

in văile boeme 

Și nu-i scrisese nici un şir 
De-atât amar de vreme. 


“Țarina şi viteazul craiu 

Sătui de jaf și pară, 

Au pus războiului sfârşit 

Şi pace încheiară. 

Și cling! și clang! oşti după oști, 
Cu flori împodobite, 

in svon de tobe se'ntorceau 

La vetrele iubite. 


Era un glas și-un forfot viu 
Din plaiuri până'n vale: 
Bătrâni şi tineri, cu alaiu 
Le alergau în cale, 

Și bucuria strălucia 

In ochii tuturora; — 

Pe Vilhelm însă în zadar 

II căuta Lenora.... 


Ea alerga în sus şi'n jos 
Prin gloata de oştire: 


lorgu G. Toma 
LENORA. 


Lenora *'n zori s'a deşteptat 

Din vise-apăsătoare: 

Eşti mort, sau, Wilhelm, m'ai uitat ? 
Cât să te-aştept eu oare?“ — 

Cu oastea lui Frederic-craiu 
Plecase ?n luptă cu alaiu 

La Praga, făr' să-i scrie 

'Napoi când o să vie. 


Ci craiul și duşmanca lui 
N'au mai avut ce face; 
De vrajbă în stârşit sătui 
Ei încheiară pace; 

lar oştile în cânt și chiu, 
Cu sunet, zingăt, chiot vin. 
Veneau împodobite 

Cu ramuri înverzite. 


Din sus, din jos, din şes, din deal, 
Pe drum şi pe cărare 

Curgea poporul ca un val 

Spre-a lor întâmpinare. 

„Bine-ai venit“! strigau soții, 
Mirese vesele, copii. 

Dar vai! printre feciorii 

Re'ntorşi, nu-i al Lenorii. 


Şiragw'ntreg ea l-a "'ntrebat 
De Vilhelm şi-a lui știre, 

Nici unul vai: din câți veneau Dar înzadar căci n'a aflat 
N'avea de Wilhelm știre. Ea nici o lămurire.! 

lar când, pe rând, trecură toţi Când oștile trecuse 'n jos 
Durerea o înfrânse: Ea păru-i mândru de-abanios 
"Țipând se tăvăli pe jos, Iși smulse ?n desperare 

Şi plânse, plânse, plânse.... Șin plânsete amare. 


lar când bătrâna încearcă s'o mângăie: 


„Copilă, vino-ţi în simțiri! „Te 'ndură, Doamne şi'mpărat! 
Fă-ţi cruce şi te roagă: Zi tatăl nost, copilă! 

Ce face bunul Dumnezeu Ce Domnul dă, e bine dat. 

E drept şi bine, dragă! De noi ai, Doamne, milă! — 
„Ah, mamă, Dumnezeu e 'n cer Ah mamă, mamă! e 'nzadar! 
Și cerul e departe... Ce mi-a dat mie-i chin amar! 
Ce bine, vai, mi-a dat în schimb La ce-a fost ruga bună, 

Pe rugile-mi deșarte? Când totul e minciună? 


Se vede limpede din colaţionarea acestor câteva strofe felul 
cu totul diferit în redarea textului original. losif subordonează 
amănuntul, sacrifică parţial și rima și ritmul, având ca ultim 
scop crearea atmosferei poetice din model, ceeace-i reușește 
aproape pe deplin. Dacă isbutea să fie, pe alocuri, ceva mai 
aproape de înțelesurile textului german, tălmăcirea sa ar fi putut 
să steie la un nivel artistic și mai îna't. Merituoasă rămâne și 
traducerea lui lorgu G. Toma, îi lipsește însă ceva foarte esențial: 
suflul poetic. Bine zicea G. Bariț pe la 1833, în foaia sa lite- 
rară, că „pe poeți... să-i traducă iar numai poeţi“. Alt siat al 
aceluiaș este și astăzi și va fi pururea valabil: să se exprime 
gândurile poetului străin în așa fel cum ar fi făcut-o poetul 
însuşi dacă ar îi scris în limba traducătorului. losif a făcut 
acest lucru. De aceea dintre a'este două tălmăciri ale baladei 
lui Biirger numai a lui losif este cu adevărat poetică. 

La 1925 apăru, în Adevărul literar și artistic o nouă tra- 
ducere a Lenorei. E semnată de loan Ciorănescu. Pe cât de 
credincioasă este din punct de vedere ritmic, pe atât este de 
alterat sensul din multe versuri de ex. în str. IV v. 7—8: „Şi 
Se-aruncă pe iarbă, Cu o mânie oarbă“; sau în str. IX v.3 
„De ce-mt fu dat acum să mor“ ceeace dă. impresia că Lenora 
se desparte cu regret de viață când în original se spune tocmai 
contrarul: „Der Tod, der Tod ist mein Gewinn !“ Uneori e chiar 
obscur ca în str. XVII v. 7—8: „Dar hai căci musafirii Şi-odaia 

așteaptă mirii“,... alteori se coboară până Ia trivialitate, ca de ex. 
în str. XXI v. 7—8: „Cântând cânturi hidoase Ca broaștele râ- 
ioase“. Forțată este şi redactarea refrenului: 


„Te temi, iubito? Luna-i sus. 
lar morţii merg iute nespus! 
Pot morţii frică-a-ţi face“? 

„Ah, lasă morţii'n pace“. 


lată cum înţelege Şt. O. losif să îmbrace în haină româ- 
nească acest refren: 


„Urra;.. e luna sus... Urra! 

Ce repede merg morţii! 

Te temi, iubita mea, de morţi ?'— 
„Vai... las' să doarmă morţii !'.... 


Evident că Lenora lui Biirger pătrunse în literatura noastră 
mai ales prin tălmăcirea lui losif. Incercarea lui Ciorănescu nu 
poate s'o înlocuiască. Declamatorii români tot la cea mai veche 
traducere în versuri trebue să recurgă, când vreau să ne înfă- 
țişeze sbuciumul sufletesc al Lenorei și fioroasa cavalcadă 
nocturnă. 


(Va urma) 

O NOUĂ SERIE DE TABLOURI 


DE PICTORUL MIȘU POPP IDENTIFICATE 


de Corneliu Comanescu. 


(Continuare din n-rul 6 al revistei din anul trecut). 


. Ihe Măcelariu, tost odinioară con- 


silier aulic în guvernul Transil- 
vaniei, la etatea de ca. 54 ani, 
bust. 


loan Moga, fost protopop al Trei- 
scaunelor, la vârsta de ca. 45 ani, 
originar din Vălcele, nepot al 
episcopului Vasile Moga şi buni- 
cul D-nei Maria C. Popp din Si- 
biu şi al d-lui avocat Dr. Const. 
Moga din Braşov; bust!) . 


Diamandi Nicolau, fost mare pro- 
prietar în Câmpulung (Muscel), 
fost primar al acestui oraş, tatăl 
d-lui avocat W. Nicolau din Câm- 
pulung 


Sache Nicolau, fost mare proprie- 
tar în Câmpulung (Muscel), fra- 
tele lui Diam. Nicolau, bust ?) 

Candid Muşlea, fost învăţător la 
școala primară română din Bra- 
şov; bust, în medalion, pe carton?). 
Mihaiu Viteazul, bust în medalion 


Cu inscripția pe dosul pânzei: „Mihai 
Vodă Viteazul M. Popp pinxit“. 


46 


96 


96 


40 
64,5 


» 


„ mărimea 48 cm pe 40 cm. 


» 3 8 » 
» 7 6 » 
» 7 6 > 
» 30 » 
» 47 » 


1) Tablourile dela 266 și 267 sunt proprietatea d-nei Elena loan Podea, 
str. Nisipylui n-rul 46, Braşov. 
2) Tablourile dela 268 și 269 aparţin d-lui Nicolae Nicolau, avocat, 
mare proprietar, fost magistrat, fost prefect, str. Const.[. C. Brătianu n-rul 1 


Câmpulung (Muscel). 
2) Aparține D-lui Dr. Joan Mușlea, bibliotecar la biblioteca universităţii 


din Cluj, str. Universităţii n-rul 1. 

Enăchiță Văcărescu, cu statura 
până la ghenunchi . 

Semnat: „M. Popp“. 

Madame de Maintenon (?), bust 


„Femeia cu evantaliu“, cu statura 
până la ghenunchi') 


„Cele patru anolimpuri', alegorie . 


loan Popp Moldovan de Galaţi, 
tatăl pictorului, citind Biblia, bust 


Zoe, fiica cea mai mare a lui 
Andreiu M. Zănescu, fost comer- 
ciant în Braşov 


Leny, fiica cea mai mică a ace- 
luiaş, la cetatea de 6 luni cu scu- 
fiță albă 

Aceeaş, la vârsta de 8 ani, în 
braţe cu un cățeluş . . . . . 
Aceeaș, la vârsta de 13 ani 
Gheorghe Sincai, bust, în medalion 
Maica Domnului a 2 
Sfții Nicolae, Dumitru şi Petru 2) 


„Sf. Cecilia“, copie după Carlo 
Dolci, originalul în mărime de 96,5 
cm pe 81 cm, se află în galeria 
de tablouri a statului din Dresda”) 


Alexandru Filip, fost avocat în 
Abrud şi primul director al băncii 
„Auraria“, bust  . . 
Semnat: „M. Popp 1878“. 


» 


» 


63 „ 
102 
0,40 m 
62 cm 
33 
25 
45 „ 
50 , 
12 „, 
60 ,, 
70 
965 
9% 


» 


. mărimea 95 cm pe 71 cm, 


50 , 
64 , 
1,20 m. 
48 cm 
25 „ 
20 „ 
35 » 
40 » 
Li INIRR 
40 
50 
855, 
16 


1) Tablourile dela 271 până la 274 aparţin d-nei Gica Dr. Amza Jianu, 
str. Nisipari n-rul 20, București. 
2) Tablourile dela 275 până la 283 aparțin d-lui /uliu Roșca, publicist, 
str. Fonderiei n-rul 18, Bucureşti. Dimensiunile sunt aproximative. 
3) Aparține d-lui Dr. Amilcar Georgescu, str. Nordului n-rul 6, Bucureşti. 

281. 
288. 
289, 


290. 


BE, 


Ana, soţia lui Al. Filip, născută 
Țepeș, bust!) . . . . 


TIEORE în ae d e e 3 
„Pe gânduri . .. . 


Efect de lumină, variantă cu figuri 
diferite de cele din tabloul cu 
acelaş subiect dela n-rul 86 


„Jupiter şi lo“ de Correggio, co- 
pie, numai partea superioară (ori- 
ginalul în mărime de 1635 cm 
pe 70,5 cm?) se găsește în mu- 


- zeul de artă şi istorie din Viena) 


Cu inscripția pe dosul pânzei: „M. Popp 
1864. 


291 „Ispitirea sf. Anton“3) 


292. 
293. 
294. 


Semnat : „M. Popp“. 

Andreiu baron de Șaguna, bust“) . 
Cap de femee 

Poiret) n e a aa 


» 


44,5 


» 


. mărimea 98 cm pe 76 cm. 


» 36,5 » 


„ 1,025 m, 0,735m. 


» 


» 


p 


» 


70 cm ,„, 55 cm. 


TI 


70 


95 
36 
95 


» 


» 


» 


» 575 » 


Pe | + II 
» 26 » 
p 12 » 


1) Tablourile dela 285 și 286 sunt proprietatea d-lui Dr. Mircea C. 
Pop, notar public, Abrud. 
2) Şi nu de 26,5 cm pe 11,5 cm cum, din eroare, sa imprimat la 
n-rul 214, 
2)“Tablourile dela 287 până la 291 sunt proprietatea d-lui Dr. Emil 
Gh. Baiulescu, judecător la tribunalul Brașov, str. N. Iorga n-rul 26. 

3) Aparține Școalei primare din Sălişte (jud. Sibiu). 
4) Tablourile dela 293 şi 294 sunt proprietatea „Muzeului 1. Kalinderu“ 
din Capitală, str. Renașterii. 

La jubileul poetilui Cincinat Pavelescu 


De câte ori se scotoceşte actul de naștere al celor 
în viață, pe care mirul harului de Sus i-a scos, îndl- 
fându-i, din linia comunului, parcă auzim izbituri de 
târnăcop și lovituri de ciocan, puse la lucru întru dura- 
rea piedestalului bronzului de mâne, a cărui mărime, 
însă, nu e în puterea noastră, a celor de azi, s'0 ho- 
tărim. Și mărimea piedestalului trebuie să corespundă 
mărimii bronzului. | 

Să lăsăm deci statuile, cu monotonia lor plictisi- 
toare, în seama urmaşilor. Căci nu e vreo bucurie să 
vezi încremenite, pe vecie, în una și aceeași atitudine, 
talente cari, în viată, au strălucit în nenumărate fețe. 

De aceea, noi, cu prilejul celor șase decenii pe care 
admiratorii poetului se căznesc cu tot dinadinsul să i-i 
puie pe umeri, în loc de cărămidă şi mistria de var, venim 
Cun îndemn și c'o urare. 

Îndemnul priveşte pe cetitorii noștri: Cumpăraţi-l 
și-l cetiți! 

Urarea, e pentru poet: Culmea succeselor de-acum 
înainte ! 


fara Bârsei 

File rupte din carnetul meu.... 
— Impresii de călătorie — 
de Ersilia Dr. A. Codarcea. . 
III. 


Marea.... 


Mignonei, în amintirea 
zilelor frumoase petrecute împreună. 


Când am văzut marea pentru întâia dată, am avut impresia 
unui deal albastru închis, precum sunt dealurile regiunilor de munte 
după ploaie. 

Vorbesc de Marea Neagră. Și măcar că i se zice Marea 
Neagră şi, deci, ca tot ce e negru, nu mă aşteptam să mă impre- 
sioneze plăcut, totuşi, privind-o, din primul moment m'a prii:s, m'a 
atras asemenea unui magnet, m'a încătușat. Nu mai făceam parte 
din societatea căreia aparțineam, eram al unei puteri necunoscute 
până atunci. N'auzeam, nu mai vorbeam. În schimb, ochii mei, prin 
oglinda mării, prin linia infinită a orizontului, prindeau o lume nouă 
de idei pe care mi-o transmiteau sufletului aproape doborit de 


nostalgie... 
Călătorisem altă dată dela Sulina la Constanţa, pe valurile 
aceleeași mări — de data aceasta calmă — dar întreg acest par- 


curs de nouă ceasuri, na fost decât o doină de jale fără sfârșit 
pentru mine, 

Toate episoadele dureroase ale vieții mele mi le-a răscolit acest 
bărăgan al apei și cu toate acestea, marea-mi este dragă. 

Cunoscui în urmă Marea Adriatică. Când o zării întâia dată, 
eram în trenul care duce dela Postumia, din granița Italiei spre 
Triest. 

Eram tot în tovărășia prietenei mele D-na de Berenger, atât 
de radioasă văzându-mi entusiasmul pentru încântătoarea ei Patrie. 

Ce priveliște măreaţă de sus, din cornișa căii ferate construită 
ca o nesfârșită elageră săpată în carstul muntelui ce îmbrățișează 
marea ! 

Ne apropiam de Triest. Jos la poalele muntelui pe care tre- 
ceam, ca o minune ieşită din mare, se ridică superbul castel Mira- 

mare, blocat dinspre mare de stânci uriaşe de cari se sparg valu- 
rile în miliarde de stropi. 

Adriatica mi-a făcut cu totului altă impresie: mai veselă, mai 
luminoasă. În ea se oglinda doar tot clasicul cer albastru italian ! 


Pe întinsul ei, bărcile pescarilor cu pânzele mari îngălbenite 
de soare, dela înălțimea fugarului nostru tren păreau niște fluturi cu 
aripile desfăcute, lăsaţi cu gingășie pe uriaşa petală de miosotis. 

Adriatica, care mai rar e mănioasă, tentează la călătorie pe 
calea ei azurie. 


Cu câtă nerăbdare am așteptat ziua plecării din Triest — 
numai pentru călătoria pe mare — până la Veneţia, căci altcum 
Tyiestul are destule părți interesante, care te rețin dela prima vedere. 
Regiunea de munte și mare la un loc este întâia sensafie ce te sur- 
prinde plăcut, aici, pe malul marelui oraş. 

Panorama ce se desfășoară din dealul Servola, care se înalță 
din mare — un fel de promontoriu — cu priveliștea asupra Gol- 
fului și orașului Triest, este unică. 

Dar vaporul ne așteaptă și, dupăce-și ridică ancora, iată-ne 
legănându-ne pe valurile pline ale mării... 

Mă bucuram ca un copil ori de câte ori încercam o nouă 
sensafție. 

Priveam adâncul infinit și nu isbuteam să descifrez în acea 
linie de orizont îndepărtat decât calmul unei luni în care se destramă 
gândurile toate, trăind în plină desinchietudine sub farmecul ce vi- 
brează puternic în sufletele sensibile și iubitoare de sublim. 


Marea era liniștită ca untdelemnul, când albastră de cobalt, 
când ca smaragdul, pe alocurea ușor încrețită, ca fruntea îngân- 
durată a omului nemulțumit. Creţele dispăreau însă curând, spre a 
îngădui pe luciul ei jocul vălurelelor albe în fuga lor sglobie spre 
infinit. .. 

Nicăiri nu este însă mai fermecătoare Marea Adriatică ca în 
fața Veneţiei. Aici este oglinda în care se privește această cochetă; 
cântată, adorată, de atâtea generații perindate în decursul secolelor. 

Mi-ar fi mai uşor, de sigur, să iau paleta și penelul ca să zu- 
grăvesc făşiile de apă luminoasă, decât să descriu prin vorbe toată 
această feerie de culori și vibrațiuni de lumină ce face aici marea 
atâi de strălucitoare !... 

Dar iarăși. nicăiri ca în fața Veneţiei n'am simţit un mai mare 
regret pentru valurile clare ale mării, cari din ordinul naturei sunt 
trimise ca nişte sclave în sombrele canale, pentru a desăvârși salu- 
britatea stradelor cu apă. Din fericire, nu sunt prisoniere decât 
câte-va ceasuri, căci politaiul nevăzut —- refluxul — le cheamă iar 
ia larg. 

Deși intenționasem a vorbi de astă dată numai de impresiile 
marine, pot eu lăsa să-mi treacă gândurile fără a se opri puțin 
în acest paradis: Veneţia ? 

Toate amintirile mele s'ar simţi jignite să pronunț acest nume 
și să nu mă opresc să întind, în gând, mâna plină de grăunțe po- 
rumbeilor ce așteaptă în piața San Marco, sau să nu mă închin în 
splendida și mistica Basilică a Sfântului cu acelaș nume, admirând, 
în fuga gândului, celebrele mosaicuri atât de gingaș nuanțate, a 
căror aromă de istorie sfântă te face și mai credincioasă? Sau să 
nu mă urc în Campanile, ca să-mi îmbăt sufletul de perspectiva 
unică asupra lugunelor, să admir de acolo de sus mișcarea, forfo- 
teala de pe uscat și de pe mare?... Să nu încunjur, dintr'o clipire 
de gând, pe dinăuntru și pe dinafară grandiosul Palat al Dogilor, 
plin de reminiscențe istorice, de viață trăită în fast și mărire de 
aceștia ? 

Dar Canal Grande, mulcomit între cele două rânduri de pa- 
late cu pitorescul și artisticul lor !... Pot eu să nu îngădui gându- 
rilor mele o plimbare în gondolă pe acest „drum fără pulbere“? 


Numai o cale a lapfelui există şi aceea e pe cer şi numai un 
Canal Grande este pe lume şi acela e aici în Veneţia, cuib de vise 
şi dragoste... 


Veneţia este un isvor de tinerefe. De aceea nu cred să tră- 
iască în acest colțișor de lume ființe cari să nu fie tinere. sufletește. 
Veneţia este Poezia şi Poezia e Veneţia. 


Ferice de tine țară înzestrată cu atâtea frumuseți, devenite 
clasice în lumea întreagă ! 

Şi-acum pot fi mulțumite gândurile mele toate, că le-am îngă- 
duit să+ mai mângăie, ca pe un lucru drag şi scump, toate amin- 
firile zilelor frumoase trăite odată aici. 

Dar să innod firul rupt al impresiilor mele marine şi « să con: 
tinuiu, 

Pe cât de impresionantă este marea ziua, pe atât de mistică 
este când soarele își stinge luminile... 

Sunt copleșită de atâtea sensaţii noi, pe cari mi le dă natura 
tot altfel şi altfel, ridicând, pe nesimţite, cortină după cortină, arătân- 
du-mi frumuseți nebănuite... 

Inimaginabilul apus de soare care, sub adierea plăcută a vân- 
tului de seară pare îndoit de frumos, mi-a rămas adânc imprimat 
pe ecranul sufletului. Abureala aurie, care în miezul zilei se întinde 
peste tot cuprinsul, acum a dispărut, iar Veneţia cioplită în mar- 
moră apare ca o Anadyomene din smaragdul tăcut al apelor şi 
totul din jurul ei doarme în pacea sublimă a verii..... 

Mă întorceam dela Lido când sforile cortinei se traseră din 
nou pentru a-mi arăta un alt tablou, tot atât de sublim, acel al 
amurgului. 

Culorile deschise ale frumosului cer italian se schimbă pe ne- 
simţite, Tonul violaceu invălue tot mai sombru întregul cuprins. 

„ Pescarii, ca niște puncte obscure în umbra serii, şi-au lăsat 
năvoadele și așteaptă tăcuţi să-și ridice vânatul... 

Luciul apei, sclipitor până aci, îşi schimbă culoarea în acea de 
amurg, mohorită. Clipă de clipă, ca o lumânare ce se stinge ră- 
spândind în jurul său întunericul, noaptea îşi deschide și întinde 
aripile cuprinzând cu umbrele sale tot infinitul... 

Linişte şi pace în natură, — doar răsuflul puternic al maşinei 
de se mai aude ca respirația unui suflet obosit. 

Valurile caută şi ele odihna nopții, în a cărei obscuritate luna, 
blânda lună, luminează tainic nemărginitul, ca o candelă interiorul 
unei biserici... 

Un peisagiu sublim, plin de mister și pietate... 

-Da, marea, cu valurile ei clevetitoare, nu fe poate plictisi nici 
odată, chiar dacă ai asculta-o ceasuri dearândul. Nesecat isvor de 
gânduri, marea când te mângăe când îţi răscolește cenușa amin- 
„Hirilor duioase. In fața ei, nu ești singură nici odată ! 

Am îndrăgit-o de când am cunoscut-o întâia dată, în haina- 
frumoasă de - muselină ce schimbă * toate gamele culorilor, în vreme 
ce milioonele de vălurele îşi spun unele altora secrete de veacuri... 

Pentru mine, Marea este cel mai luminos refugiu al gându- 
rilor obosite. 

Am avut norocul, călătorind, să nu-mi lipsească mai nici odată 

La Roma, după o jumătate de ceas cu trenul, Ostia Mare, 
sau Lido romana cum i se mai zice, cu splendida-i plaje, ultra- 
modernă, născulă în câți-va ani de zile, sub bagheia magică a 
Ducelui. 

Apoi pe întreaga Rivieră, italiană şi franceză, dela Pisa şi până 
la Marsilia, marea mi-a fost lovarăşa pașilor și gândurilor. 

Genua însă, în care am găsit florile în plină sindrofie cu soa- 
rele, a trebuit s'o părăsim brusc din cauza frigului, care a venit pe 
ascuns ca un dușman cu gânduri rele, înăbuşind în luna Aprilie, 
sub povara rece de zăpadă, toate Florile ce înveseleau orașul. 

Linia mării înviforate nu se mai distingea şi vuetul ei sinistru 
ne-a. înghețat sufletele. Nu mai era vorba aici de perspectivă sau 
orizont larg. Până aproape de noi se frământau valurile chinuite sub 
un cer plumburiu din care picurau picuri înghelați, împrăștiați de 
un vânt năpraznic şi rece în toate direcţiile. 

Prin paravanul pulberei de apă a mării furioase, nu mai di- 
stingeam nimic. Numai ea singură îşi ştia isprăvile din larg și în 
marele port plin de catarge. 

Uneori, capricioasă ca un copil alintat din chiar senin, se 'nfu- 
rie și atunci nimic nu-i este pe plac. 

O cunoscui la Nisa, înfiorătoare în noaptea aceea. 

Inşelată de toată încrederea ce-o pusesem în frumuseţea ei, 
am părăsit-o atunci. 

Dar ca ca o cochetă în ceartă cu adirivătarii se folosește, ca 
să-i recâștige, de toate grațiile ei. Când e calmă mă chiamă și acum, 
Peste luciul ei de mătase prind să joace toate gândurile mele... 

Și dacă Alpii mi-au fost un timp sălaș de plăcută reculegere, 
apoi țărmii marelui oraș Livorno, oraș de port cu plaje cunoscută, 
ne-a da! un cald adăpost. 

De pe Ardeuza eleganta promenadă de-a- danut mării, cunoscuii 
multe din tainele vieții de port. | 

Orașul Spezia, cel mai mare oraş de port şi șantier naval din 
Italia, în care se nasc transatlanticele cari pornesc în. apele conti- 
nenielor și acum Livorno, alt mare port italian, sunt. de-ajuns să 
le facă să jii mândră de țara ta. Prietena mea are. toate drepturile 
să fie, 

Am părăsit Livorno pentru Carrara, vestita patrie a marmorei 
albe, și de acolo, într'o fugă de automobil, am ajuns la malul mărit, 

unde o barcă ne aștepta să traversăm un solf de aproape doi chi- 
lometri până la Bocca di Magra. 

Seara cu misterele sale pusese deja piciorul peste lumina zilei 
ce-și luase și cele din urmă fărimituri ale ei. 


Barca plutea pe nesimţite şi în ritmul lopeților cari despicau 
apa, mă gândeam la grandoarea divină. 

Slăvita lună, ne lumina cărarea, asvârlind fiţuici de argint 
peste largul calm al mării. 

Tăcuţi, ascultam tainica melodie a apelor... 

Vraja serei se îngâna cu șopotul valurilor. Noapte era în 
fundul mării, noapte peste întinsul ei și 'n pacea desăvârșită ne 
pierdeam în umbrele tăcute.... 

Când barca s'a opril, nu eram complet dumerită, dacă acest 
drum a fost un vis sau o realitate? 

Măretul castel Fabbricotti, situat la vre-o două sute de metri 
altitudine şi care este luxosul nostru azil, ne înfățișează de sus 
marea în splendoarea ei clocotitoare. 

Călcăm pe urmele autorului Divinei Comedii, care acum șase 
sute de ani, într'o modestă locuință dintr'un Claustru cu fața spre 
mare — păstrat şi astăzi în perfectă stare — îşi alesese refugiul 
aici, în acest prodigios isvor de inspirație — superba nalura! 

Aceeași mare cu valurile ei premenite de secole, aceeași munți 
neclintiți Carrara, profilați pe pânza albastră a cerului, ce par 
ninși prin pulberea de marmoră care cade din carierile deschise..,.. 
Numai generaţiile s'au schimbat, scurgându-se sub  geana lor, 
și se vor mai scurge încă, munţii rămânând însă aceiași străjeri 
nemișcați, ascultând tăcuţi eternul plâns şi suspin al valurilor... 

În acest colt de lume retras în vraja păcii, pe pământul plin 
de grupe de lori semiramiziene, ce cad în cascade, cu fața spre 
marea ce-ţi vrăjeşte simţirea, trăit-am zile din povești... 

Dar barca ne așteaptă... Urcăm și lopeţile se înfig cu putere 
în sufletul mării, lăsând-o frământată în urma noastră. 

Dâra lungă a apei e și dâra nespusului regret de-a părăsi 
atâta frumusețe. Dar ochii 

Furat-au mare și palat 
Șin suflet mi le-au îngropat... 

Focuri stinse şi cenuşe; Prapuri ninși lucesc spre soare, 
Jale peste 'ntinsuri. Prohodind sfârșituri. .. . 
Imn din zale de cătușe; Visul crucii din răzoare 
Lacrime şi visuri..,. Plânge'n răsărituri .... 
Sânge cald și sânge rece, Sânge cald și sânge rece, 
Peste-a vremii carte. Peste-a vremii carte, 
Umbre mari cearcă să 'nece Umbre mari cearcă să 'nece 
Chipurile moarte. ... Chipurile moarte. ... 
Ion Î. Popa 
09% 
bo p0 
Inserare 

Ciorile vin La marginea bolţii 

Din depărtări Soarele moare, 

Tăcute mări Tăcutele cioare, 

De cer senin. Privesc ca hoţii 

S'apropie grele Cu gâtul întins 

Și cad pe pădure, Se uită'n noapte; 

Cu pofte sătule, Holdele coapte 

Privirile rele. Se leagănă n vis. 


Const. Munteanu 

Iubirea mea dintâi. . .. 


Cum ard comorile pe câmp, 
In Scurie vâlvătăi, 

Așa a ars, apoi s'a stins 
Iubirea mea dintâi ! 


Cum se ridică nori de praf 
Și-apoi dispar pe căi, 

S'a ridicat, căzând apoi, 
Iubirea mea dintăi! 


Li 


Se sting comorile pe câmp 
Spre a se-aprinde iar. . ... 
Dispar, pe căi, norașii mici, 
Dispar şi iar apar. . . . 


Insă iubirea mea dintâi 

A ars cândva. ... odafă.... 
S'a stins, spre-a nu se mai aprinde 
In viață-mi niciodată. 


Poiana, 1931. 
Gheorghe D. Banu 


og, 

Din stânga şi din dreapta 
42 


Dacă salturile unora în viața publică de după războiu, 
de multe ori te lasă cu ochii căscați can fața imposibi- 
lului ce'ncepe să prindă consistență, sau te indignează până la 
proferarea de imprecaţiuni triviale, — în cazuri când trădătoarea 
limbă ridică vălul de pe pojghița sură a creierului analfabet sau 
semidoct al insului împăunat și grav, ai o satisfacţie pe care n'ai 
da-o pe toată situația şi pe toate inelele şi briliantele lui. Mai ales 
dacă în astfel de momente sunt şi martori: receptoare multiplică- 
toare ai nepreţuitului document. E satisfacția, singura satisfacţie, pe 
care o poate avea întreagă, neciugulită de nici o consideraţie de 
iubire a deaproapelui, omul superior, omul de elită, în faţa intru- 
Sului, a individului de contrabandă, indiferent că e cu mustăți sau 
cu mărgele. : 


Astă-vară, într'o localitate balneară, unde cunoştinţele se leagă 
uşor şi se desfac greu, uneori greu de tot, o cocoană vioaie, in- 
teligentă, spirituală, picase — cum, cum nu — în mijlocul unei 
societăți împestrițate de câteva specimene dintre cele vizate mai 
sus. Şi cum prostia și parvenitismul se freacă bucuros de presti- 
giul inteligenţii şi al „culturii“ — în credința că în felul acesta se 
face o apă — cocoana noastră ajunsese sâmburele societăţii în 
care intrase, Nimic fără ea: nici masă, nici plimbare, nici taifas, 
nici plimbare. .. 


Intro dimineaţă, însă, iată că îndrăgita societăţii nu se pre- 
zintă „la raport“. 


Societatea, în păr, aşteaptă nedumerită un sfert, o jumătate 
de ceas, un ceas.... Nici un semn de viață. 


— 1 so fi 'ntâmplat ceva. 


— Desigur. 
— Oare ce-ar fi să ne abatem pela locuinţa ei? 
— Haidem. 


Acolo, linişte. Uşa *'ncuiată, obloanele trase, 

— Cocoana e încă în brațele lui Morpheu! — observă, zâm- 
bind, un cavaler. 

— Wer ist der? — sare repede, în limba ei predilectă, ma- 
dam Caramela Codobatură, privind intrigată la cei din jur. 

— Ein grosser Gauner! — o informează acelaş cavaler, în 
hazul înlăcrămat al adevăratei elite, pe lingura bucătăriei ajunsă 
mădular al protipendadei postbelice. 

Tot astă-vară, întrun compartiment de cl. |. al unui tren vici- 
nal, două gurițe femenine — a treia nu măcina — şi două guri 
masculine depănau vorba despre boale, despre doctori, despre 
reţete, despre regimuri de alimentaţie... Şi fiecare afirmaţiune era 
sprijinită de istorisirea unui caz concret de vindecare sau de tre- 
cere la cele eterne. 


Bărbaţii, când era cazul, căutau să demonstreze contrariul, 
dar nici odată nu ajungeau să pună punct frazei, căci madam 
Muşeţel le lua repede apa dela moară. 


— Aţi cunoscut pe madam Pizmătescu? 


— Cunoscut, — îi satisiace curiozitatea unul dintre cei doi 
bărbaţi. 

A murit? — întreabă repede acelaş. 

Ce să moară!... Dar știi cât a suferit această femeie trei ani 


de zile... N'a fost doctor pe care să nu-l consulte, n'a fost baie 
la care să nu-şi caute sănătatea. A cheltuit o avere, o întreagă 
avere... Degeaba. 

— Şi ce-a pus-o 'n picioare? 

— Vegetarianismul, domnule, vegetarianismul !.. 

— Serios? 

— Parol. De aceea vă spuneam că regimul alimentar e lucrul 
de căpetenie în menţinerea sănătăţii. Pe noi mâncările, mâncările 
fără rost şi fără măsură ne îmbolnăvesc și ne scurtează viața, Mai 
ales cărnurile şi grăsimile animale. 


Eu sunt de mult documentată asupra superiorității regimului 
vegetarian. Şi, bătând cu încheietura degetului îndoit în cerceveaua 

ferestrei, își încheie argumentaţia răspicând cu convingere în sila- 
bele componente vorbele: Eu sunt şi voiu rămânea ve-ge-ta-ri-a-nă! 

—- Şi dumneavoastră tot vegetariană? — se întoarce atunci 
unul din bărbați către a treia cocoană care, încercelată, inelată şi 
pictată, şedea nemișcată, par'car fi fost expusă într'o vitrină şi pe 
care, dacă nu şi-ar fi deschis gurița, ai fi crezut-o cel puţin baca- 
laureată dacă nu licenţiată. | 

— Nu, eu sunt Lipovană... — răspunde asta calm, dar ne- 
spus de mândră de originea dumneaei. 

Tot întrun compartiment de tren, dar de astă-dată în Ţara 
Nemţească, două cocoane românce îşi alungau uritul povestind 
despre îmbrăcăminte, despre bărbaţi, despre păcatele vecinelor de 
acasă... Vorbă femeiască de clacă. 

La o staţie, se deschide ușa şi intră un necunoscut. 

— Da pe Jidanul ăsta cine dracu l-a adus chiar aici? — 
izbucneşte una la vederea lui. 

Necunoscutul, cuviincios, dă bineţe și s'aşează într'un colț al 
compartimentului. 

Cocoanele, dupăce mai săpunesc niţel neamul noului tova- 
răş de drum, îşi deapănă mai departe, nestingherite, vorba între- 
ruptă. Erau bucuroase că pot vorbi într'o limbă necunoscută Jida- 
nului neamţ. 

— Oare la cât o îi? — întreabă, după o vreme, una din ele. 

— Nu ştiu zău. Mi s'a oprit ceasul, — răspunde cealaltă. 

Intreabă pe Jidanul ăsta! 

Și cocoana care vroia să ştie ora, sentoarse spre „Jidan“ 
întrebându-l nemţeşte : 

— La câte ore e, Vă rog? 

Necunoscutul scoate ceasul din buzunar şi i-l pune sub ochi. 

Ceasul însă cu capac şi capacul închis. 

— Cum o să ştiu, dacă nu deschideţi capacul? — îi zice 
cu un zâmbet dulce cucoana. 

Cum aţi ştiut că sunt Jidan, fără să mă mai fi văzut! — 
răspunde în româneşte necunoscutul, tot zâmbind, dar mai acru. 

In părul tăciune din ziua când îşi juraseră în fața altarului 
vecinică credinţă, se iviseră deabinelea mestecenii hoţilor de ani. 
Nu mai erau deci împreună de ieri-alaltăieri. Și o duceau bine. El 
funcționar bun, ea gospodină bună. Insă, vorba veche, maduc ani 
ce-aduce ceasul... . 

Intro bună zi, întâmplarea îi scoate în cale descendentei Evei 
un bărbat, să sperii copiii cu el: negru, flocos, colțuros, cu priviri 
de beznă. 

Dar, vezi-l azi, întâlneşte-l mâne, stăi de vorbă cu el poi- 
mâne, gospodina se'ncălzește de taina necunoscutului ce sta dosit 
după înfăţişarea de gorilă, care altora le strecura fiori prin şira 
spinării. 

Și, într'o seară, după o nouă întâlnire cu involuntarul veri- 
ficator al teoriei darwiniene: 

— Mamă, dau divorţ şi-l iau pe Jean. 

Biata mamă, trăsnită de vestea neaşteptată : 

— Cum? 

— Il iau pe Jean. 

— Pe monstru ăla? 

— Pe monstru ăla. 

— II laşi pe Fănică, grădina de bărbat pe care şi l-ar fi 
dorit orice femeie? 

— II las. 

— Ai înebunit? 

— Nu ştiu. Ceeace ştiu e, că nu-l mai iubesc pe Fănică. 

— Şi iubeşti pe Ucigă-l-Crucea ? 

—- De vreme ce vreau să-l iau... 

— Mio, Mio, ce găsești în această snamenie de gorilă? 

— Ce nu găsesc în Fănică al d-tale. 

— Ce, fata mea, ce? 

— Ştie franțuzeşte, mamă... A fost la Paris... 

— Pentru asta? 

— Pentru asta. 

Și, spre desperarea mamei şi stupoarea întregului oraș, Mia 
şi-a pus din nou cununiile, alături de „gorila“ Jean, pe capul cu 
lungimea părului contrastând izbitor cu cea a minții. 

Nu se 'mplineşte însă anul şi iarăşi divorţ. 

— Mio dragă, îl laşi şi pe ăsta? — îngândurata mamă 
către ea. 

— 1 las, mamă. 

— Păi cum? 

— Mam înșelat. 

— Cum te-ai înşelat? Nu-i văzuseși de atâtea ori faula 
înainte de a-l duce în faţa altarului? 

— Nu-i cunoscusem sufletul. 

Sufletul gorilei ? 


pia DE 

— Şi te lasă inima să divorțezi de odor de bărbat ca Jean? 
— Divorţez. 

—- Dar ma trecut nici anul de când aţi luat. Râde lumea. 
—— Râdă. 

— Nu-l lăsa Mio! -— o ruga maică-sa, clătinând mustrător 


din cap. Știe franțuzește, Mio dragă... A fost la Paris... Băiat 
subțire. .. îi repetă în batjocură vorbele de când cu divorțul de 
Fănică. 
Apoi, cu mânile *n şolduri, pironindu-și privirile în ochii. 
Miei, strecură printre dinţii încleştaţi, cu glas hârăit: 
Go-ri-lă de Pa-ris ţi-a trebuit? Gâsculița mamei, gâsculiţă !.. 
S. Tamba. 

Elena Pop Hossu Longin. Amintiri 1880—1930. Cluj, 1932. 
Teascurile tipografiei Barițiu din Cluj ne-au surprins anul 
acesta cu un frumos volum de 160 pagini. Sunt „Amintirile“ 
doamnei Elena Pop Hossu Longin, fiica lui Gheor- zhe Pop de 
Băsești și soția venerabilului luptător politic Francisc Hossu 
Longin, fost secretar al adunării dela 1881, în care s'a pus te- 
melia „partidului“ de pe vremuri al tuturor Românilor din Ardeal 
şi Ungaria. Personalitatea distinsei fruntașe a neamului și actu- 
ale prezidente a Uniunei Femeilor Creştine, ia o înfăţişare şi 
mai amplă prin desfacerea frumosului și b "gatului evantail cu 
imaginile vii ale activității sale de o jumătate de veac pentru 
binele neamului, a cărui podoabă este. Intemeietoare încă de 
tânără domnişoară a Reuniunei Femeilor Române din Sălaj, în- 
drumătoare timp de 30 de ani a activităţii femeilor române din 
istoric il ținut al Hunedoarei, prezidentă a Reuniunei din Deva, 
întemeietare la 1907 a vestitelor ateliere de industrie naţională 
din Orăştie, d-na Elena Pop Hossu Longin a fost și o mare 
luptătoare rațio 'ală, mergând totdeauna în frunte cu exemplul și 
cu fapta, unde glasui femeii române trebuia să ajute ca ecoul 
durerii Ardealului să străbată hotarele. Discursurile, scrisorile şi 
articolele de ziare reproduse în acest volum ne fac să resimțim 
tot fiorul vremurilor de jertfă și eroism al Transilvaniei. 


i A.M. 


Ing. Gh. Brânduş: Curs de Mecanică pt. școlile sup. de 
arte și meserii (2 vol.), Sibiu 1932. 

Inainte de războiu, în școlile românești din Ardeal, știin- 
țeie se învățau aproape exclusiv fără manuale. Mult, puţinul cât 
ştia profesorul, de atât aveau parte să se învrednicească și elevii 
săi. lată de ce, în învățământul științific, mai ales, şcolile sec. 
din Ardeal, au însemnat atât cât valora profesorul respectiv de 
Ştiinţe. De-abia târziu, aproape de unire, profesorii şcolilor din 
Braşov și Blaj, au dat tiparului rezultatele muncii lor de ani 
grei. Astfel „Fizica“ lui Ciortea și Blaga e arhicunoscută în: 
lumea științitică și nu există student în matematici, fizică sau 
chimie, să mo utilizeze şi azi. 

Dacă felul acesta de-a învăţa, lipsit cu totul de îndru- 
marea manualului, are neajunsurile şi riscurile lui — pe cari 
nu se mai încumetă azi nici un ministru de instrucție să le ex- 
perimenteze — are și avantaje de netăgăduit, pe cari, profesorii 
de azi, le-ar recunoaşte cei dintâi : șcuala fără manuale e școala 
voinţii, e școala cultivării încrederii în puterile proprii. E mai 
mult o :coală a muncii, decât cea de azi: școala confortului şi 

a comodităţii. Compunându-și notele luate în clasă, trudindu-şi 
capul cu redactarea lor, rezolvând probleme, pentru cari nu are 
zeci de cărți de consultare, elevul contribue — parcă — și el, 
la construcția teoremelor și teoriilor pe cari le studiază. Invaţă 
să muncească și truda lui echivalează co invenţie. 

Vlăstar al unei asemenea şcoli de trudă dar de rezultate 
— liceul din Brașov — este ing. Gh. Brânduș din Sibiu — au- 
torul unei „Mecanici“ pentru școlile superioare de arte şi me- 
serii. Mecanica teoretică e o știință aridă, grea și — ce e pa- 
radoxal — e abstractă și pare depărtată de realitate, în toate 
cărțile în cari vei căuta-o. Din cauza aceasta, rămâne, aproape 
în general, nebuloasă, pentru cei mai mulţi dintre elevii cari o 
învață. Răsfoind însă Mecanica inginerului Brânduș, observi ime- 
diat că nu te găsești în fața unei științe nefamiliare, seci și 
reci ; insistând s'o "“frunzărești, îţi descoperi întrun colţ necuno- 
scut al sufletului dorința de-a o “citi, de-a o învăţa, Nu e o carte 
scrisă cu căldură — e greu să faci mecanică sentimentală — 
dar cu înțelegere pentru elev. E scrisă de cineva, care, ca elev 
și mai târziu ca student, a muncit singur pentru a-și lămuri no- 
țiunile pe cari azi le ştie aşa de bine explica atora. Nici un 
cuvânt de p'isos, dar nimic nu scapă nelămurit, nedisecat, ne- 
exemplificat amănunţit. In truda și în migăleala cu care fiecare 
capitol este analizat, în grija cu care e redactat textul, aleasă 
exemplificarea și întrebuințat desemnul lămuritor — se vede 
opera școalei de muncă al cărei elev a fost ing. Brânduş. Cartea 
e aprobată de Minister pentru școlile sup. de arte și meserii, 
dar S'ar putea întrebuința cu folos în licee (în cl. VI-a) și în 
anul preparator la tac. de științe sau politechnică. Meritul ex- 
cepţional al cărţii este, de- a fi “putut face accesibile elevilor no- 
țiunile și teoremele fundamentale ale mecanicei, cari şi azi sunt 
nebuloase, pentru multe minți. Şi pentru a le face! accesibile 
tuturor, autorul nu întrebuinţează artificii sau o deosebită artă 
pedagogică, ci doar bun simţ : le atacă simplu, elegant și cu 
Succes, şi nu se mulţumeşte “să lase domenii întregi în umbră 
şi neexplorate, cuprinse în vagul și expeditivul „etc. etc.“ pus 
la sfârșitul unui capitol sau aliniat. Analiza merge până la ca- 
păt și abundă în exemplificări. 

“Problemele, foarte variate, potrivit alese și îngrijit orân- 
duite — multe (elevii ar spune: prea multe!) formează a doua 
mare calitate a cărţii. La sfârșitul fiecărui capitol zeci de apli- 
cații practice și probleme, cari stimulează pe elev la muncă. — 
Sistematizarea şi aranjarea materialului mecanicei, este un defect 
de căre sufer cele mai multe din cărțile de mecanică. Mecanica 
d-lui Brânduş, în privința aceasta, a reușit să se debaraseze de 
vechile împărțiri arbitrare ale materialului, "adoptând sistematizarea 
definitivă și clasică a tratatelor superioare de mecanică. 

I s'ar putea obiecta că pentru şcoli de meserii e prea 
vastă, prea înaltă. Intr'adevăr, cartea este o expunere simplă a 
tuturor capitolelor ce le întâlnim în mod curent în Mecanică, şi 
de aceea are o extindere care, în unele locuri, sar părea că 
întrece, dacă nu cantitativ, dar prin felul analitic al demonstra- 
țiitor, programa analitică a şc. de meserii. Neajunsul poate îi, 
însă, nu numai înlăturat, dar chiar exploata: în sens bun, de 
profesor, care va alege ce-l interesează și ce poate pretinde cla- 
sei, al cărei nivel îl cunoşte. O clasă bună de elev, va găsi în 
ea un stimuleni de-a face un pas înainte, emancipându-se de 
tutela programelor îngrăditoare. Pentru învățămâniul practic, mai 
ales, e chiar necesar un manual cât de complet, care să folo- 
sească drept breviar, dincolo de băncile școiii. 

Să-i semnalez şi un cusur: deși ieftină, căci formatul și 
aranjamentul materialului — a făcut să fie o carte condensată, e 
prea modestă ca haină exterioară : hârtia pe care e tipărită mic- 
şorează enorm farmecul și claritatea desemnului, căruia i s'a dat, 
de altfel, o extraordinară îngrijire. Defect care, la o proximă ediţie, 
va trebui neapărat îndreptat. 

Cartea d-lui ing. Brânduș, aduce o bogată contribuţie lite- 
raturii noastre didactice, 





E A. Creangă. 

„Societatea pentru cultura și literatura română din 
Bucovina“ (1862—1932). Schiţă istorică, de Const. Loghin. Cer- 
năuți 1932. Pag. 56. 

Societatea care-și serbează acum 70 de ani de existență 
îşi are obârșia în „Reuniunea română de leptură dn Cernăuţi“ 
— cea dintâi societate românească din Bucovina — înfiinţată 
la 1862 și condusă de Al. Hurmuzachi și |. G. Sbiera, Scopul 
ei era ca, prin crearea unei atmosfere culturale românești, să 
sustragă pe intelectualii români germanizării la c«re erau expuși 
în cadrele cazinoului internațional care ființa în capitala Buco= 
vinei. Sala de cetire cu biblioteca, ziarele și revistele puse la 
dispoziția celor 183 membri, înscriși în primul an al existenţii 
Reuniunii — „aproape toți preoții și boierii bucovineni“ — mau 
dat greș. Familiarizarea cu progresele limbii și lit. române se 
făcea tot mai evidentă. Așa că „Reun. de leptură“ are meritul 
de a fi fost „o serioasă afirmare a conștiinței naționale în aceste 
părți.“ 

Interesele românești ale acestei provincii cereau însă trans- 
formarea acestei simple reuniuni într'o largă societate culturală. 
Ceeace se și întâmplă la 1 lan. 1865 când, după modelul „Aso- 
ciațiunii transilvane pentru lit. şi cultura pop. rom.*, pe baza 
statutelor modificate, îşi începe funcționarea „Societatea pentru 

lit. şi cultura română în Bucovina“ care, sub conducerea lui 
G. Hurmuzachi, devine un „centru de cultură și românism“. 

Tot la această dată începe și publicarea rev. „Foaia So- 
cietăţii pt. lit. și cult. rom. în Bucovina“, care are meritul de a 
fi lansat pe poeţii D. Petrino și V. Bumbac şi de a îi câștigat 
colaborări ca cele a lui |. Negruzzi, G. Tăutul, G Sion şi, în 
deosebi, a lui V. Alecsandri, care-şi publică în coloanele Foaiei, 
pe lângă mai multe poezii, o parte din jurnalul său de călătorie 
în Africa, precum și câteva canţonete și vodeviluri. Foaia își 
încetează apariția la 1869, în urma retragerii lui V. Alecsandri 
și D. Petrino, care nu mai voiau să îngăduie schimonosirea ma- 
nuscriselor lor în sensul „ciunismului“ pumnulian, exercitat de 
|. G. Sbiera. 

Cu puterile paralizate mai mult de un deceniu de multele 
nenorociri care sau abătut asupra Bucovinei (foamete, secetă, 
holeră, criză financiară), activitatea Societăţii se mărginește la 
redactarea calendarelor, pr care până în 1874 le redacta Con- 
sistoriul arhiepiscopesc, dând o desvoltare mai mare ca până 
aci părţii literare și culturale, menită a face educația maselor. 

„Aurora Română“, pe care a editat-o timp de 3 ani, a apus 
„fără să lase vre-un răsunet.“ Interesul și energiile Societăţii 
„se îndreptau acum în altă direcţie : spre școala secundară“. Şi 
nu fără folos, căci în 1881—82 reușește să obțină, cu ajutorul 
deputaților români din dieta țării, deschiderea de clase divizio- 
nare româneșt: pe lângă liceul din Suceava și școala reală din 
Cernăuţi O biruință care aduce însă cu sine și îndatoriri: acor- 
dare de burse, de subvenţii, de haine,spre a putea împopula și 
menținea aceste clase. 

Se reia apoi ciclul conferințelor publice, se editează „Bi- 
blioteca pentru tinerimea română“, completată dela 1890 cu 
„Biblioteca pentru tinerimea adultă“, — cele dintâi broșuri care 
au pătruns în lumea satelor.“ 

La începutul anului școlar 1896/97 deschide Internatul pen- 
tru elevii români, adăpostind cca 120 elevi, în parte gratuit. 
Suprapunându-i-se în 1905/6 un nou etaj, se face posibilă în- 
doirea numărului celor adăpostiți în el. „Mii de intelectuali ro- 
mâni ai Bucovinei de ieri și de azi și-au putut face studiile în 
Cernăuţi numai graţie acestui internat..., care constitue un titlu 
de jertiă şi de glorie a Soc. pt. cult.“. 

Mulțumită iniţiativei şi energiei mitr. Sil. Morariu, la 1897 
se achiziționează și o tipografie proprie, iar noul preș. Dionisie 
Cav. de Bejan, ajutat de preoțime, dar „nelipsind dela datorie 
nici Românii din Ardeal și România“, înzestrează Societatea şi 
Cu un Palat Naţional care, augmentat, adăpostește societățile 
românești. 

După reorganizarea din 1909, atenţiunea Societăţii se în- 
dreaptă asupra recuceririi teritoriului pierdut în Nordul Buco- 
vinei. Cu ce rezultat, o arată recensământul din 1910, când ma- 
- joritatea de 79,000 a Rutenilor este redusă cu 30.000 suflete. 

Acest succes trebuia acum consolidat. Şi el nu putea îi 
consolidat decât prin școală. De aceea, cu grele jertfe, Soc. în- 
ființează și întreține 14 școli particulare rom. (între anii 1911— 

1914), împărțind haine, rechizite etc. gratuit elevilor, spre a-i 
ademeni dela școalele rutene. 

lar pentru pregătirea învăţătorilor neceseri acestor școale, 
regretatul G. Tofan deschide la Cernăuţi o Școală normală par- 
ticulară, subvenţionată de Societate. 

Tot ea a înființat arcășiile „menite să capteze pt. românism 
flăcăii și oamenii mai în vârstă“. 

Pe sate a trimis cărți, a subvenționat cursuri de analfabeți, 
a trimis conferențiari populari. 

Pentru a contrabalansa înrâurirea teatrului german, în 1910 
și 1911 aduce trupa lui Petre Liciu, iar după moartea acestuia 
pe cea a lui Cazimir Belcot. 

In fine, în 1912, prin sborul lui Aurel Vlaicu deasupra 
Cernăuţilor „sufletul rom. al Bucovinei a câștigat încredere în 
forțele creatoare ale neamului şi prestigiu în fața străinilor ce-l 
“copleșeau.“ | 

N'a fost uitată nici clasa meseriașilor și a industriașilor. 
La 'nceput cu burse pentru anii de ucenicie, apoi cu întreținere 
gratuită în /nfernatul de băeţi, în urmă cu ridicarea unui Internat 
separat pe seama acestora, pune în picioare și această clasă 
mijlocie a societății româneşti. 

Mănoasa-i activitate, întreruptă de izbucnirea războiului 
- mondial, se reia, parțial, la începutul anului 1918, deodată cu 
reîntoarcerea din refugiu a harnicului ei președinte Dionisie cav. 
de Bejan, 

Politicianismul „epidemia timpului“ însă, se încuibă după 
războiu și aci, ca pretutindenea. Şi ceeace n'au putut face străinii 
înainte de războiu, fac partidele politice românești de după răz- 
boiu : sapă însăși temeliile Societăţii, îndușmănind de moarte 
fraţi care ar trebui să meargă mânăn mână. 

Locurile de coriducere nu mai sunt locuri de sacrificiu, ci 
de procopseală, titluri de care se leagă tantieme, diurne.... 

Poate noul comitet, în îrunte cu d-l prof. univ. Gr. Nan- 
driș, având acum Societatea în proprietatea sa și „Tipogr. Mi- 
tropolitul Silvestru“, să recâștige vechea încredere în Soc. și 
vechiul ei prestigiu. Noi îi urmărim cu multă simpatie și sincere 
urări de izbândă. 


OBCU CLUJ 


— 8] — 


Am dat mai pe larg cuprinsul broşurii d-lui Longhin. fiindcă 
e bine să fie cunoscut în cercuri cât mai largi, îndeosebi de 
cei care-și închipuie că ei sunt desțelenitorii culturali ai pro- 
vinciilor alipite — alia şi omega conștiinței naționale în  ac- 
țiune în aceste ținuturi — de generația celor care, cu puține 
excepții, sa dovedit a fi numai beneticiara, nu și continuatoarea 
muncii şi jertfelor unor înaintași de a căror moștenire nu s'a 
dovedit încă vrednică. 

Cunoașterea strădaniilor, sbuciumului, sacrificiilor şi reali- 
zărilor predecesorilor, contactul cu sufletul jertiitor,. generos, 
cald, românesc al acestora poate fi de folos: ar putea mobiliza 
mintea din urmă a celor cu monopolul dragostei de. neam şi 
de ţară. 

D-l Loţighin desigur asta a urmărit-o. 


* 


Tot cu prilejul acestei aniversări, se publică întrun volum 
de 254 pg. și conferințele ținute în cadrul serbărilor. Regretăm 
că spațiul nu ne îngădue să stăruim şi asupra acestui pios oma- 
giu, adus de cei din sufletul cărora nu s'a camforizat renuno- 
ștința pe care o datorăm atâtor muncitori fără preget, şi desinte- 
resați, în ogorul culturii noastre naţionale. 

lată-i cuprinsul: Gr. Nalariai Şaptezeci de ani dela înfiin- 
țarea Soc. pt. cult. C. Loghin: Inființarea Soc. pt. cultură. 2. 
Gh. Hurmuzachi. 3, Saale: Soc. pt. cult. pe teren școlar. 
V. Morariu: Foaia Soc. pt. lit. și cult. rom. în Bucovina 7. 
Bălan: Serbarea dela Putna. S$. Reli: Icoane din trecutul naţ.bis. 
al Bucovinei. G. Onciul: Din trecutul muzical al Bucovinei. 

, „B. 

Academia Română: Anuarul Arhivei de Folklor vol. |. 
Publicat de Jon Mușiea, Ciui, Cartea Românească 1932. 

Pusă sub conducerea brașoveanului |. Mușiea, în cadrele 
institutului (Muzeul Limbii Române) de sub conducerea altui 
brașovean, d. Sextil Pușcariu, Arhiva de Folklor a Acade- 
miei Române va avea să organizeze culegerea cât mai sistematică 
şi salvarea cât mai grabnică a materialului nostru folkloric, con- 
servarea căruia e serios primejduită de multiplele schimbări 
aduse de răsboiul mondial. 5 

„Anuarul Arhivei de Folklor va cuprinde studii, cercetări 
culegeri, recensii şi o bibliografie amănunțită a literaturii folk- 
lorice a anului, şi astfel va căuta să devie o publicaţie cât mai 
cuprinzătoare și reprezentativă a foiklorului românesc... 

Prin chestionarele ei va căuta să urmărească și probleme 
de un deosebit interes pentru folklorul nostru sau penru cel 
universal. Ea va intreține și legături cu instituțiile similare din 

streinătate, pe cari le va servi cu informații din domeniul 
românesc. . 


Mai târziu va trebui să ne gândim și la alcătuirea unui 
Atlas tfolkloric, menit să arate repartizarea geografică a motivelor. 

Dacă aceste proecte se vor înfăptui, se va putea spune, cu 
drept cuvânt, că Academia Română a făcut pentru folklorul na- 
țional aceea ce nici o institiție similară din altă țară n'a realizat 
pentru studiul vieții populare“ — ne spune d-l “Muşlea în arti- 
colul introductiv. Volumul de 254 pg. cuprinde preţioase studii 
din domeniul folklorului nostru, datorite regretatului prof. dela 
Univ. din Cluj V. Bogrea („Musca columbacă în tradiția noa- 
stră populară și istorică, — cu o paralelă romanică“, „lirei pro- 
bleme  folklorice și aspectul lor românesc“ a) Pietre-Scrise b) 
Gardul dinţilor c) Uciderea bătrânilor) şi domnilor Artur Gorovei 
(„Şezătoarea“. Povestea vieții unei reviste de tfolklor), Petru 
Caraman (Contribuţie la cronologizarea și geneza baladei populare 
la Români. Partea |: Cronologizarea), Ștefan Paşca (Nume de 
botez în Țara Oltului. Obiceiuri și tradiţii), Jon Mușiea (Cerce- 
tări folklorice în Ţara Oașului). 

Anuarul se încheie cu 6 planşe foarte bine executate, cu 
Bibliografia și cu o pagină de rezumat, în franțuzește, a arti- 
colelor. 


Anuarului Arhivei de Folklor îi dorim cel puţin vieaţa pre- 
decesoarei sale, a publicației „Din viața poporului român“, pe 
care vrea s'o continue și s'o înlocuiască. g. 


* 


D. Braharu: Un colaborator al lui Şaguna. Secretarul de 
stat Gheorghe loanovici de Dulău și Valea Mare Cluj, 1932, 
45 pg. 


Gloria lui Şaguna a aruncat umbră asupra meritelor mul- 
tora dintre colaboratorii săi. A desprinde o rază din lumina care 
aureolează capul lui Şaguna şi a o trece asupra celor care i-au 
servit de stat major, credincios până la triumful final, e o dato- 
fie a cercetătorilor trecutului, — vrea să spună autorul. 

Intre cei umbriţi de marele Mitropolit, d. Braharu îl numără 
și pe fostul secretar de stat sub ministeriatul baronului Eâtvăs, 
pe Gheorghe loanovics, îără al cărui sprijin „nu se ştie cât ar 
i întârziat roadele binefăcătoare ale organizării vieţii "romănești 
din Ardeal, în cadrul autonomiei bisericii strămoşeşti“. Fiindcă, 
deşi împăratul Fracisc losif aprobase în 1864 înființarea Mitropo- 
liei ortodoxe transilvane, ea trebuia recunoscuti — împreună cu 
legea ei fundamentală, Statutul organic — şi de dietă şi de gu- 
vernul maghiar ce se instituise la 17 Febr. 1887. ȘI dacă Şaguna 
a reușit să vadă votată și sancţionată o lege în acest sens, 

aceasta se datoreste nu numai prieteniei lui cu baronul Estvăs, 
ministrul de atunci al cultelor, ci, în bună parte, și intervențiilor 
şi influenţei Românului timișorean — nepot al lui loan Kaliva venit 
în Ungaria din Macedonia la sfârşitul veacului al XVIII —— cum- 
natului senatorului imperial Nic. Dumba, conducătorului efectiv 
al secțiunei bisericilor ortodoxe din ministerul cultelor, secreta- 
rului general și deputatului GA. Joanovici. 


Decât, dacă Gh. loanovics wa uitat de biserica părinților 
săi, simțindu-se îndemnat să-i stea într'ajutor, el a rămas, totuşi, 
până la moarte — și soartea l-a învrednicit de-o vieață destul 
de lungă (88 de ani) — un „Român cu buze ungureşti“. L.a 
ziarele stăpânitorilor de ieri a colaborat, știința lor a cultivat-o. 
Farmecul limbii materne nu l-a ademenit nici odată nici să-i 
studieze formele, nici să-și înveşmânteze ideile în ea. Sufletul 
lui ma tresărit nici odată la auzul doinei românești, nici la dul- 
ceața limbii „Mioriţei“. S'a izolat în crusta limbii celor în mij- 
locul cărora se rătăcise, a tivând aproape o jumătate de secol 
pe terenul strict al filologiei maghiare, pentru corectitatea și 
puritatea limbii lui predilecte. De aceea a și fost încărcat de 
onoruri: membru onorar al Academiei Maghiare și preşedinte al 
comisiei ei filologice, membru al Comisiei de împăcare (Kiegyez6s) 
din 1857, secretar al Comisiei pentru păstrarea coroanei și pen- 
tru încoronare, membru fundator al „Societății Kisialudi“, preșe- 
dinte al Universității libere, deputat, secretar de stat și... mare 
maestru onorific al Marei loji francmasonice din Ungaria. 


L-au cinstit, cei pentru care a trăit, cu ale căror idealuri 
s'a identificat. 

Camera de Comerţ şi de Industrie din Brașov, își 
publică Darea de seamă asupra gestiunii exerciţiului 1931, pre- 
cedând-o de un detailat și documentat Raport al d-lui prim- 
secretar Dr. N. Gologan, în care ni se înfăţişează: situația inter- 
Naţională economică în anu! 1931, gospodăria națională, situația 
economică a circumscripției Camerei şi, de încheiere, activitatea 
Camerei în al 18-lea an de existență. 

____ Din Darea de seamă desprindem cifrele sumare dela sfâr- 
Şitul an. 1931. 


Averea totală a Camerei. . . . . Lei 17.364.706— 
față de un pasiv de . . . . . .  „  3.304086— 
adecă o avere curată de. . . . . Lei 14.060620.— 
(în care e socotită și clădirea nouă cu „ 13.750.212.—) 


Care, față de averea dela sfârșitul an. 
1930, se soldează cu un spor de Lei 87.549. — 

Din cheltuelile ordinare reținem: 


Salarii funcționarilor bugetari . . . Lei 1.100.000.— 
Plata funcționarilor diurnişti ... 92.641.— 
intregirea alocaţiei de chirie a funcț. . .» 200.000.— 
Cheltueli de cancelarie . . . .. 349.91 1.— 
Cheltueli de reprezentare . . . . „ 164.896.— etc. 


Dacă cheltuelile dela unele capitole par a fi comprimate 
până la limita posibilului, altele pledează încă pentru economii 
mai simțitoare decât cele realizate. 

B. 


* 


G. T. Niculescu-Varone. In Șcheii Brașovului. Junii şi 
costumul de sărbătoare al femeilor române. O broșură de 40 pa- 
gini cu 18 ilustraţiuni în text. București, 1932. Prețul 20 Lei. 

Deși s'a scris în ultimul timp mai mult despre obiceiul 
„Junilor“, totuși tema esta încă departe de a fi epuizată. DIG. 
T. Niculescu- Varone, cercetător minuțios al etnografiei și fol- 
clorului românesc de pretutindeni, ne-a dat într'o broșură acce- 
sibilă tuturor pe lângă unele informații interesante și inedite şi 
cea mai bună înfățișare în imagini a irumosului obiceiu strămo- 
șesc al Românilor. braşoveni. 

X, 


* 


Lucian Costin : Astrale. Craiova, 1931. Lei 50. Pagini 18 
Format 8. 

Reviste primite la redacţie : 


„Braşovul Literar“, după o vacanță pe care nu și-a do- 
rit-o dar pe care i-au impus-o greutățile vremii, reapare în haină 
de sărbătoare, cinstindu-se, în felul cum reapare, nu numai pe 
sine ci și pe cel căruia-i închină, în întregime, acest nr. dublu: 
pe poetul înconjurat de atâtea simpatii meritate, — pe d-l Cin- 
cinat Pavelescu. 

Nădăjduim, și nădejdea o 'mpletim cu via dorință: de a 
vedea Br. L. mereu la acest nivel, fără intermitențele dăunătoare 
și supărătoare de până acum. 


Și cel care a luat asupră-și greul redacţiei și administra- 
ției, d-l 1. Focşeneanu, îndreptățește speranţa. 


Convorbiri Li'erare, pe August—Octomvrie, ne aduce 
Cântul II din Mireia lui Fr. Mistral, în trad. d-lui Al. Naum; 
Treizeci și șașe de poezii de Li Po, trad. de Al. T. Stamatiad. 
Apoi, articole de C. Gerota (Cea dintâi piesă teatrală originală 
în Muntenia), loan Georgescu iCentenarul teatrului românesc în 
Ardeal), Gl. N. Alevra (Disciplina socială în apărarea naţională), 
C. Meissner (Pe marginea codului penal), S. Tzigara-Samurcaș 
(Despre fascism), lacob Negruzzi către Nicu Gane (Scrisori). 
Poezii semnează: C. Goran, Al. Carussy. — Bogatul nr. se în- 
cheie cu Cronici și Dări de seamă. 


Cele trei Crişuri se mențin demn în avanpostul dela 
granița nord-vestică a ţării, cucerit, de sigur, cu multă răbdare, 
stăruință și suflet ostășesc. Nrul dublu 9—10 (pe Sept.—Oct.) 
se prezintă cu colaborările d-lor ; Dr. Ghe:on Netta, G. Murnu, 
Victor Slăvescu, A. C. Cusin, llie Rusmir, Dr. C. Bacalogiu, 
Adela Xenopol, Ion Pilat, L. Gr. Perieţeanu, Ing. |. P. Gigurtu, 
Dr. E. Gheorghiu etc. Cele trei Crișuri îţi fac întotdeauna plăcere 
să le răsfoești. 


O lume nouă (nr. 2, pe Oct.) vioaie, interesantă, variată, 
Dacă și sprijinul publicului ar secunda pe cel al celor 21 de 
colaboratori ai acestui nr., ar putea apărea și în condiţii tech- 
nice mai atrăgitoare. 


Macedonia (nr. 9-10, pe Oct.-Nov.) După o recapitulare a 
Programului urmărit până acum — „0 eră nouă de pace și de 
ordine în “Balcani, „crearea“ unui spirit de conciliere, de acor- 
dare a intereselor naționale, pentru ca din satisfacția dată ace- 
stora, să se creeze, treptat-treptat, în locul animozităţilor strati- 
ficate timp de generaţii și anchiiozate în suflete, o dispoziţie 
nouă de mai puțină dușmănie, de mai multă încredere“ — aduce, 
între altele, preţioase informaţii privitoare la Ignatie Martinovici 

— un Macedoromân savant şi martir — la mișcarea culturală 
Și la trecutul școlilor române din Macedonia. (Se reproduce şi 
o parte a articolului publicat în revista noastră despre Dr. Vas. 
Glodariu). Tot în nr-ul acesta încep lecțiunile de 1. rusă, bulgară 
sârbă, grecească, albaneză și italiană. Partea I: prepoziţii, con- 
juncţii, lociițiuni adverbiale. — Redacţia și Adm. București, Str. 
Pictor Grigorescu 8. Abon. anuai Lei 200., pentru stud. Lei 100. 


Documente Răzășești (nr. 4. August) dela Bârlad (dir. d. 
Virgil Caraivan) cuprinde zapise, scrisori de învoială, de cumpă- 
rare, jalbe, izvoade, danii, patente etc. din prima jumătate a 
veacului trecut, In nr. 5. (pe Sept.) altele, la fel, dar mai vechi. 


Chipeşa revistă „Boabe de Grâu“ se menţine la nivelul 
inițial. Tot atât de migălos îngrijită, tot atât de artistică, tot atât - 
de apuseană. 

Nr. 6 (lunie) ne aduce articole de d-nii: Al. Tzigara-Sa- 
murcaș (Fundaţia universitară Carol 1), Val. L. Bologa (Inst. de 
Istoria Medicinei, Farmaciei și de Folklor medical din Cluj), 
Marcel Romanescu (Monumente românești la Stambul). Pentru 
ilustrarea articolelor servesc 62 de figuri. 

In nr. 7 (pe lulie), d-nii M. Teişanu și Adrian Maniu ne 
duc prin „Muzeul Aman“, d-l Fr. Rebhun prin „Grăiinile Bu- 
cureștiului“ (!), iar d-l V. C. Hrisicu ne dă în continuare „Nopți 
la hanul din Antimovo“, de Iordan lovcov. 

Din Nr. 8 (August) și 9 (Sept.) subliniem articolele semnate 
de G. Breazul (Arhiva fonogramică, cu 37 figuri), Lucia Borş 
(Biblioteca V. A. Urechiă, cu 45 fig.) şi Const. Moisil (Bucureştii 
vechi, cu 64 fig.) 


Arhivele Olteniei (nr. 61-62, pe Mai-August), ca întot- 
deauna, pline de informaţii prețioase, — de astădată, privitoare 
la Banatul Olteniei și la familia Craioveştilor, din care-și trag 
originea atâtea figuri proeminente ale trecutului nostru, în frunte 
cu Neagoe Basarab. 

Autorul, d-l 1. C. Filitti, ne dă și câteva rectif câri relativ 
la o seamă de chestii insuficient stud ate de cei cari s'auocupat 
de ele. Intre altele își repetă afirmațiunea mai veche că neamul 
poetului V. Cârlova nu e din Târgoviște, ci din Buzău. In anul 
1809, când s'a născut poetul, tatăl său era ispravnic la Buzău. 
Greu deci de admis ca poetul să se fi născut în Târgovişte, cum 
ne-o afirmă biografii lui și toate manualele de școală. De murit, 
a murit în Craiova, de disenterie. 

D-l lie Chiriţă ne dă rezultatele cercetărilor d-sale privi- 
toare la familia Brâncovenilor: Papa postelnicul, Barbu, Matei, 
Constantin. și Ştefan Brâncoveanul ; iar d-l luliu Moisil ne evocă 
pe omul de ispravă care a fost inginerul Aurei Diaconovici, fiu 

al Bocșei Montane, tracut în Vechiul Regat — de unde venise 
de altfel în Banat strămoşul său, cărturarul și pictorul Mânăstirii 
Tismana „un fei de G. Lazăr oltean în Banat“, Vasile Diaconu 
— şi unde atâtea frumoase și trainice înfăptuiri vor păstra vie 
amintirea acestui „nobil specimen de umanitate, aprig luptător 
pentru bine și frumos, idealist până la sfârșitul zilelor sale“ 
(19 lunie 1931). 

Tot în nr-ul acesta, se retipărește studiul „harnicului și mo- 
destului cerceţător al vremurilor noastre de demult“, al răpo- 
satului avocat August Pessiacov — „amic al lui Hajdeu“ — 
despre Biserica „Sfântul Dumitru Băneasa din Craiova“. 

Urmează o serie de documente, un studiu a! d-lui Const. 
Moisil : „Noi monumente funerare din Drubeta, cu însemnarea 
descoperirilor anterioare“, pagini de folklor, note, comunicări, 
recenzii. 

Nr-ul de 163 pg., bogat ilustrat, costă 100 lei. ” 


Siebenbiirgische  Vierteljahrsschriît,  (Korrespondenz- 
biatt des Vereins fiir Siebenbiirgische Landeskunde), Herausgege- 
ben von Karl Kurt Klein. Anul 55, nr. 4, Octomvrie—Decemvrie 
1932. Redacţia lași, Str. Banu 14. 

Una dintre cele ma: folositoare publicaţii istorice ale 
Ardealului a fost și revista Korrespondenzblatt a vechei „Socie- 
tăți săsești pentru cunoașterea țării Ardeaiului“, care a apărut la 
Sibiu din anul 1878 și până după răsboiu. Ameninţată însă cu 
disparaţia în urma greutăților materiale și morale din ultimii ani, 
ea a fost salvată și reorganizată tot de un Sas din Ardeal, de 
harnicul bibliotecar și profesor de germanistică dela Universi- 
tatea din laşi, Kar: Kurt Klein. Numărul 4 al acestui an, un 
volum de 150 pagini, este închinat memoriei regretatului episcop 
al Saşilor ardeleni Friedrich Teutsch, care a fost și unul dintre 
cei mai de seamă istorici ai lor. D-l Gheorghe Adolf Schuller- 
Sibiu fixează rolul regretatului episcop în știință și publicistica 
săsească. D-l Friedrich Miiller-Sibiu scrie asupra temei, „Evo- 
luţia misiunilor istorice principale ale poporului săsesc în 
decursul desvoltării sale“. Karl Kurt Klein şi Herman Oberth- 
Mediaş tratează interesante subiecte de metodă științifică în 
istorie. Primul scrie despre „Ştiinţa istoriei și pseudosistoria 
naturalista“. Mai remarcăm: „Istoria şi istoria artei săsești“ de 
Victor Roth-Orăştie; „Statutele nedatate ale capitlului sibian re- 
lative la episcopia Milcovului și originea lor“. Albin Franz 
Scherhaufer-Dej comunică câteva date interesante în legătură cu 
Istoria veche a coloniilor nemţești din Nordul Transilvaniei. 

omunicări mai mici, recensii și bibliografia complectează utila 
Publicaţie ținută ia nivelul ştiinţific modern. AM. 

SPRIJINITORI pe auul 1933: 


Dr. Stoian Aurel, medic, Bran 
Dr. Ciura Vasilie, not. public, Sighișoara „ 


Lei 80.— 
40.— 


LISTA ABONAȚILOR 
care şi-au mai achitat abonamentul: 


Până la 1 Martie 1931. 
Butnaru 1. prof. Braşov. 


Până la 1 Mai 1931. 


Micuda Vas. subrev. şc., Brașov. 
Dr. Nema Oct., medic, Tărlungeni. 


Până la 1 Nov. 1931. 


Pavel Petru, croitor, Brașov. 
Dr. Precup Nic., avocat, Braşov. 
Preşmerean Gh., profesor, Braşov. 


Până ia 1 ianuarie 1932. 


Bediţeanu Vas., comerciant, Braşov. 

Dir. lic. „T. Cipariu“, Dumbrăveni. 

Gavrilescu N., cons. Curtea de Apel, 
Braşov. 

Popp R., prim-preş. Curţii de 
Brașov. 


Până la 1 Mai 1932. 


Lupan Aurelia, înv., Brașov. 
Murăroiu 1., funcț. „Albina“, Braşov. 
Popa loan, preot-prof., Brașov 
Pușcariu loan, înv., Brașov. 

Vlaicu Radu, comerciant, Brașov. 


Până la 1 lulie 1932. 


Iordache Vas., secr. of. protop., Braşov. 
Pană loan, comerciant, Brașov. 


Până la 1 Nov. 1932. 
Budiu 1., dir. Suc. Albina, Tg. Mureș. 


Până la 1 lan. 1933. 


Albina, Sucursala Bucureşti, 

Baboie G., şei-cont. Albina Braşov. 
Bădiţoiu I., funcț. Bca Naţ. St. Gheorghe 
Dr. Balcăş Gh., avocat, Braşov. 

Dr. Bănuţ P. Aurel, avocat, București. 
Berbecar D., comerciant, Brașov. 
Biblioteca Senatului, București. 

Dr, Blaga I., protopop, Braşov. 

Dr. Bleahu D., not. public, Braşov. 


Apel, 


Dr. Boeriu N., not. public, Braşov. 

Dr. Borşan I., medic, Braşov. | 

Dr. Brediceanu T., dir. Albina, Brașov... 

Dr. Câmpeanu L.., docent univ., Brașov. 

Cartea Românească, Brașov. 

Casina Română, Brașov. 

Dr. Ciura V., not. public, Sighişoara. 

Comaniciu |., ing., cons. silv., Bucureşti. 

Dr. Comaniciu Oct, avocat, Braşov. . 

Comşa [., senator, dir. de bancă, Cluj. 

Cosma R., revizor şcolar, Brașov. 

Cuteanu Gh., prefect, Braşov. 

Dir. lic. Dr. ..]. Meșotă“, Braşov. 

Dir. lic. „Petru Rareș“, P. Neamţ. 

Dir. Şc. com. sup. „A. Bârseanu“,Braşov. 

Dir. Şc. primare Tocile, Braşov. 

Dogariu R., secret. Eforiei şc. centr. ort. 
Brașov. 

Dr. Fildan P., avocat, Braşov. 

Fioaşiu Ilie, comerciant, Sibiu. 

Dr. Garoiu [., preş. Baroului av., Brașov. 

Dr. Găvruş R., not. public, Brașov. 

Geles Emil, dir. Şc. sup. de arte şi 
meserii, Braşov. 

Guşu Andrei, funcț. sup. Albina, Sibiu. 

Hociotă 1, It. col., prof. mil., Brașov. 

Dr. loaneş N., not. public, Braşov. 

P. S. S. lvan N., episcop, Cluj, 

Dr. Lemeny Bran |., Braşov. 

Dr. Lupu 1., medic, Braşov. 

Dr. Median Gh., avocat, Braşov. 

Morgenstern |., avocat, București. 

Mereţ Vas., preot, Brașov. 

Dr. Moga Const., avocat, Braşov. 

Dr. Moșoiu Î., not. public, Brașov. 

Muntean 1., comerciant, Braşov. 

Mureşianu Veturia, prof., Braşov. 

Navrea Dragoș, proi., Braşov. 

Navrea Vintilă, căpitan, Brașov. 

Dr. Neguș Aurel, avocat, Brașov. 

Dr. Oancea Const., medic, Braşov. 

Oancea Nic., prof., Braşov. 

Popovici G., îuncţ. Albina, Brașov. 

Popovici P., insp. al vânătoarei, Braşov, -; 

Dr. Popovici Șt., şeful pers. Primăriei : 
Brașov. : 


Primăria comunei Cernatu. 

Săbădeanu R., funcț., Prefectura Braşov. 

Şcoala de ucenici, Şirul Șaguna, Braşov. 

Şcoala primară „|. Popazu“, Brașov. 

Suciu luliu, avocat, fost primar, Braşov 

Suru Al. med.-vet., dir. Abat. com. 
Braşov. 

Tanislau |., asistent la Univ., Cluj. 

Dr. Țeţu Aurel, avocat, M.-Ciuc. 

Dr. Yurtea S. avocat și prof., Braşov. 

Dr. Ungur Silviu, avocat, Brașov. 

Voicu Oct., inginer, Braşov. 


Până la 1 Mai 1933, 


Coşereanu I., inginer, Braşov. 

Dr. Dogariu Vas., medic, Braşov. 
Lupan D., profesor, Braşov. 

Moşoiu [., dir. lic. „A. Șaguna“, Braşov. 
Nistor Aurel, protop. ort., Şt. Gheorghe. 
Şcoala de copii mici, Pe Tocile, Braşov 
Şcoala prim. de Stat No. 4, Brașov. 


SEE, - 


Dr. Spârchez Tib., medic, Cluj. 
Dr. Stoian Aurel, medic, Bran. 
Dr. Sulică Alexe, medic, Braşov. 
Dr. Vintilă L., medic, Codlea. 


Până ia 1 ianuarie 1934. 


Biblioteca lic. „A. Șaguna“, Braşov. 

Buracu Coriolan, deputat, 'T. Severin. 

Cernea Ovidiu, It. col. î.r., Brașov. 

Dr. Moldovan Const., not. public, Sf. 
Gheorghe. 

Pestrea C., blănar, Braşov. 

Pop Caius, mare proprietar, București. 

Stoica Vas., ministru  plenip., Sofia 
(Bulgaria). 

“Toma loan, ing. silvic, Orăștie. 

Vraciu Romulus, dir. șc. î.r., Poiana 

(. Sibiu). 





Matăsăria D. BERBECAR, Braşov, Str. Voevodul Mihai 7. 





ION MUNTEANU (î. suc. Luca P. Niculescu). Manufactură, pânzărie 
In edificiul Chesturii Poliţiei. 





Blănăria C. PESTREA, Braşov, Piaţa Libertăţii 27. 
Execută orice comandă și reparațiuni de blănuri 





IOAN PETEU, Fabrică de liqueur, rom 
Strada Furculiţei de jos 2. 


INTREPRINDERILE GENERALE TECHNICE 
Inginer TIBERIU EREMIE 
Societate Anonimă — Capital Social Lei 30.000.000 


BUCUREŞTI, Strada Știrbey Vodă No. 188 
Adr. Teiegr.: „TIBEREME“. — Telefon 306/39 și 344/80 







Depozit permanent de: 





Societatea execută lucrări de: 


Poduri, Planşeuri, Rezervoare, Castele de apă, Silozuri şi 
orice fel de lucrări în beton armat 

Ciădiri şi Construcţiuni de orice îe! 
Fundaţiuni de aer comprimat, Canalizări, Alimentări cu apă, 
Indiguiri și irigațiuni. Şosele şi Căi Ferate 

Studii, Proiecte şi Devize pentru Lucrări de Căi Ferate, 
Șosele, Poduri şi orice fel de construcțiuni. 


——— a — 


Plăci de faianță albe şi colorate dela Fabrica Ernt Teichert din Meissen: 
Ciment Portiand de Fieni (Dâmboviţa) obişnuit şi cu întărire repede; 
Celotex, produs american izolând câldura și frigul, reducând sunetul 
js poruatl)i Sobe de teracotă de prima calitate; Piăci de gresie dela 
fabrica Otto Kaufmann din Niedersedlitz; Plăci de eternit dela fabrica 
Meteor; Piatră măcinată pentru fațade 
indigen și străin; Parchet de stejar al fabricei Peter Gross; Cărămidă 
presată și de mână; Asfait; fer de beton; ete., etc. 


și cognac. Braşov, 













şi mozaicuri; Cartou asfaltat 

In atenţiunea cetitorilor şi abonaților noștri 


La şirele adresate, în numerele trecute, domnilor restanfieri, 
ne vedem nevoiți, în urma multelor neplăceri și pagube care ni se 
pricinuesc, să mai adăugăm și să accentuărn, și aici, următoarele 08 

1. Administrația nu răspunâe de neprimirea revistei: 

a) în caz că abonatul și-a schimbat domiciliul fără să ne fi co- - 
municat din vreme noua sa adresă, rămânând obligat la plata 
abonamentului, de vreme ce de aici revista i se expediază la 
adresa veche ; 

b) dacă nu reclamă nr-ul neprimit în curs de 10 zile dela data 
apariției. 

2. Pe viitor, abonamentul, achitat anticipativ, va costa, deși 
s'a dublat taxa poștală, tot 260 ici (cea ma ieftină revistă), iar 
achitat decursiv, Lei 300, din cauza plusului de cheltuieli pe care 
ni le pricinuesc aceste abonamente. 

3. Cel care reține vre-un număr, se consideră abonat. 

4. Abonaţii vechi care n'ar dori să li se mai trimită revista, 
sunt rugați să ne-o comunice fie pe cotorul mandatului prin care-și 
trimit restanța, fic prinir'o cartă poștală. 

Returnarea unui nr. de revistă mu va fi considerată ca refu- 
zarea abonării mai departe. Asta din molivul că am avut cazuri 
când :evista ne-a fost returnată fără ştirea abonatului, de alte persoane. 

5. Acesta e ultimul nr. care se mai trimite restanțierilor, Nu- 
mele celor care nu vor înțelege nici după primirea acestui nr. că 
sunt datorii care nu ating numai buzunarul ci şi obrazul omului, 
rămâne să fie improspătale mereu în paginile acestei reviste — cât 
timp va apărea, — spre lauda îor şi documentarea urmașilor. 

Poşta Red. G. în G. Incercaţi în altă parte. Nu face pentru noi. 


OBCU CLUJ 


